އެޑްމިން – Page 28 – Liyuntheringe Gulhun\nVisitors online  569:users  0guests  530bots  39The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nވިސްނައިލަމާ (4) – އަމުދުން ނުކުރުމަށްވުރެ ލަހުން ކުރުންވެސް ރަނގަޅު\n15 ސެޕްޓެމްބަރު 2015އަޚްލާޤު, ދީނާއި ދުނިޔެއެޑްމިން\nކިޔާފައިވާ ޢަދަދު: 1162\nބައްޕަ މަރުވީ އިރު ހާރލަންގެ ޢުމުރަކީ އެންމެ ފަސް އަހަރެވެ. ޢުމުރުން ސާދަ އަހަރުގައި އޭނާ އިސްކޫލުން ކެނޑިގެން ދަނޑެއްގައި މަސައްކަތް ކުރާން ފެށިއެވެ. އެކަމަކު އެއީ އޭނާ ގަޔާވާ މަސައްކަތަކަށް ނުވިއެވެ. ޢުމުރުން ސޯޅަ އަހަރުގައި ޢުމުރު އޮޅުވާލައިގެން އެމެރިކާގެ ސިފައިންގެ ތެރެއަށް އޭނާ ވަނެވެ. އެކަމަކު އެންމެ އަހަރަކު މަސައްކަތް ކޮށްފައި ސިފައިންގެ ވަޒީފާއިން ކެނޑިގެން ދަގަނޑުގެ މަސައްކަތް ކުރާ ތަނަކުން ވަޒީފާއެއް ހޯދައިގެން މަސައްކަތް ކުރާން ފެށްޓިއެވެ. އެކަމަކު އެ މަސައްކަތަކުންވެސް ކުރިއަކަށް ނުދިޔައެވެ. އެންމެ ފަހުން ރޭލު އިސްޓޭޝަނަކުން ވަޒީފާއެއް ހޯދައިފިއެވެ. އެއީ އޭނާ ގަޔާވާ މަސައްކަތަކަށްވެސް ވިއެވެ. އެހެންވީމާ އޭނާއަށް ހީ ކުރެވުނީ ދިރިއުޅުން ހަމަ މަގަށް އެޅުނީ ކަމުގައެވެ.\nޙައްޖު މަހުގެ ދިހަ ދުވަސް\n14 ސެޕްޓެމްބަރު 2015ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 1202\nއިބްރާހީމު ރަޝީދު މޫސާ ޙުރްމަތްތެރި މަހެއްﷲ ތަޢާލާގެ ޙަޟްރަތުގައި އެންމެ ލޮބުވެތިވެގެންވާ މައްސަރުތަކަކީ ޙުރްމަތްތެރިވެގެންވާ މައްސަރުތަކެވެ. އެ މައްސަރުތަކުގެ ތެރެއިން އެންމެ ލޮބުވެތިކަން ބޮޑު މައްސަރަކީ ޙައްޖު މަހެވެ. ޙައްޖު މަހުގެ އެންމެ މާތް ދުވަސްތަކަކަކީ އެ މަހުގެ ފުރަތަމަ ދިހަ ދުވަހެވެ. މި ކަން ބަޔާންކޮށް ދެއްވައި، ވަޙީ ކުރައްވަނީ ” وَٱلْفَجْرِ وَلَيَالٍ عَشْرٍ – ފަތިސް ގަންދެއްވަމެވެ. އަދި ދިހަ ރޭ ގަންދެއްވަމެވެ.” އިބްނު ޢައްބާސުގެފާނާއި މުޖާހިދު ފަދަ ބޮޑެތި ޢިލްމުވެރިން ވިދާޅުވާ ގޮތުގައި މި ދިހަ ރެއަކީ ޙައްޖުމަހުގެ ފުރަތަ ދިހަ ރެއެވެ. ﷲ ސުބްޙާނަހޫ ވަ ތަޢާލާ މި އާޔަތްތަކުގައި މި ހަނދާންކޮށް ދެއްވަނީ އަޅުގަނޑުމެންނަށް ޓަކައި ހުޅުވައިލަ ދެއްވި ޚައިރާތުގެ މޫސުމެއްގެ މަތިންނެވެ. އެކަލާނގެ އަޅުގަނޑުމެންނަށް މި ގޮވައިލައްވަނީ އެކަލާނގެ ޙަޟްރަތަށް އަލުން އައުމަށެވެ.\nބަދުރު ހަނގުރާމަ- 2: ޤުރައިޝުންގެ ބޮޑާކަން ވެއްޔާ މޮޑެވުން (3)\n13 ސެޕްޓެމްބަރު 2015އިސްލާމީ ތާރީޚު, ދީނާއި ދުނިޔެއެޑްމިން\nކިޔާފައިވާ ޢަދަދު: 1130\nބަދުރު ހަނގުރާމަ (2) ޤުރައިޝުންގެ ބޮޑާކަން ވެއްޔާ މޮޑެވުން (3)\nއިތުރު ސާހިބާ ސަފުތައް އެއްވަރުކުރައްވައި ނިމިވަޑައިގަތުމުން ލަޝްކަރަށް އިރުޝާދު ދެއްވިއެވެ. އެކަލޭގެފާނުގެ “ފަހުބަސްފުޅު” ލިބުމުގެ ކުރީން އެކީއެކައްޗަކަށް ހަމަލަނުދޭން އެންގެވިއެވެ. ހަނގުރާމަކުރިޔަށް ގެންދަންވީގޮތާ ބެހޭ ގޮތުން ވިދާޅުވިއެވެ. ދުޝްމިނުން ކައިރިޔަށް އަތުވެއްޖެނަމަ ދުނިއުކާށެވެ. ތީރުތައް ބޭކާރުވިޔަނުދޭށެވެ. އެބައިމީހުން ތިޔަބައިމީހުންގެ އަތްފޯރާފަށަށް ނާންނަނީސް ކަނޑި އުރައިން ދަމައިނުގަންނާށެވެ. ކެތްތެރިވެ ސާބިތުވެތިބޭށެވެ. އެއަށްފަހު އަބޫބަކުރުގެފާނު ގޮވައިގެން ވަޑައިގަތީ އެކަލޭގެފާނުގެ ޢަރީޝަށެވެ. ސަޢުދު ބިން މުޢާޛު އެކަލޭގެފާނުގެ ގެމަ އާއިގެން ޢަރީޝު ވަށައިގެން އެތުރިވަޑައިގެންނެވިއެވެ.\nބަދުރު ހަނގުރާމަ- 2: ޤުރައިޝުންގެ ބޮޑާކަން ވެއްޔާ މޮޑެވުން(2)\n12 ސެޕްޓެމްބަރު 2015ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 227\nބަދުރު ހަނގުރާމަ- 2:\nޤުރައިޝުންގެ ބޮޑާކަން ވެއްޔާ މޮޑެވުން(2)\nކައު ސާހިބާ މައިދާން ރޭއްވެވީ ދުވާލުގެ އެއްވެސް ވަގުތެއްގައި މުސްލިމުންގެ ލޯތައް އިރާދިމާ ނުވާނެ ގޮތަށެވެ. މުސްލިމުންގެ ފުރަގަހުގައި ނުވަތަ އަރިމައްޗެއްގައި އިރު ހުންނާނެ ގޮތަށެވެ. ހަމައެއާއެކު މުސްލިމުންނަށް ހުރިހާ ވަގުތެއްގައިވެސް ވައިމަތީގައި ތިބެވޭ ގޮތަށެވެ. ވަޔާއެކު އުފުލޭ ވެއްޔާއި ހިރަފުހުގެ ރާޅުތައް ދުޝްމިނުންނާ ސީދާވާ ގޮތަށެވެ. ދުޝްމިނުންގެ ލޯތަކާ އަބަދުވެސް އިރާ ދިމާވާގޮތަށެވެ. އިންސާނުންގެ މަގާމު\n11 ސެޕްޓެމްބަރު 20152 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 1672\nމިއީ ޢައްލާމާ އިޤްބާލްގެ ޅެމެއްގެ ތަރުޖަމާއެކެވެ.\nہر شے مسافر ہر چيز راہیکيا چاند تارے، کيا مرغ و ماہیހަރް ޝޭ މުސާފިރް، ހަރް ޗީޒް ރާހީކިޔާ ޗާނދް ތާރޭ، ކިޔާ މުރްޣޯ މާހީ\nމާނަ:ކޮންމެ އެއްޗަކީ ދަތުރުވެރިއެކެވެ. ކޮންމެ އެއްޗެއްމެ ވަނީ ދަތުރުމަތީގައެވެ.ހަނދާއި، ތަރިތައް ކަމުގައި ވިޔަސް، އެއްގަމާއި، ކަނޑުގެ މަޚްލޫޤުން ކަމުގައި ވިޔަސް މެއެވެ.\nބަދުރު ހަނގުރާމަ:2– ޤުރައިޝުންގެ ބޮޑާކަން ވެއްޔާ މޮޑެވުން-2\n10 ސެޕްޓެމްބަރު 2015އިސްލާމީ ތާރީޚު, ދީނާއި ދުނިޔެއެޑްމިން\nކިޔާފައިވާ ޢަދަދު: 787\nބަދުރު ހަނގުރާމަ: 2\nޤުރައިޝުންގެ ބޮޑާކަން ވެއްޔާ މޮޑެވުން (2)\nކައު ސާހިބާ މައިދާން ރޭއްވެވީ ދުވާލުގެ އެއްވެސް ވަގުތެއްގައި މުސްލިމުންގެ ލޯތައް އިރާދިމާ ނުވާނެ ގޮތަށެވެ. މުސްލިމުންގެ ފުރަގަހުގައި ނުވަތަ އަރިމައްޗެއްގައި އިރު ހުންނާނެ ގޮތަށެވެ. ހަމައެއާއެކު މުސްލިމުންނަށް ހުރިހާ ވަގުތެއްގައިވެސް ވައިމަތީގައި ތިބެވޭ ގޮތަށެވެ. ވަޔާއެކު އުފުލޭ ވެއްޔާއި ހިރަފުހުގެ ރާޅުތައް ދުޝްމިނުންނާ ސީދާވާ ގޮތަށެވެ. ދުޝްމިނުންގެ ލޯތަކާ އަބަދުވެސް އިރާ ދިމާވާގޮތަށެވެ. އިސްލާމީ ލަޝްކަރުގެ މެދުތެރެ ވަރުގަދަ ކުރެއްވުމަށާއި، މެދުތެރެ ވަށައިލެވުނަ ނުދެއްވުމަށްޓަކައި ދެފަރާތުގެ އަރިމައްޗަށް ދުނިދަނޑިވެރިންތަކެއް ޚާއްޞަ ކުރެއްވިއެވެ. ލަޝްކަރުގެ ފަހަތް ހިމާޔަތް ކުރެއްވުމަށްޓަކައި ރިޒާވް ލަޝްކަރެއްގެ ގޮތުގައި ފަހަތުގައި ވަރުގަދަ ޔުނިޓެއް ބޭއްވެވިއެވެ. އެޔަށްފަހު ލަޝްކަރުގެ ކޮންމެ ބަޔަކަށްވެސް ވަކިވަކިން އިރުޝާދު ދެއްވައި އެބައެއްގެ ޒިންމާއާއި މަސްއޫލިއްޔަތު ބަޔާންކޮށްދެއްވިއެވެ. އިތުރު ސާހިބާގެ އަމުރުފުޅާއި އިޝާރަތާނުލައި އެއްވެސް ޙަރަކާތެއް ނުހިންގުމަށް ބާރުލައްވައި އަމުރުކުރެއްވިއެވެ. ހަނގުރާމައިގެ މައިދާނަށް ވަޑައިގެން އެކިތަންތަނަށް އިޝާރާތްކުރައްވައި ވިދާޅުވެދެއްވިއެވެ. އިރާދަކުރެއްވިއްޔާ މިއީ މާދަމާ ދުޝްމިނުންގެ މިވެނި މީހަކު ގަތުލުވާނެ ތަނެވެ. އެވެނި ތަނެއްގައި އެވެނި މީހަކު ގަތުލުވާނެއެވެ.\nއިސްލާމްދީނަކީ މެދުމިނުގެ ދީންކަން ދެނެގަތުމަށްޓަކައި.. (09)\n10 ސެޕްޓެމްބަރު 2015ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 762\n25. ބިން ޢިމާރާތްކުރުމާއި، ތިމާވެއްޓަށް ރައްކާތެރިވުމާއެކު ތަރައްޤީ ހޯދުންބިން ޢިމާރާތްކުރުމާއި، މާއްދީ އަދި އިންސާނީ ވަސީލަތްތަކުގައި ފުރިހަމަ ތަރައްޤީ ހޯދުމާއި، ތިމާވެއްޓަށް ރައްކާތެރިވެ، ކުނިބުންޏާއި ނުސާފުކަމުން ރައްކާތެރިވުމާއި، ވެށީގެ ވަސީލަތްތައް ހަމަހަމަކުރުމާއި، މީހުންގެ ދިރިއުޅުން ފަސޭހަކޮށްދޭނެ ކަންކަމުގައި އެހީތެރިވެ އުޅުމާއި، ދިރިއުޅުން އިތުރަށް ޒީނަތްތެރިކޮށްދޭ ކޮންމެ ކަމަކީ ﷲ ގެ މަގުގައި ކުރެވޭ ޖިހާދެއްކަމާއި އެއީ އަޅުކަމެއް ކަމުގައި ދެކެންވާނެއެވެ.\nކެޕިޓަލް މާރކެޓެއް ތަރައްޤީ ކުރުމުގެ ބޭނުމަކީ ކޮބާ؟\n9 ސެޕްޓެމްބަރު 2015ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 739\nއިބްރާހީމް ސަލީމްވިޔަފާރީގެ ޙަރަކާތްތައް ދުނިޔޭގެ ބާޒާރަށް ހުޅުވައިލާފައިވާ ޒަމާނެއްގައި، ވިޔަފާރި ފުޅާކޮށް ތަރައްޤީ ކުރުމަށް ބޭނުންވާ ފައިސާގެ އިންތިޒާމު ހަމަޖެއްސުމަށް ހުރި ފުރުޞަތުތައް ހޯދައިބަލައި، އެވަސީލަތްތަކުގެ ބޭނުން ވީހައިވެސް ގިނަބަޔަކު ޝާމިލުވާ ގޮތަށް ހިންގުމަކީ ވަރަށް ބޭނުންތެރިކަމެކެވެ. މިގޮތުން ވިޔަފާރީގެ މައިނާރުކަމަށްވާ “ފައިސާ” ހޯދުމަށް ހުރި ދެ ވަސީލަތުގެ ތެރެއިން ޢާންމު ފަރުދުންނާއި މުޅި މުޖުތަމަޢުގައި ހިމެނޭ ހުރިހާ ފަރާތްތަކެއްގެ ބައިވެރިވުން އޮވެގެން، ފަންޑު ހޯދުމަށް އޮތް ވަސީލަތަކީ، ކެޕިޓަލް މާރކެޓެވެ. މި ގޮތުން މި މާރކެޓް ތަރައްޤީކުރަންޖެހޭ މައިގަނޑު ސަބަބުތަކަކީ:\nބަދުރު ހަނގުރާމަ-2 : ޤުރައިޝުންގެ ބޮޑާކަން ވެއްޔާ މޮޑެވުން(1)\n8 ސެޕްޓެމްބަރު 2015އިސްލާމީ ތާރީޚު, ދީނާއި ދުނިޔެއެޑްމިން\nކިޔާފައިވާ ޢަދަދު: 1078\nޤުރައިޝުންގެ ބޮޑާކަން ވެއްޔާ މޮޑެވުން (1)\nހިޖުރައިން ދެވަނަ އަހަރުގެ ރަމަޟާންމަހުގެ ސަތާރަ ވަނަ ދުވަހު (13 މާރިޗު 624 މ.) ބަދުރުގެ މައިދާނުގައި މުސްލިމުންނާއި ޤުރައިޝުންނާ ދެމެދު ހިނގި ތާރީޚީ ހަނގުރާމައަކީ އިސްލާމީ އުންމަތުގެ ނަސީބާއި ޙައްޤުގެ މަގަށް ގޮވައިލެވުނު ގޮވައިލެވުމުގެ މުސްތަޤްބަލުގެ ނިޔާކަނޑައެޅުނު ހަނގުރާމައެވެ. އިންސާނީ ނަސްލުގެ މުސްތަޤްބަލު އެޙާދިޘާއަކާ ގުޅިފައިވާ ޙާދިޘާއެވެ. އެދުވަހުން ފެށިގެން މިއަދާހަމަޔަށް މުސްލިމުންނަށް ލިބެމުންދާ ކޮންމެ ފަތަޙައަކާއި ނަޞްރަކީ އެހަނގުރާމައިގެ ނަތީޖާއެވެ. މުސްލިމުންގެ ތެރޭގައި އުފެދުނު އަދި އުފެދެމުންދާނެ ހުރިހާ ދައުލަތްތަކަކީވެސް ބަދުރުގެ މައިދާނުގައި މުސްލިމުންގެ ކުޑަކުޑަ މީސްކޮޅަށް ލިބުނު ފަތަޙައިގެ ފޮނިމޭވާއެވެ. އެހެންކަމުން އަރަހުށި މާތްﷲ އެހަނގުރާމަ ހިނގި ދުވަހަށް ނަން ދެއްވައިފައިވަނީ “ޔައުމުލް ފުރްޤާނު” (ނިޔާކަނޑައެޅުނު ދުވަސް) ގެ ނަމުންނެވެ.\nވިސްނައިލަމާ (3) – މައްސަލަޔާ ކުރިމަތިވުމަކީ ކުރިއަށް ދާ ކަމުގެ ހެއްކެއް\n8 ސެޕްޓެމްބަރު 2015އަޚްލާޤު, ދީނާއި ދުނިޔެއެޑްމިން\nތިބާގެ މައްސަލައަކީ ކޮބައިތޯއެވެ؟ ދިމާވާ ކޮންމެ މައްސަލައަކީ ނުބައި މައްސަލައެއް ނޫނެވެ. ދިމާވާ މައްސަލަތަކުން ގިނަ ފަހަރަށް އެނގޭ ކަމަކީ ފިޔަވަޅެއް ނުވަތަ ފިޔަވަޅުތަކެއް ކުރިއަށް އެޅިއްޖެ ކަމެވެ. މަސައްކަތު އާލާތް ވިއްކާ ބަޔަކު ޢިމާރާތެއްގައި ބޮޑު ފިހާރައެއް ހުޅުވައިފިއެވެ. އެ ޢިމާރާތުގައި ހަމަ މި ބާވަތުގެ ސާމާނު ވިއްކާ ކުޑަ ފިހާރައެއްވެސް ހުއްޓެވެ. ބޮޑު ފިހާރަ ހުޅުވުމަށް ފަހު، އެ ފިހާރައިގެ އެތަންމިތާގައި ލިޔުމެއް ތަތް ކޮށްފިއެވެ. އެ ލިޔުމުގައި އޮތީ “ހުޅުވުން” މިހެންނެވެ. މި ލިޔުމުން ދޭހަ ކޮށް ދެނީ ފިހާރަ ހުޅުވުނު ކަމެވެ. ނުވަތަ ހުޅުވަނީ ކަމެވެ. ކުޑަ ފިހާރައިގެ ވެރިމީހާ ހެދީ ކިހިނެއް ކަމަށްތޯއެވެ؟ އޭނާގެ ފިހާރައިގެ ދޮރުމަތީގައި ބޮޑު ސިންގާ ބޯޑެއް ބެހެއްޓީއެވެ. އެ ބޯޑުގައި އޮތީ “މައި ދޮރު” މިހެންނެވެ.


SunOnline:2vana faharah covid ah positive viyas haassa haalathehgai beyhah beyrah fonuveytho balaanan: Dr. Afzal\nދެވަނަ ފަހަރަށް ކޮވިޑަށް ޕޮޒިޓިވް ވިޔަސް ހާއްސަ ހާލަތެއްގައި ބޭހަށް ބޭރަށް ފޮނުވޭތޯ މަސައްކަތްކުރާނަން: ޑރ. އަފްޒަލް\nމުހައްމަދު އައުޒަމް 17 Sep 2020, 00:39\nދަރުބާރުގޭގައި ގާއިމްކޮށްފައިވާ އެންއީއޯސީގައި ރޭ ބޭއްވި ނޫސްވެރިންގެ ބައްދަލުވުމުގައި ޑރ. އަފްޒަލް ވާހަކަ ދައްކަވަނީ --- ފޮޓޯ: އެންއީއޯސީ\nކޮވިޑް ޖެހި ރަނގަޅުވާފަހުން ދެވަނަ ފަހަރަށް ކޮވިޑަށް ޕޮޒިޓިވް ވިޔަސް ހާއްސަ ހާލަތެއްގައި ބޭހަށް ރާއްޖެއިން ބޭރަށް ފޮނުވޭތޯ މަސައްކަތްކުރާނެކަމަށް އައިޖީއެމްއެޗްގެ އެޕިޑެމޮލޮޖިސްޓް ޑރ. އިބްރާހިމް އަފްޒަލް ވިދާޅުވެއްޖެއެވެ.\nކޮވިޑް ޖެހޭ މީހަކު ބަލިން ރަނގަޅުވެ ނެގެޓިވް ވިޔަސް އެ ބަލީގެ ޑީއެންއޭ އެތިކޮޅުތައް ހަށިގަނޑުތެރޭ ތިން މަސް ދުވަސް ވަންދެން ހުރުމުގެ ފުރުސަތު އޮންނާތީ ތިން މަސް ތެރޭ ދެވަނަ ފަހަރަށް ކޮވިޑަށް ޕޮޒިޓިވްވުމުގެ ފުރުސަތު އޮވެެއެވެ.\nއެފަދަ ހާދިސާތަކާ ގުޅިގެން ރާއްޖެއިން ބައެއް މީހުންނަށް ބޭސްފަރުވާއަށް ރާއްޖެއަށް ބޭރަށް ދިއުމަށް ވަނީ ހުރަސް އެޅިފައެވެ.\nކޮވިޑާ ގުޅޭގޮތުން މިރޭ ހެލްތު އިމެޖެންސީ އޮޕަރޭޝަން ސެންޓަރުން ބޭއްވި ނޫސްވެރިންގެ ބައްދަލުވުމުގއި ޑރ. އަފްޒަލް ވިދާޅުވީ އެފަދަ ހާލަތްތަކާ ގުޅިގެން ރާއްޖެއިން ބޭރަށް ނުދެވެނީ އެހެންގައުމުތަކުން އަމަލުކުރާ ރައްކާތެރިމިންގަނޑުތަކުގެ ސަބަބުން ކަމަށެވެ. އަދި އެއްވެސް ވަރަކަށް ބަލިޖެހިފައި ހުންނަ މީހަކު އެ ގައުމަށް އެތެރެވާން ބޭނުންނުވަނީކަން އޭނާ ފާހަގަކުރެއްވިއެވެ.\n"އަޅުގަނޑުމެންްވެސް ބޭނުމެއް ނުވާނެ އެހެން ގައުމަކުން ޕޮޒިޓިވްވެފައި ހުރި މީހަކު ކަނޑައެޅިގަން ރާއްޖެ އަންނާކަށް. ހަގީގަތަކީ އޭނާއަށް ކުރިން ޖެހުނު އިންފެކްޝަނެއްގެ ސަބަބުން މިހާރުވެސް އޭނާގެ ކިބައިގައި މިހާރުވެސް ޑީއެންއޭ ފްރެގްމަންޓްތަކެއް ހުރެގެން ފޯލްސް ޕޮޒިޓިވްއެއް ދެއްކުންވެސްް އެކަށީގެންވޭ. އެހެންނަމަވެސް އެ ހާލަތުގައި ބަލާނީ ރައްކާތެރިކަމުގެ ސައިޑަށް. އޭގައި ވީހާވެސް ކަށަވަރުކުރެވޭ ގޮތަށް ބަލާނީ. އެހެންވީމާ އެ ރިސްކެއް ނަގާކަށް އެހެން ގައުމަކުން އެއްބަހެއް ނުވާނެ،" ޑރ. އަފްޒަލް ވިދާޅުވިއެވެ.\nއެފަދަ ހާލަތެއްގައި އެމީހަކު ޖެހޭނީ އެ ފްރެގްމަންޓްތައް ދަންދެން މަޑުކޮށްލަންކަމަށް ޑރ. އަފްޒަލް ވިދާޅުވިއެވެ.\n"އިމެޖެންސީ ހާލަތެއްގައި އަޅުގަނޑަށް ހީވަނީ މެޑިކަލް ޓީމަކުން ނުވަތަ އެޗްއީއޯސީގެ ނުވަތަ ހޮސްޕިޓަލަކުންވެސްް ވަކިން އިންޓަވީންކޮށްގެންވެސް ބަލާނެ ކަންނޭނގެ އެފަރާތަކަށް ބޭސް ފަރުވާ ހޯދުމަށްޓަކައި ބޭރު ގައުމަކަށް ދެވޭތޯ. އަޅުގަނޑުމެންގެ ފަރާތުން ހުރިހާ ކަމެއް ކުރާނެއޭ އެބޭފުލަކަށް ފަރުވާ ދިނުމުގެ ފުރުސަތު ދެވޭތޯ ބޭރު ގައުމަކަށް ގޮސްގެން. އެހެން ނަމަވެސް އޭގައި އިންނާނެ ވަކި ހިސާބަކުން ބޭރުގައުމެއްގައި އެ ގެންގުޅޭ އުސޫލުތަކަކުން ތަބާވާންޖެހޭނެތާ އެގައުމަށް މީހަކު ފޮނުވާއިރު،" ޑރ. އަފްޒަލް ވިދާޅުވިއެވެ.


BREAKING: Boduvazeerakah Vaan Beynunvaakan Nasheed, Raees Ah Dhannavvaifi – adduLIVE\nބޮޑުވަޒީރަކަށް ވާން ބޭނުންވާކަން ނަޝީދު، ރައީސަށް ދަންނަވައިފި\nApr 19, 2021, 00:47 ހަސަން ރަޝީދު\nބޮޑުވަޒީރެއްގެ ގޮތުގައި ގައުމު ހިންގަން ބޭނުންފުޅުވާކަން ރައްޔިތުންގެ މަޖިލީހުގެ ރައީސް މުހައްމަދު ނަޝީދު، ރައީސް އިބްރާހިމް މުހައްމަދު ސޯލިހަށް ދަންނަވައިފިއެވެ.\nނަޝީދު، ރައީސް ސޯލިހަށް މިގޮތަށް ދެންނެވީ މިއަދު ހަވީރު އެމަނިކުފާނަށް ފޮނުއްވި މެސެޖެއްގައެވެ. އެގޮތުން އެ މެސެޖްގައި ނަޝީދު ވަނީ އެކަމާއި ގުޅޭގޮތުން މަޝްވަރާ ކުރައްވަން ބޭނުންފުޅުވާ ކަަމަށް ވިދާޅުވެފައެވެ. މިކަން މިގޮތަށް ކުރެވޭނީ ރާއްޖޭގެ ވެރިކަމުގެ ނިޒާމު ބަރުލަމާނީ ނިޒާމަކަށް ބަދަލުކޮށްގެންނެވެ.\nކެބިނެޓުގެ ބައެއް ވަޒީރުންނާއި ރައްޔިތުންގެ މަޖިލީހުގެ ބައެއް މެމްބަރުންނަށް ވެސް ނަޝީދު ވަނީ އެ މެސެޖު ފޮނުއްވައިފައެވެ.\nނަޝީދަކީ ބަރުލަމާނީ ނިޒާމަށް ވަރަށް ބޮޑަށް ތާއީދުކުރައްވާ ބޭފުޅެއް ކަމަށްވާއިރު، އެމަނިކުފާނު މީގެކުރިން ވަނީ ރައީސް ސޯލިހަށް ވެރިކަމުގެ ދެވަނަ ދައުރެއް ލިބުމުގެ އެންމެ ކަށަވަރު މަގަކީ ބަރުލަމާނީ ނިޒާމު ކަމަށްވެސް ވިދާޅުވެފައެވެ.\nވެރިކަމުގެ ނިޒާމު ބަރުލަމާނީ އަށް ބަދަލުކުރުމާ ގުޅޭގޮތުން ރައީސް ސޯލިހު ވަނީ މިދިޔަ އަހަރުގެ މެދުތެރޭގައި ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅުދައްކަވާފައެވެ. އެގޮތުން ރައީސް ވަނީ މިވަގުތު ބަރުލަމާނީ ނިޒާމަކަށް ދިއުމާއި މެދު ނުވިސްނަވާ ކަމަށާއި، ހުރިހާ ވަގުތެއް ހުސްކުރަން ބޭނުން ވަނީ ވައުދުތައް ފުއްދުމަށް ކަމަށް ވިދާޅުވެފައެވެ.\nއަދި ވެރިކަން ކުރާ ނިޒާމަކާމެދު ރައްޔިތުން މީގެކުރިން ގޮތެއް ނިންމާފައިވާ ކަމަށާއި އަދި އެ ނިޒާމު ބަދަލުކުރަން އެއްވެސް އިރެއްގައި ދެންވެސް ބޭނުން ވެއްޖެނަމަ އަނެއްކާވެސް ރައްޔިތުންގެ ގާތަށް ދާން ޖެހޭނެ ކަމަށްވެސް ރައީސް ވިދާޅުވި އެވެ.\n"ބަރުލަމާނީ، ރިޔާސީ ނިޒާމެއްގެ ކަންކަން އޮތީ މީގެ ކުރިން ނިމިފައި. ކުރިން އޮތީ ރައްޔިތުން ގޮތަކަށް ނިންމާފައި. އެއްވެސް ޒަމާނެއްގައި އެކަން ކުރަން ބޭނުން ނަމަ ދެން ވެސް ހަމަ ދާން ޖެހޭނީ ރައްޔިތުންގެ ކައިރިއަށް،" ރައީސް ވިދާޅުވެފައިވެއެވެ.


Ooredoo in hihsaakah 2.34 rufiyaa bahan faaskohfi\nއުރީދޫން ހިއްސާއަކަށް 2.34 ރުފިޔާ ބަހަން ފާސްކޮށްފި\n3 މާރޗް 2021\nއުރީދޫ މޯލްޑިވްސް އަށް މިދިޔަ އަހަރުގެ ފައިދާ އިން ހިއްސާ އަކަށް 2.34ރ. ބަހަން ފާސްކޮށްފި އެވެ.\nމޯލްޑިވްސް ސެކިއުރިޓީ ޑިޕޮސިޓަރީ (އެމްއެސްޑީ) ގެ “ފަހިވޯޓް” އެޕްލިކޭޝަން މެދުވެރިކޮށް އޮންލައިންކޮށް ބޭއްވި އުރީދޫގެ މިދިޔަ އަހަރުގެ އަހަރީ އާއްމު ޖަލްސާ އަށް ޕްރޮކްސާއާއެކު 44 ހިއްސާދާރުން ހާޒިރުވެފައިވެ އެވެ. އެއީ އޮންލައިންކޮށް ބައިވެރިވި 35 ހިއްސާދާރުންނާއި ޕްރޮކްސީއާއެކު ބައިވެރިވި އަށް ހިއްސާދާރުން އެވެ. މި ހިއްސާދާރުން 1.34 މިލިއަނަށް ވުރެ ގިނަ ހިއްސާ ތަމްސީލް ކުރި އެވެ.\nއުރީދޫން އަށް މިދިޔަ އަހަރު ލިބުނު ފައިދާގެ 85 ޕަސެންޓް ބަހަން ނިންމުމާއެކު ހިއްސާއަކަށް ޖެހޭ 2.34ރ. ބަހަން އޭޖީއެމްގައި ބައިވެރިވި ހުރިހާ މެންބަރުން ވަނީ ވޯޓު ދީފަ އެވެ.\nއުރީދޫން ރޭ ބޭއްވި އަހަރީ އާއްމު ޖަލްސާގައި އެ ކުންފުނީގެ ސީއީއޯ އަދި މެނޭޖިން ޑިރެކްޓަރު ނަޖީބު ހާންގެ އިތުރުން ޗެއާމަން އެންޑްރޫ ތޫ އޮޑްވާރ ކްވަލްސެތް ވެސް ބައިވެރިވި އެވެ.\nނަޖީބު ހާން ވިދާޅުވީ ކޮވިޑް-19 ވެގެން ގޮސްފައިވަނީ ދުނިޔެއެކޭ އެއްގޮތަށް ރާއްޖެއަށްވެސް އިގްތިސޯދީ ގޮތުން ބޮޑެތި ގެއްލުންތަކެއް ލިބިގެންދިޔަ ކަމަކަށް ކަމަށެވެ. ނަމަވެސް މިހާލަތުގައި ވެސް އެ ކުންފުނީގެ ކަސްޓަމަރުން ކުރި މަސައްކަތް ކޮށް އޭނާ ވަނީ މުވައްޒަފުންނަށް ޝުކުރު އަދާކޮށްފަ އެވެ.\nއޭނާ ވިދާޅުވީ ކޮވިޑް-19 ގެ ތެރޭގައި ވެސް އެ ކުންފުނީގެ ހިއްސާ މަތިވެގެންގޮސް ކަސްޓަމަރުންގެ އަދަދު އިތުރު ވެގެން ގޮސްފައިވާ ކަމަށެވެ. އަދި ގިނަ ހިދުމަތްތައް ބޭނުން ކުރާ މިންވަރުވެސް މަތި ވެގެން ގޮސްފައިވާ ކަމަށެވެ.\nއުރީދޫ އިން ރާއްޖޭގައި ޓެލެކޮމްގެ ހިދުމަތްދޭތާ 15 އަހަރު ފުރުނީ މިދިޔަ އަހަރުއެވެ.\nއޭދަފުށިން ފަސް މީހަކު ކޮވިޑަށް ޕޮޒިޓިވް ވެއްޖެ\n13 އޭޕްރީލް 2021\nވެސްޓް ވިންގްސް އިން އަމާންވެށި ކުދިންނަށް ރޯދަ ހަދިޔާ ދީފި\nއުރީދޫ ރޯދަ ހަދިޔާ: އާޗާ ޕޯސްޓް ޕެއިޑާއެކު ހާއްސަ އޮފާތަކެއް


Himaayatheh Nulibifai Episode 49\nމުނިފޫހިފިލުވުން | ވާހަކަ | | ފުނަމާ | 22 އޮކްޓޯބަރ 2017 |3ކޮމެންޓް\n"ދެވަނަ ގޮތް އިޚްތިޔާރުކުރިނަމަ އަހަންނަށް ވަރަށް ފަސޭހަވީސް.. އެކަމަކު ޒައިނަބުގެ ނިންމުމާއި އެއްގޮތަށް އަހަރެން ކުރިއަށްދާނަން" ހަމަޖެހިލަން މަސައްކަތްކުރަމުން ރަފީގު ބުނެލިއެވެ.\nޒައިނަބުގެ ނޭވާ އަވަސްވެފައިވާކަން އޭނާގެ ދުލުންހާމަކުރުން އެވަގުތު މުހިއްމެއްނޫނެވެ. ސާފުކޮށް އެކަންފެނެއެވެ. ރަފީގު ބުނެފާނެ އެއްޗަކަށް ޒައިނަބުގެ ހިތް ތެޅެނީއެވެ.\n"ނަބާ އަހަރުމެންނާއި އަލްވަދާއު ކިޔައިފި... އެދަރިފުޅު މަރާލައިފި.. އެމީހުން ނަބާ މަރާލީ! އޭނާ މަރުވީ ގުދުރަތީ މަރަކުން ނޫން... އެކަން އަހަންނަށް ޔަގީން"\nއެވަރުންވެސް ޒައިނަބަށް ފުދޭނެކަން އިގޭތީވެ ރަފީގު ވާހަކަ މަޑުޖައްސައިލިއެވެ. ޒައިނަބުގެ މޫނަށް ބަލަން ބޭނުންނުވީ، ނަބާއަކީ ޒައިނަބަށް ނަހަލާލަށް ލިބިފައިވާ ދަރިޔަކަށްވިޔަސް، ޒައިނަބުގެ ބަނޑުން އުފަންވި ދަރިޔަކަށްވާތީއެވެ. މަޔެއްގެ ހިތައް ކެތްނުވާނެކަން ޔަގީނެވެ. ކަންތައްވީވެސް ރަފީގުގެ ޚިހާލާއި އެއްގޮތަށެވެ. ޒައިނަބަކަށް ކެތެއްނުކުރެވުނެވެ. މާބޮޑަށް ރޮވިއްޖެއެވެ. ގައިންވަރުދޫވިއެވެ. ހިތްވަރެއް އިތުރަށް ލިބުނީ ރަފީގުގެ އެހީއާއެކުއެވެ.\n"އަހަރެންގެ ދެއަތުން އަހަރެންގެ އެދަރި، ނަރަކައަށް ލީ! ދިރިހުރުމުގެ އެއްވެސް ހައްގެއް އަހަންނަކަށް ނެތް.. އަހަރެންގެ ތިންދަރީން އަހަރެންގެ ދެއަތުން ހަލާކުގެ ތެރެއަށް އެއްލާލީ، މިދުވަސް ކުރިމަތީގައި އޮތްކަން އެގިގެނެއްނޫން... ނަބާއަކީ އަހަރެންގެ ދަރިއެއް... އަހަންނަކަށް ކުރިޔަކުން ނޭގެ ފަޒީލަށް އެކަމުގެ ހަގީގަތް އެގޭކަމެއް... އެކަމަކު އެކަން އެގިހުރެވެސް އޭނާ ނަބާ ބަލައިގަތީ އުފަންދަރިއެއްގެ ގޮތުގައި.. ލައިކާއާއި ނަބާއާއި ތަފާތުކުރުމެއްނެތި.. ހުރިހާ ނުބައިކަމެއްކުރީ އަހަންނާއި އަހަރެންގެ ބައްޕަ" މާޒީގެ ކޯރުގެ ރާޅުތައް ނުހަނު ބިޔައެވެ. ބިންދާލާ ރާޅުތަކުގެ ހޮޅިދަށުގައި ޒައިނަބަށް ކިހާވަރެއްކުރެވޭނެބާއެވެ.\n"އަހަރެން ގަބޫލެއް ނުކުރާނަން.. އަހަންނަކަށް ގަބޫލެއް ނުވެސްކުރެވޭނެ.. ނަބާ މަރާލައިގެން އެމީހުންނަށްވާނެ ފައިދާއެއް އަހަންނަކަށް ނުވިސްނޭ.. އެކަމުގެ ބަދަލު އެމީހުންގެ ކިބައިން އަހަރެން ހިފާނަން" ޒައިނަބު ބުނެލިއެވެ. އޭރުވެސް ރޮނީއެވެ.\n"ބަދަލޭ! އެމީހުންގެ ކިބައިން ބަދަލުހިފޭވަރު މީހެއްތަ ޒައިނަބުތިއީ؟ އެމީހުން ކަންކަން ކުރާނީ ޒައިނަބަށް ވިސްނަން ފަސޭހަ ގޮތްތައް ބަލައިގެނެއްނޫން ދޯ.. އެއީ އިންސާނުންގެ ސިފައިގައި ތިބޭ ޖަނަވާރުން.. ގުރެއިޝްއާއި އޭނާގެ ބައްޕައަކީ މިދުނިޔޭގައި އުޅުމުގެ ހައްގު ލިބެންޖެހޭވަރުގެ ބައެއްނޫން.. އެއީ އިބިލީހުގެ ސަފުގައި މަގާމުތައް ދޭންޖެހޭވަރުގެ ބައެއް.. އިންސާނުންގެ ނުބައި ނުލަފާކަމުގެ ވާހަކަތައް މިދުނިޔެމަތީގައި އަހަރެންވެސް އަޑުއަހަން... އަހަރެން ނުބުނަން އަހަންނަކީ މާ މާތްމީހެކޭ... މަށަށްވެސް އޮތީ ފާފަކުރެވިފައި.. ނުކުރަންޖެހޭ ކަންކަންވެސް އޮތީ ކުރެވިފައި..." ޒައިނަބަށް ބަލާލަމުން ނުރުހިފައި ރަފީގު ބުނެލިއެވެ.\n"އަހަރެންގެ ކުއްތަކަށް ތަކުރާރުކޮށް މިދަނީ ތައުބާވެ، އިސްލާހުވާން މަގުތައް ކޮށަމުން.. އިރެއްގައި ނުބައިކަންކަމުން ފައިދާއާއި އުފާ ހޯދިޔަކަސް، އަހަރެން މިހާރަކު ނޫޅެން އެހެނެއް ... ދެން، ދުވަހަކުވެސް ނޫޅޭނަން އެހެނެއް.. އަހަރެންގެ މުޅި ދިރިއުޅުން ބަރުބާދުކުރީ އަހަރެންގެ ބައްޕަ... އެއީ ވަރަށް ނުބައި މީހެއް.. އަހަރެންގެ ކޮންމެ ދުވަހެއްގެ ފެށުމަކީވެސް ނިމުމަކީވެސް މިދުނިޔޭގައި ﷲގެ ރަޙުމަތްފުޅުން، އޭނާގެ ނިމުން ނުބައި ގޮތަކަށް އޭނާއާއި ބައްދަލުކޮށް ގިނަބަޔަކަށް އެދުވަސް ދެއްކެވުން.. މިދުނިޔޭގައިވެސް އާޚިރަތުގައިވެސް އޭނާއަށް ބޮޑުވެގެންވާ އަޒާބަށް އަހަރެން އެދެން" ވަރަށް ރުޅިއައިސްފައި އިދެ، ޒައިނަބު ބުނެލިއެވެ.\n"އަހަރެންގެ ނަބާއަށް އެމީހުން އެހެން ހަދަންޖެހުނު ސަބަބަކީ ކޮބައި؟" ހިތުގައި އެނބުރެމުންދިޔަ ސުވާލު ޒައިނަބު ކޮށްލިއެވެ.\n"އަހަންނަށް ލަފާކުރެވެނީ އެމީހުންގެ ފާފައިގެ ތެރޭގައި އެކަން ކުރެވުނީކަމަށް... އެމީހުންވެސް ނަބާ ބޭނުންކުރީ ފައިސާޖަހާ މެށިނެއްގެ ގޮތުގައި" ބުނެދެވެން އޮތްވަރަށް ރަފީގު ބުނެދިނެވެ.\nޒައިނަބު އިސްޖަހައިލިއެވެ. ބުނެވޭނެ އެއްޗެއް ނެތީއެވެ. އަމިއްލަ އަންހެން ދެދަރީން ޒައިނަބު ބޭނުންކުރީ އޭނާގެ މުދާގަނޑެއްގެ ގޮތުގައެވެ. ބޮޑެތި ފައިދާތައްހޯދާ ވިޔަފާރިއެއްގެ ގޮތުގައެވެ. އެހެންމީހުން އެކަން އެގޮތައް ކުރުމުން ޒައިނަބު މިއަދު ބުނާނީ ކީކޭހެއްޔެވެ؟\n"އެމީހުންގެ އަތުން އޭނާގެ ފުރާނަ ދުއްވާނުލިޔަސް، ނަބާއަކީ މިދުނިޔޭގައި ކުޑަދުވަސްކޮޅެއްގެ މެހެމާނަކަށް ވާނެ" ޒައިނަބުގެ މޫނުގެ ކުލަ ބަދަލުކޮށްލި އެއްޗެއް ރަފީގަށް ބުނެވުނެވެ. ބުނިއެއްޗެއްގެ މާނައެއް ނޭގުނޭ ބުނާފަދަގޮތަކަށް ޒައިނަބު ހަރަކާތްކޮށްލިއެވެ. އިރުކޮޅަކު ހަމަހިމޭންވިއެވެ.\n"އެމީހުންގެ މައްޗަށް ދައުވާކުރަން އަހަރެން ބޭނުން... އަހަރެންގެ ފެންވަރުން އަހަންނަށްވެސް އިންސާފުލިބެންޖެހޭނެ" ޒައިނަބު ބުނެލިއެވެ.\n"އެމީހުންގޮވައިގެން ތިޔަބުނާ ތަންތަނަށް ދުވާކަށް ނުޖެހޭ މިހާރަކު، އެތިބީ ދިރިތިއްބައި ކުނިވެ ފުޅަ އަޅާފައި.. އެއަށްވުރެން ބޮޑު އިންސާފެއް މިދުނިޔެމަތީގައި މިންވަރު ކުރައްވާނެތަ... އެއްކަމެއްވެސް ކުރާނެކަމެއްނެތް.. އެހާލުގައިތިބެ ދުނިޔޭން ނިމިދިޔައީމަ ހުންނާނީ ރަގަޅަށް.. އެމީހުން ގޮވައިގެންގޮސް އިންސާފު ލިބޭނެ ތަނެއް ނޯންނާނެކަން ޒައިނަބަށްވެސް އިގޭނެ.. އަހަރެން ބޭނުންނަމަ، ހިތުހުރި ވަރަކަށް އެމީހުންނަށް އަނިޔާކުރެވުނީސް... އެކަމަކު އެއިން އަނިޔާއަކުން އެމީހުންގެ އުމުރުކުރުވާން އަހަރެން ބެނުމެއްނޫން.. އެވޭނުގައި ފިސާރި އުޅެލީމައި އެހެންމީހުންގެ އިހުސާސްތަކުގައި ހުޅުރޯކުރި ދުވަސްތައް ހަނދާންވެދާނެ ތޯއްޗެއް" ރަފީގުގެ ނިންމުން ބުނެލިއެވެ. އިތުރަށް ޒައިނަބު އެއްޗެކޭ ނުބުނީ އެގޮތް ރަގަޅުވީމައެވެ.\n"އެމީހުންނަކީ ނުބައިވެގެންވީ އެއިޑްސްބަލީގެ ޝިކާރަވެރީން.. މިދުނިޔެމަތީގައި ލިބެންވީ ހުރިހާ ވޭނެއް އެމީހުންއެދަނީ މަޖުބޫރުން ތަހަންމަލްކުރަމުން.. އެތަނުގައި އެއިންމީހަކަށް ފެންފޮދެއް ދިއްކޮށްލާނެ އިންސާނަކުވެސް ނެތް... މުސްކުޅި މައިމީހާވެސް ނިޔާވެއްޖެ.. އެމީހުން، އަހަރުމެންގެ ނަބާ މަރާލައިފި"\nރަފީގަށްވެސް ކެތްވީ ވަކިވަރަކަށެވެ. އަޑުބެދިއްޖެއެވެ. ފެންކަޅިވި މަންޒަރު ބެލުމަށް މިވަގުތު ޒައިނަބުގެ ޝައުގުވެރިކަމެއް ނުވެސްނެތެވެ. ރަފީގު އެގެއަށް ދިޔައީއްސުރެން ނިކުތުމާއި ދެމެދުގައި ހިނގި ހުރިހާ ހާދިސާއަކާއި ދެކެވުނުވާހަކަތަކާއި، ކަންކަން ހިގާދިޔަގޮތް ޒައިނަބަށް ރަފީގު ބުނެދިނެވެ. ބޮޑުވެފައި ހުރި އަންހެން ދަރިޔަކު ނިމިގެން އެދިޔައީ އެންމެ ހިތްދަތި ގޮތުގައެވެ. ފަހުވަގުތުގައި ޒައިނަބަށް އެދަރިފުޅުގެ މޫނުވެސް ނުދެއްކިއެވެ. މަރުވެއްޖެކަމުގެ ޚަބަރުވެސް ނުދިނެވެ.\n"އެދަރިފުޅަށްޓަކައި ހެޔޮ ދުޢާއެއްކޮށްލާންވެސް މި މަންމައަށް އެގުނީހީ މަރުވެއްޖެކަމުގެ ޚަބަރުވެސް ދިންނަމައެއްނުން" ރޮއެލާފައި ޒައިނަބު ބުނެލިއެވެ.\nހަމައެވަގުތު ތަފާތު ނަޒަރަކުން ރަފީގު ބަލާލީ ޒައިނަބަށެވެ. އިށީންދެގެން އިން ގޮނޑީން ރަފީގު ތެދުވިއެވެ. ފުރަގަހަށް ދެއަތްލައިގެން ވިސްނުމެއްގައި ހުރެ، ދެކޮޅަށް ހިނގާލިއެވެ. އެއްޗެކޭ ބުނަން ބޭނުންވެފައިވާކަން ޔަގީނެވެ.\n"ދަރީންގެ ހާޒިރުގައި ނުކުރެވުނު ހެޔޮދުޢާއެއް އެދަރީން މިދުނިޔެ ދޫކުރުމުން، ކުރަން ޒައިނަބު ބޭނުންވަނީތަ؟ ކީއްކުރަން؟"\nޖޭމުގަހުގައި ބުރަކަށި ޖައްސައިލައިގެން އެއްފައި ނަގައި ފުރަގަހުން ގަހުގައި ވިއްދައިލިއެވެ. ރަފީގު މިހާރު އެހުރީ ވަރަށް ހަމަޖެހިލައިގެންނެވެ.\nރަފީގު ބުނި އެއްޗެއް ޒައިނަބަށް ވިސްނުނުހެން ހިޔެއްނުވެއެވެ. ނުވަތަ ގަސްތުގައި އަލާނުލީއެވެ.\n"ދަރީންގެ މައްޗަށް މައިންބަފައިން ހެޔޮދުޢާކުރާން އެންމެ ހެޔޮކަންބޮޑީ އެކުދިންގެ ފުރާނަ ހަށިގަނޑާއި ވަކިނުވަނީސް.. މައިމީހާގެ ހެޔޮދުޢާއަކީ އެކުދީންނަށް ނިއުމަތުގެ ވައިރޯޅިއެއްފަދަ އެއްޗެއް.. ޒައިނަބުގެ ދަރިޔަކަށް ހެޔޮގޮތެއް މިންވަރުކޮށްދެއްވުންއެދި އެންމެ ފަހުން ދުޢާއެއްކުރީ ކޮން ދުވަހަކު؟" މަލާމާތަކަށްވިޔަސް، ރަފީގު ބުނެލިއެވެ. ހިތުގައި ދުވަސްތަކެއްވަންދެން އޮތް އެއްޗެކެވެ. ރަގަޅު ވަގުތެއްގައި ބުނުމަށް ރަފީގު ރައްކާކުރީއެވެ.\n"އަހަރެން ނުބުނަން އަހަންނަކީ މާ މާތް މަންމައެކޭ... އެކަމަކު އަހަރެންވެސް އަހަރެންގެ ދަރީންދެކެ ލޯބިވޭ" މަޑުމަޑުން ޒައިނަބު ބުނެލިއެވެ.\n"އެންމެ ރަގަޅު! އެހެންވިއްޔާ މިވަގުތު ދުނިޔޭގައި ތިބި ދަރީންނަށް ޒައިނަބުގެ ހެޔޮދުޢާ ލިބޭނެކަމަށް އަހަރެން މިވަގުތުން ފެށިގެން ގަބޫލުކޮށްފީން" ޒައިނަބުގެ މޫނަށް ބަލަންހުރެ ރަފީގު ބުނެލިއެވެ.\n"އަހަރުމެންގެ ހަސަނަށް ހެޔޮވިސްނުންދެއްވައި ރަގަޅުކުއްޖަކަށް ވެއްޖިއްޔާ އަހަރެން ވަރަށް އުފާވާނެ.. ﷲގެ އިރާދަފުޅުން ލައިކާއަކީ މުޅި އާއިލާގެ ނަސީބު.. އެއީ ހިތްވަރުގަދަ ދަރިއެއް.. ފަޒީލްފަދަ މާތް ކުއްޖެއް" ޒައިނަބުގެ ބުރަކަށީގައި ފިރުމާލަމުން ރަފީގު ބުންޏެވެ. ތެދެކެވެ. މިއަދު ލައިކާއަކީ ޒައިނަބުގެ ލޮލުގެ ފިނިކަމެވެ.\n"އެންމެ ރަގަޅު.. ދެވަނަ އިޚުތިޔާރަށް ދަމާދޯ؟ " ރަފީގު ބުނެލިއެވެ.\nއާއެކެވެ. ރޮވިއްޖެއެވެ. ހިތްދަތިވެއްޖެއެވެ. ހިތާއި ފުރާނަ އެތައް ވޭނެއް މިވަގުތު ތަހަންމަލްކުރަނީއެވެ. އުފާވެރި ޚަބަރަކީ ކޮބައިކަން އެނގެން ޒައިނަބު ބޭނުމެވެ. އެއަޑު އަހަން ޒައިނަބު ތައްޔާރެވެ. މަގުމަތީން ދުއްވާފައިދިޔަ ކާރުގައި މުއްސަނދި ވިޔަފާރިވެރިޔާ ރަފީގު ވިޔަފާރިއާއި ގާތްކުރި ވަގުތުންފެށިގެން އެކަން ހިގައި ދިޔަގޮތް ތަފުސީލްކޮށް ޒައިނަބަށް ރަފީގު ބުނެދީފިއެވެ. ލިބިފައިވި ހިތްދަތިކަމަށްވެސް ފަރުވާއެއް ލިބިއްޖެއެވެ. ދިރިއުޅުމަށް ކުރާ އުއްމީދުތައް އެތައްގުނައަކަށް އަލިވެއްޖެއެވެ. ދިރިއުޅުމުގައި ހާސިލްނުވިކަންކަން ރަގަޅުކުރަން ހެދޭނެ ގޮތްތަކަށް ދެމަފިރީން ވާހަކަދެއްކިއެވެ. ހަނދުވަރުގެ އަލީގައި އެތައް ވަގުތެއް ދެމަފިރީން ހޭދަކޮށްފިއެވެ.\n"އަހަރެން އިންތިޒާރު މިކުރަނީ ލައިކާ މިގެއަށް އަންނާނެ ދުވަހަކަށް... އަހަރެންގެ މިގޭގެ އޮޅިގަނޑު ފަޚުރުވެރިކަމާއިއެކު ލައިކާ ހުރަސްކޮށްލާނެ ދުވަހަކަށް" ހިތުގެ އެންމެ އަޑީން ޒައިނަބުގެ އިހުސާސްތައް ބުނެދިނެވެ. ތެދެކެވެ. ލައިކާއަކީ މިއަދު ޒައިނަބުގެ ފަޚުރެކެވެ. އަމިއްލަ އަތުން ދަރީންގެ ދިރިއުޅުން ހަލާކުކުރަމުންދިޔައިރު ޒައިނަބުގެ ހިތައް އެއްޗެއް ނޭރިއެވެ. އެކުދިންގެ މުޅި ހަޔާތްބަރުބާދުކުރުމުގައި ޒައިނަބުގެ އިހުމާލު އިންތިހާއަށްވެއެވެ.\n"މެންދަންވެ، މުޅި ސަރަހައްދު ހަމަހިމޭންވެއްޖެއެވެ. ކޮންމެވެސް ވަރަކަށް ކެރިކޮޅެއްވެސް ވެހިއްޖެއެވެ. ބިންގަނޑުގެ ހިރަފުސްކަން މުޅީން އޮބިދާނެއެވެ. ސަކީނާ ލޮލަކަށް ނިންޖެއް ނާދެއެވެ. ލައިކާ ނެތުމުން ސަކީނާއަށް ނިދަން އުދަގުލެވެ. ރައްކާތެރިކަމުގެ އަތްތަކެއްގެ ހިމާޔަތުގައި ލައިކާ މިރޭ ނިދާނީ ވަރަށް އަރާމު ތަންމައްޗެއްގައިކަން ސަކީނާއަށް ޔަގީންވިޔަސް، ހަށިގަނޑުން އެއްބައި މަދުވެފައިވާކަން އިހުސާސްވަނީ މާބޮޑަށެވެ.\nޒައިނަބު ފަދަ މަޔަކައް ހަމްދަރުދީ ވާންވެސް އުދަގު😣😣\nލައިކާއަށްވެސް މިރޭ ވަރަށް އުދަނގޫވާނެ ނިދަން..ވާހަކަ ވަރަށް ރީތި..\nޒައިނަބަށް ތިޔާ ވިސްނުނީ މާފަހުން ވިއްޔަދޯ ދެން ތިޔަވަރުވެސް ރަންގަޅު.. ފުނަމާ ހާދަ ރީއްޗޭވާހަކަ 😍😍😍


vnews - Maslahathu fushuaraa kamehgai baiverieh nuvaanan: Hisaan\nމަސްލަހަތު ފުށުއަރާ ކަމެއްގައި ބައިވެރިއެއް ނުވާނަން: ހިސާން\nރައްޔިތުންގެ މަޖިލީހުގެ ޖުޑިޝަރީ ކޮމިޓީގެ މަސައްކަތްތަކުގެ ތެރެއިން މަސްލަހަތު ފުށުއަރާ ފަދަ މަސައްކަތެއްގައި ބައިވެރިނުވާނެ ކަމަށް ތުޅާދޫ ދާއިރާގެ މެމްބަރު އަދި މަޖިލިސް މެންބަރުންގެ ފަރާތުން ޖުޑިޝަލް ސާވިސް ކޮމިޝަން (ޖޭއެސްސީ)ގެ މެންބަރުކަން ވެސް ކުރައްވަމުން ގެންދަވާ ހިސާން ހުސެއިން ވިދާޅުވެއްޖެ އެވެ.\nހިސާން މިހެން ވިދާޅުވެފަ މިވަނީ ޖޭއެސްސީގެ މައްސަލަތައް ބެލުމުގެ އިހްތިޞާސް އޮތް މަޖިލީހުގެ ކޮމިޓީގައި ހިސާން އިންނެވުމަކީ މަސްލަހަތު ފުށުއަރާ ކަމެއް ކަމަށް ބުނެ އޭނާއަށް އަމާޒުވަމުންދާ ފާޑުކިޔުންތަކަށް ޖަވާބުދެއްވަމުންނެވެ.\nފާޑުކިޔުންތަކަށް ރައްދުދެއްވަމުން ހިސާން ކުރެއްވި ޓްވީޓެއްގައި ވިދާޅުވި މަސްލަހަތު ފުށުއަރާ ފަދަ މަސައްކަތެއްގައި ބައިވެރިނުވާނެ ކަމަށެވެ. އެގޮތުން ޖޭއެސްސީގެ މަސައްކަތަކަށް ފާރަވެރިވެ، ޖޭއެސްސީގެ މައްސަލަތައް ބެލުމުގައި މަޖިލީހުގެ ޖުޑިޝަރީ ކޮމިޓީން ކުރާ މަސައްކަތްތަކުގައި ބައިވެރިނުވާނެ ކަމަށްވެސް ހިސާން ވަނީ ވިދާޅުވެފައެވެ.\nމީގެ އިތުރަށް ހިސާން ވިދާޅުވީ މަޖިލީހުގެ ޖުޑިޝަރީ ކޮމިޓީގެ ހަމައެކަނި މަސައްކަތަކީ ޖޭއެސްސީގެ މަސައްކަތަަށް ފާރަވެރިވުން ނޫން ކަމަށާއި ކޮމިޓީގެ މައިގަނޑު މަސައްކަތަކީ ޖުމްލަކޮށް މުޅި ޝަރުއީ ދާއިރާ އިސްލާހުކުރުން ކަމަށެވެ. އަދި ޝަރުއީ ދާއިރާ އިސްލާހު ކުރުމަށް ކުރަންޖެހޭ މަސައްކަތްތަކުން ދުރަށް ވަޑައިގަތުމަށް ގަސްދުނުކުރައްވާ ކަމަށްވެސް ވިދާޅުވި އެވެ.\nރައްޔިތުންގެ މަޖިލީހުގެ މެންބަރުންގެ ފަރާތުން ޖޭއެސްސީގައި އިންނަވާ މެންބަރު ކަމަށް ހިސާން އައްޔަންކުރަން މަޖިލީހުގެ އިއްތިފާގުން ރުހުން ދިނުމާ ގުޅިގެން އޭނާ އެ މަގާމަށް އައްޔަންކުރައްވާ މަގާމުގެ ފަތްކޮޅު ދެއްވީ މިމަހުގެ ތިންވަނަ ދުވަހު އެވެ.\nޖޭއެސްސީއާއި ޝަރުއީ ދާއިރާގެ މައްސަލަތައް ބެލުމުގެ އިހްތިޞާސް އޮތް މަޖިލީހުގެ ޖުޑިޝަރީ ކޮމިޓީއަކީ 19 ވަނަ ރައްޔިތުންގެ މަޖިލީހުގައި މުޅިން އަލަށް އެކުލަވާލި ކޮމިޓީއެކެވެ.\nޖުޑިޝަރީ ކޮމިޓީގައި ހިމެނިވަޑައިގަންނަވަނީ ޖުމްލަ 11 މެމްބަރުންނެވެ. އެއީ އެމްޑީޕީގެ 8 މެމްބަރުންނާއި، ޖުމްހޫރީ ޕާޓީ އަދި ޕީޕީއެމުން އެއް މެމްބަރަކާއި، ވަކި ޕާޓީއަކަށް ނިސްބަތްނުވާ އެއް މެމްބަރެވެ. މިކޮމިޓީގެ މުގައްރިރަކީ އެމްޑީޕީގެ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީއެވެ. ނައިބު މުގައްރިރަކީ އެމްޑީޕީގެ ފޮނަދޫ ދާއިރާގެ މެމްބަރު މޫސާ ސިރާޖެވެ.


Lisence Nethigen Joorimanaa Kohfaivaa Faraiythakah Halleh Hoadhai Dheyn Husha'alhaifi - Vaguthu\n3 މަސް ކުރިން ( މާޗް 30, 2021 )\nހަސަން ލަތީފް ހުށަހެޅުއްވި މައްސަލައިގައި ޖޫރިމަނާގެ ޢަދަދު ދިހަ ހާސް ރުފިޔާއަށްވުރެ އިތުރުވެފައިވާ ފަރާތްތަކުގެ ޖޫރިމަނާގެ ބަދަލުގައި، އެ މީހަކު މުޖުތަމަޢަށް ފައިދާ ކުރަނިވި ކަމެއް ނުވަތަ މަސައްކަތެއް ނުވަތަ ޚިދުމަތެއް ކުރުމަށް ނެރުމުގެ އަމުރަކަށް އެދި ޝަރީޢަތަށް ހުށަހެޅުމުގެ ބާރު މޯލްޑިވްސް އިންލަންޑް ރެވެނިއު އޮތޯރިޓީއަށް ލިބިގެންވާކަމަށެވެ.\nޤަވާއިދުގައި6ކަމެއް ހިމެނުމަށް ހަސަން ވަނީ ހުށަހަޅުއްވާފައެވެ.\n2019 އާއި 2020 ވަނަ އަހަރު،ގެ ތަފާސް ހިސާބުތަކަށް ބަލާއިރު 2019 ވަނަ އަހަރު 2365 ފަރާތެއް، އަދި 2020 ވަނަ އަހަރު 2658 ފަރާތް ވަނީ ޖޫރިމަނާ ކޮށްފައެވެ. މީގެ ތެރޭގައި ޢުމުރުން 18 އަހަރު ނުފުރޭ 330 ކުދިން އެބަތިއްބެވެ. މިފަރާތްތަކުގެ ތެރެއިން އެތައް ބަޔަކީ އެއްފަހަރަށްވުރެ ގިނަ ފަހަރު ޖޫރިމަނާ ކުރެވުމުގެ ސަބަބުން އެތައް ހާސް ރުފިޔާއެއް ދައްކަންޖެހި އެހެންނަމަވެސް އެ ޖޫރިމަނާ ދައްކާނެ ގޮތެއް ނެތިފައި ތިބި ޒުވާނުންކަމަށް މިމައްސަލާގައި ވަނީ ފާހަގަކޮށްފައެވެ.\nމާޗް 30, 2021 10:12\nކުށެއްކަން އެނގިހުރެ ކުށެއް ކޮށްގެން އެކަމަށް ޤާނޫނުގައި ކަނޑައަޅާފައިވާ ގޮތަށް ފިޔަވަޅު އަޅާފައި ވަނިކޮށް އެކަން ބަދަލު ކުރުމަކީ އެފަދަ ކުށްތަކަށް އަރައިގަތުމަށް ދެވޭ ހިތްވަރަކަށް ނޫނީ ނުވާނެއެވެ. މި ޤައުމުގައި ކަންކަން ހައްލު ނުކުރެވެނީ ސިޔާސީ މޫސުންތަކުގައި ނިންމާ މިފަދަ ވަސްނުބައި ސިޔާސީ ނިންމުންތަކުގެ ސަބަބުންނެވެ.\nމާޗް 30, 2021 10:29\nކުދި އަދި މެދު ފަންތީގެ ވިޔަފާރި ތައް ހަލާކު ވެއްޖެ އެވެ. ސަރުކާރު ބިޑަކަށް ނުދެވެ އެވެ. ޖޫރިމަނާ ތައް މާފް ކޮށްދީ ބަލާށެވެ. ދެން ސަރުކާރައް ދައްކަން ޖެހޭ ފައިސާ ނަގާފަ ޖޫރިމަނާ ތައް ހުއްޓުވާ ލަ ބަލާށެވެ.\nމާޗް 30, 2021 10:51\nބަލަ ކީއްކުރަންތަ ލައިސަން ނެތި ދުއްވީ.\nމާޗް 30, 2021 11:42\nހަސަނާ ކިތަންމެ ވަރަށް ތެޅުނަސް ވޯޓެއް ނުދޭނަން. އެމްޑީޕީ އަކަށް. ވޯޓު ކައިރިވީމަ މޮޅެތި އަޑުތައް އަރުވާނެ ކަމެއްނެތް. ތީކީ ކަލޭމެނަށް ވާނެ ކަމެއްނޫން،، ތިހެން ތިކަންކުރާކަށް ތި ވަގުންނަކަށް ނުކެރޭނެ،\nމާޗް 30, 2021 12:08\nފުރަތަމަ ބަލަންވީ މައްސަލައިގެ އަސްލު، ކީއްވެގެންތޯ ޖޫރިމަނާކުރަނީ، ކޮން އުމުރެއްގެ ބައެއްތޯ ޖޫރިމަނާ ކޮށްފައި ތިބީ. ޝައްކެއްވެސް ނެތް އެއީ ޓީނޭޖް ކުދިން ލައިސަންސް ނެތި ދުއްވައިގެން. އެކަން ހައްލު ކުރެވޭނީ އެކުދިން ބާލިޣުވާ ހިސާބުން އެކުދިންނަށް ލައިސަންސް ނެގޭނެ ފުރުސަތު ފަހިކޮށްދިނުމުން. ޕާކިން ސުޓިކާގެ މައްސަލަ ހައްލު ކުރެވޭނީ ވެހިކަލް ޕާކު ކުރާނެ އިމާރާތްތަކެއް މާލޭގެ އެކި ހިސާބު ތަކުގައި ބިނާކޮށް އެތަންތަނުގައި ހަތަރު ފުރޮޅުލީ އުޅަނދުތައް ޕާކު ކުރެވޭނެ ގޮތެއް ހަމަޖައްސާދިނުމުން.\nމާޗް 30, 2021 13:03\nތިޔަފަދަ ކަންކަމުން ޒުވާނުން ޒިންމާދާރު ވުމުގެ ބަދަލުގައި ވިޔާނުދާވާނީ މިއީ ވޯޓުހޯދަން ހޯދައިދޭ ވަގުތީ ފައިދާއެއް އާދޭސްކޮށްފައިބުނަން ޒުވާނުން ޒިންމާދާރުކުރެވޭގޮތަށް ތިޔަތަނުގެ މަސަސއްކަތް ބައްޓަންކޮށްދީ އާދޭސް އާދޭސް އާދޭސް އާދޭސް އާދޭސް އާދޭސް އާދޭސް އާދޭސް\nމާޗް 30, 2021 17:38\nއާދޭސް ކޮށްކޮށް ހުރެބަލަ! މިހާރު ޒަމާން ބަދަލުވެއްޖެ! މިއަދުގެ ޒުވާނުންގެ ފިކުރު ކަލޭމެނަށް ވުރެ މާ ތަހުޒީބު! އެވޭލާ ފިކުރުތަކަކީ މިއަދުގެ ދުނިޔެ އަދި ގައުމުގެ ހަލާކު! އަހަރުމެންގެ ދަރިން ބޮޑު ކުރާނީ ޒަމާނާ އެއްގޮތަށް! އެވޭލާ ފިކުރަކަށް ނުހެއްލޭނެ!\nމާޗް 30, 2021 14:26\nތިކަން ކޮށްދީގެން މަރާމާރީ ގުރޫޕްތައް ކެމްޕެއިނަށް ވޯޓްހޯދައިދޭން މަސައްކަތް ކޮށްދޭނީ\nމާޗް 30, 2021 14:50\nއަޖައިބެއް ، ލައިސަން ދޫކުރުން އުވާލަންވީނުން ތިވަރުން\nލައިސަންސް ނެތީމަ ނުދުއްވާން ތިއްބާ ގަދަކަނުން އައިސް ސައިކަލު ކަލޭމެނއް ގޮވައިގެން ދަނީދޯ. ހާދަހާ ނުލަފާ ގޮތެއްނެއް ސައިކަލްތަކެކޭ، ހަމަ އެޔޮއް ބަސްއަހާ ބައިކޮޅުމީހުން ހަށަން ބަދެގެން ތިއްބާ ވިއްޔާ އެދަނީ ގަދަކަމުން ގޮވައިގެން... މަޖިލީހައް ގޮވާލަން އެނެމެ ހަރުކަށިކޮއް ކުއްވެރު ކޮއް ތިޔަސައިކަލުތަކައް ފިޔަވަޅު އަޅާ ރާއްޖޭން ބޭރުކުރަން...\nނޫނޭ ވޯޓް ކާރިވަނީދޯ\nމާޗް 30, 2021 15:21\nނުޖެހޭނެ ލުއި ހޯދައިދޭކަށް. ލައިސަންސް ނެތި ދުއްވަނީ ކީއްކުރަން.\nމާޗް 30, 2021 15:23\nތަންކޮޅެއް ފަސޭ ހައިން ތިލިބޭނެ ގޮތް ހަދާ ދީބަލަ..ރާއްޖެތެރޭ ރަށްރަށުން ނަގާ ފަ ހުންނަ ލައިސަންސް\nބަލައެއް ނުގަނެ.. އަލުން0މަކުން މިޖެހެނީ ފަން ..ބަންގާޅުން ލަައިސަންސް ގެނައައިމަ އެމީހުންނަށް....ލަަ އިސަންސް ލިބޭ ..\nމާޗް 30, 2021 16:00\nމިއީ ޒުވާނުން "ބާނާން" އެއްލާ އިންތިޚާބު މޫސުމު ގެ އެންގަޑެއް. އެކި ގޮތްގޮތުން ޖަލު ބަންދުގައިވެސް ބަންދުން ވީއްލެއްޖެނަމަ މަސައްކަތް ކޮށްގެން އާމްދަނީ ހޯދޭނެ މަސައްކަތް ދަންނަ މީހުން ތިބޭނެ. ސަރުކާރަށް ދައްކާނެ ޖުރިމާނާއެއް ނެތަސް އެމީސްމީހުންގެ ޢާއިލާތައް ތިބީ ވަރަށް ދަތި ޙާލުގައި.\nމާޗް 30, 2021 17:01\nމިތާ ކޮމެންޓް ކޮއްފައި މިތިބަ މީހުން އަހަރެން ހިތަށް އަރަނީ ޅައުމުރުގައި އެއްވެސް ކުށެއް ނުކޮށް ތިބި ސާފު ހުދު ފޮތިކޮޅުތަކެއް ބާއޭ؟ 18 ނުފުރުނަސް އަދު ފުރުނަސޤ މިގޮތަށް ޅައުމުރުގައި މިކަހަލަ ކަންކަން ކޮށްގެން މަތި މައްޗަށް ޖޫރިމަނާ އަރާފައި ތިބި އެތަށް ޒުވާނުންނެއް އެބައުޅޭ. އެމީހުންނަށް އެއްޗެއް ވިސްނި ތި ޒިންމާދާރު ދިރިއުޅުމެއް ފަށާއިރަށް ތިޔަ ޖޫރިމަނާގެ ދުއްްޕާން އޮންނަނީ ދިރިއުޅުމުގެ ބޮޑު ބުރައަކަށްވެފަ. މީހަކަށް ގެއްލުމެއް ނުދޭ، މީހެއްގެ މުދާ ފޭރެނީ އެއްނޫން. ހަރާމް އެއްޗެއް ހަލާލު ކުރަނީ އެއްނޫން. ދެން ކޮބާ އެމީހުންނަށް އޭތި މާފު ނުކޮއްދޭންވީ ސަބަބެއް. ދެންވެސް އެމީހުންނަށް އިތުރު ފުރުސަތެއްނު ހޯދަ ދޭންވީ ދިރިއުޅުމުގައި ކުރިޔަށް ދާން. ޖަލުތަކުގައި ބޮޑެތި ކުއްކޮށްގެން ތިބި މުޖުރިމުންނަށް މާފް ކުރުމަށްވުރެ މި ކުދިންގެ ޖޫރިމަނާ މާފް ކޮއްދިނުން މާ ރަގަޅުކަންނޭގެ


BREAKING: Umurun 30 Aharun Dhashuge Meehun Covishield Vaccine Jehun Huttaalan Lafaa Dheefi - Vaguthu\n4 ދުވަސް ކުރިން ( އޭޕްރީލް 7, 2021 )\nއިނގިރޭސިވިލާތުގެ އޮކްސްފޯޑް އާއި އިންޑިއާގެ ސީރަމް އިންސްޓިޓިއުޓް ގުޅިގެން އުފެއްދި އެސްޓްރާޒެނެކާ (ކޮވިޝީލްޑް) ވެކްސިން އެގައުމުގެ އުމުރުން 30 އަހަރުން ދަށުގެ މީހުންނަށް ދިނުން ހުއްޓާލުމަށް އިނގިރޭސިވިލާތުގެ އެޑްވައިޒަރީ ގްރޫޕުން ލަދާ ދީފިއެވެ.\nއެ ގްރޫޕުން މިގޮތަށް ލަފާ ދިން ކަން އިއުލާކޮށްފައި ވަނީ މިހާރު ކުރިއަށްގެންދާ ނޫސްވެރިންގެ ބައްދަލުވުމެއްގައެވެ.\nއެ ގްރޫޕުން ބުނީ، ވެކްސިން ދޭ ބައެއް މީހުންގެ ލޭ ގަނޑުވުމާއި ވެކްސިންއާ ގުޅުން އޮތުމުގެ ފުރުސަތު ބޮޑު ކަމަށެވެ.\nއެ ގްރޫޕުން ވަނީ އުމުރުން 19 އަހަރާއި 29 އަހަރާއި ދެމެދުގެ އުމުރުގެ މީހުންނަށް ފައިޒާ ވެކްސިން ނުވަތަ މެޑޯނާ ވެކްސިން ދިނުމަށް ލަފާ ދީފައެވެ.\nއެ ގްރޫޕުން އެގޮތަށް ލަފާ ދީފައިވާއިރު، މީގެ ކުރިން އާންމު ކޮށްފައިވާ ތަފާސް ހިސާބުތަކުން ދައްކާ ގޮތުގައި 20 މިލިއަން މީހުންގެ ތެރެއިން 79 މީހަކަށް މާޗް މަހުގެ ނިޔަަލަށް ވަނީ ލޭގަނޑުވުން ނުވަތަ ލޭހޮޅި ބެދުން އަދި ސިކުނޑިއަށް ގެއްލުން ލިބިފައެވެ. އޭގެ ތެރެއިން9މީހަކު ވަނީ މަރުވެފައެވެ. މިއީ ކޮވިޝީލްޑް ވެކްސިން ދީފައިވާ މީހުންނެވެ.\nއާންމު ރޭޓުން ބަލާއިރު، މިފަދަ މައްސަލަތައް ދިމާވަނީ 250،000 މީހުންގެ ތެރެއިން އެކަކަށެވެ.\nމިފަދަ ތަފާސް ހިސާބުތަކެއް ހުރިނަމަވެސް، ބައެއް ސައިންސްވެރިންނާއި އިދާރާތަކުގެ މީހުން ވަނީ ވެކްސިނާއި އެފަދަ ކަމަކާއި ގުޅުމެއް އޮތްކަން ފާހަގަވެފައި ނުވާ ކަމަށް ބުނެފައެވެ.\nޖޯންސަން އެންޑް ޖޯންސަން ވެކްސިނުން ލޭގަނޑުވާ މައްސަލަތަކެއް\nއިންޑިއާގައި ކޮންޓްރޯލެއް ނެތި ކޮވިޑް ފެތުރެނީ، އިއްޔެ ވެސް 169000 މީހުން ފައްސި\nއޭޕްރީލް 7, 2021 20:12\nދެން ފުރަތަމަ ޑޯޒް ޖަހާފަ ތިބި މީހުން ކިހިނެއް ހަދަނީ؟\nއޭޕްރީލް 7, 2021 20:15\nދެން ތަމެން އަތްޖަހާ\nއޭޕްރީލް 7, 2021 20:18\nއެމީ ހުން އިންޑިއާއަށްފޮނުވައިގެން ކުރިންޖެ ހިވެކްސިން ދޮވެލާ!!\nއޭޕްރީލް 7, 2021 20:30\nއެމީހަކު އެމީހެއްގެ ޑޯޒް އަނބުރާ ހަވާލުކުރަންވީ..\nއޭޕްރީލް 7, 2021 21:17\nމި ވެކްސިނެއްގެ ފުރަތަމަ ޑޯޒު ޖެހިއްޖެ. މި ވެކްސިންގެ ސަބަބުން މިފަދަގެެއްލުންތައް ލިބެންޏާ ދުނިޔޭގެ ސިއްހަތު ޖަމިއްޔާއިން ކީއްވެ ހުއްދަ ދިނީ؟ މިކަމުގެ ސަބަބުން ޑަބްލިއު އެޗް އޯ ކުއްވެރިކުރަން.\nއޭޕްރީލް 8, 2021 02:16\nތާކުން އެއްޗެއް ހިލޭ ބަހަންޔާ އަދިވެސް ގޮސް ޖަހާ..ހިލޭ ލިބެންޔާ ހެޔޮ ބާ ޖަންގިޔާ ގަދަކަސް ދިވެހިން ކިއު ހަދާނެ...\nއޭޕްރީލް 7, 2021 21:40\nދިވެހިންގެ ވެކްސިން ދިވެހިންނަށް! މިއީ މަގޭ ގައުމު! މިގައުމުގެ އެންމެ ފެން ތިއްކެއްވެސް ބޭނުން ކުރެވޭނީ މަމެންނަށް ލިބެންޖެހޭ ވެކްސިން ލިބިގެން. އެހެން ނޫނީ ލާހިކެއް ނޫން މިގައުމަށް އައިސް މޫދަށް އެރި އުޅޭކަށް! ލާހިކެއް ނޫން! އިނގޭތޭ!\nއޭޕްރީލް 7, 2021 22:42\nތި ކަމުދާ އެއްޗެއް ނޫން ެެއެހެންވެ އަހަރުނަ މިތިބީ ނުޖަހާާ\nއޭޕްރީލް 8, 2021 15:31\nނުޖަހާ ތިބޭ.. އަހަރުންނަކަށް ނޫން ދެރަވާނީ\nއޭޕްރީލް 7, 2021 23:40\nއޭޕްރީލް 9, 2021 01:59\nއިންޑިޔާއިން ތަހުލީލުކޮއްލީ ދިވެހިން ބޭނުން ކޮއްގެން....ސަރުކާރުވެރިން ނަށް ހުންނާނެ ލާރިގަނޑުދީފަ އެކަމަށް ވާވަރަށް...


Quarantine In Negumaa Eku Schooluge Kiyevun Feshumah Ninmaifi — Ihavandhoo.com\nކަރަންޓީނުން ނެގުމާއެކު އިހަވަންދޫ ސްކޫލް ހުޅުވަން ނިންމައިފި\nއިހަވަންދޫ ސުކޫލުގެ ދަރިވަރުންތަކެއް. ފޮޓޯ: އިހަވަންދޫ ސުކޫލް\nމިދިޔަ ހޯމަ ދުވަހު އިހަވަންދޫ ކަރަންޓީންކުރުމަށްފަހު ރޭ ކަރަންޓީންގެ ހާލަތު އުވާލަން ނިންމުމާއެކު މާދަމާއިން ފެށިގެން އިހަވަންދޫ ސްކޫލްގެ ބައެއް ގްރޭޑްތަކަށް ސްކޫލުގައި ކިޔަވައިދޭން ފަށާ ގޮތަށް ނިންމައިފި ކަމަށް މި ނޫހަށް ޚަބަރު ލިބިއްޖެއެވެ.\nއިހަވަންދޫ ކައުންސިލުން ރޭ ހާމަކުރި ގޮތުގައި، ހެލްތު ޕްރޮޓެކްޝަން އޮތޯރިޓީން އިހަވަންދޫގެ ކަރަންޓީންގެ ހާލަތު އުވާލުމަށް ނިންމީ އިހަވަންދޫން ފައްސިވި މީހުންނާ ކޮންޓެކްޓްވި މީހުން މިހާރު ދެނެގަނެވި ނިމިފައި ވާތީއެވެ.\nއިހަވަންދޫ ކަރަންޓީނުން ނެގިކަމުގައި ވިޔަސް، ގިނަ ގޭބިސީތަކެއް ކަރަންޓީންކޮށްފައިވުމާވެސްއެކު ގިނަ އަދަދެއްގެ މުދައްރިސުން ވެސް ކަރަންޓީންގައި ވާތީ، މާދަމާ ސްކޫލަށް ހާޒިރުވާން ޖެހޭނީ ގްރޭޑް7އިން ފެށިގެން މަތީ ގްރޭޑްތައް ކަމަށް މައުލޫމާތު ލިބެއެވެ.\nކީސްޓޭޖް 1 އަދި 2ގެ ގްރޭޑްތަކުގެ ކިޔެވުން ކުރިއަށް ދާނީ އޮންލައިންކޮށް ކަމަށް ޚަބަރު ލިބެއެވެ.\nއެޑިއުކޭޝަން މިނިސްޓަރ ޑރ.ޢާއިޝަތު ޢަލީ އިއްޔެ މި ނޫހަށް ވިދާޅުވެފައި ވަނީ އިހަވަންދޫ ކަރަންޓިންގެ ހާލަތުގައި އޮތުމުން އިހަވަންދޫ ސްކޫލް އާދީއްތަ ދުވަހު ނުހުޅުވާނެ ކަމަށެވެ. މި ގޮތުން އެޑިއުކޭޝަން މިނިސްޓްރީން އެކަށައަޅާފައިވާ އެސް.އޯ.ޕީގައި ބަޔާންކޮށްފައިވާ ގޮތުގެމަތިން، އެއްވެސް ރަށެއް މޮނިޓަރިންގައި ނުވަތަ ކަރަންޓީންގެ ހާލަތުގައި ވާނަމަ އެ ރަށެއްގެ ސްކޫލް ނުހުޅުވާނެ ކަމަށެވެ.


America Ge2Congress Member Aku Isarel Ah Etherevun Manaa Kohfi - Vaguthu\nއެމެރިކާގެ އެންމެ ފުރަތަމަ އަންހެން ދެ ކޮންގްރެސް މެމްބަރުން ކަމަށްވާ އިލްހާން އޮމަރު އާއި ރަޝީދާ ތުލައިބް އިސްރާއިލްއަށް އެތެރެވުން މަނާކޮށްފިއެވެ.\nއިސްރާއިލް އިން މި ނިންމުން ނިންމާފައިވަނީ، ޔަހޫދީންނަށް ވާގިވެރިވާ އެމެރިކާގެ ހައްދުފަހަނައަޅާފައިވާ ރައީސް، ޑޮނަލޑް ޓްރަމްޕް އެފަދަ ނިންމުމަކަށް ބާރުއަޅާ ޓްވީޓެއް ކުރިތާ މާގިނައިރެއް ނުވަނީހެވެ. އެ ޓްވީޓުގައި ޓްރަމްޕް ބުނެފައިވަނީ، އިލްހާން އޮމަރު އާއި ރަޝީދާ ތުލައިބް އިސްރާއިލް އަށް އެތެރެވިޔަ ދީފިނަމަ އެއީ އިސްރާއިލްގެ ދެރަވަރުކަން ހާމަވެގެންދާނެ ކަމެއް ކަމަށެވެ.\nއެ ޓްވީޓުގައި ޓްރަމްޕް އިތުރަށް ބުނެފައިވަނީ، މި ދެ މެމްބަރުންނަކީ އިސްރާއިލް އާއި އެޤައުމުގައި އުޅޭ ޔަހޫދީން ދެކެ އިންތިހާއަށް ރުޅި އަންނަ ބައެއް ކަމަށާއި، އެކަން ދުވަހަކުވެސް ބަދަލު ނުވާނެ ކަމަށެވެ.\nޓްރަމްޕްގެ މި ޓްވީޓާއެކު އިސްރާއިލް އަށް އިލްހާން އޮމަރު އާއި ރަޝީދާ ތުލައިބް އަށް ވަނުން މަނާކޮށް އެކަން އިސްރާއިލްގެ ކަމާއި ބެހޭ އިދާރާތަކުން ހާމަކޮށްފައިވާއިރު، އެ ދެމެމްބަރުން ފަލަސްތީނަށް ވަރަށް އަވަހަށް ދަތުރެއް ކުރެއްވުމަށް ހަމަޖެހިފައި ވެއެވެ. ފަލަސްތީނުގެ އިސް އޮފިޝަލުންގެ ދަޢުވަތަކަށް ދެ މެމްބަރުން ކުރައްވާ މި ދަތުރުގައި، އެޤައުމުގެ ރައްޔިތުން ދިރިއުޅެމުންދާ ހާލު ބެއްލެވުމަށް ވަނީ ނިންމާފައެވެ.\nއިސްރާއިލްގެ ކުއްލި ނިންމުމާއެކު، އިލްހާން އޮމަރު އާއި ރަޝީދާ ތުލައިބް އަށް އިސްރާއިލް އިން އަތްގަދަކޮށްފައިވާ މުސްލިމުންގެ މުޤައްދަސް މިސްކިތް ކަމަށްވާ މަސްޖިދުލް އަޤްސާ ހިމެނޭހެން ޤުދުސްގެ ބޮޑު ސަރަޙައްދަކަށް އެތެރެވުން މަނާކޮށްފައިވާއިރު، މި ދެމެމްބަރުންނަކީ އިސްރާއިލް އިން ހުއްޓުމެއް ނެތި ފަލަސްތީނުގެ ބިމުގައި ހިންގަމުންދާ ޖަރީމާތަކާއި ދެކޮޅަށް ވަކާލާތުކުރަމުން ގެންދަވާ ދެ މެމްބަރުންނެވެ.\nއެމެރިކާގެ މިނެސޯޓާ އާއި މިޗިގަން ތަމްސީލު ކުރައްވާ އިލްހާން އޮމަރު އާއި ރަޝީދާ ތުލައިބް މީގެ ކުރިން ވަނީ، އެމެރިކާއިން އިސްރާއިލްގެ ޖަރީމާތަކަށް ވާގިވެރިވަމުންދާތީ އެކަމާއި ދެކޮޅަށްވެސް އަޑުއުފުލާފައެވެ.\nމި ދެމެމްބަރުން އިސްރާއިލްއަށް އެތެރެވުން މިހާރު މަނާކޮށްފައިވާއިރު، އިސްރާއިލް އިން ފަލަސްތީނުގައި ހިންގަމުންދާ ނޭއްގާނީ ހަރަކާތްތަކާއި ދެކޮޅުވެރިވާ ފަރާތްތައް އެޤައުމަށް ވަނުން މަނާ ކުރުމުގެ އިޚްތިޔާރު، ޤާނޫނުން އެޤައުމުގެ އިދާރާތަކަށް ލިބިދީފައި އޮވެއެވެ.


އެ ހަނދާން… (4) – Esfiya – Dhivehi Vaahaka Site\nއެ ހަނދާން… (4)\n- by Naaim Ali - 9- August 2, 2020\nޝައުނާ އޮތީ އިކުރާމަށް ގުޅައިގެންނެވެ. އެތައް އިރެއް ވަންދެން ވާހަކަ ދައްކަން އޮތެވެ. ގަޑިން ރޭގަނޑު 12 ޖަހަނީއެވެ. ޝައުނާ ފޯނު ބާއްވައިފައި ފާޚާނާއަށް ވަދެފައި ނުކުމެ އޮށޯތީ ނިދާށެވެ. ހަމަ އޮށޯވެލިތަނާ ފޯނު ރިންގުވާން ފަށައިފިއެވެ. ނުދަންނަ ނަންބަރެއް ކަމުން ފޯނެއް ނުނަގައެވެ.\nޝަމްވީލް އެތަނުން ސިފައިންގެ މީހެއްގެ ފޯނުން މިގުޅަނީ ޝައުނާއަށެވެ. އޭނާ ފޯނެއް ނުނަގައެވެ. “ބައްލަވާ، އަޅުގަނޑު ކޮން އިރަކުންތޯ ފޮނުވާލާނީ…! އަވަހަށް ފޮނުވާލަދީ…” ޝަމްވީލް އެމީހުން ކައިރި އާދޭސް ކުރަމުން ދިޔައެވެ.\n“ޝަމްވީލް ދޫކޮށްލާނަން މާދަމާ ހެނދުނު! ކެއްކޮށްލާ…!” ޝަމްވީލް މަންމައާއި ޝައުނާ ދެކޭ ހިތުން ކެއްމަދު ވެފައެވެ.\nގަޑިން 01 ޖަހަނީއެވެ. ޝައުނާ އުޅެނީ ނުނިދިގެންނެވެ. މިރޭ މިއީ އިކުރާމް ޝައުނާ އަށް ލޯބި ހުށަހެޅި ރެއެވެ. އަދި ޝައުނާ އެ ލޯބި ޤަބޫލު ކުރި ރެއެވެ. ވަރަށް އުފާވިއެވެ. އެހެންނަމަވެސް ޝަމްވީލްގެ ހަނދާންތައް އާ ވަނީއެވެ. ‘އެހެން ރޭ ރޭ ނުވާވަރަށް މިރޭ ޝަމްވީލް މަތިން އެބަ ހަނދާން ވެއެވެ. ޝަމްވީލް ރަނގަޅު ވަނީ ބާއެވެ. އެކަމަކު ޑަކުޓަރުން ވަނީ އުއްމީދު ކަނޑާލާފައެވެ. އެކަމަކު އަހަރެން މިހާރު މިއީ އިކުރާމްގެ މީހެކެވެ. ޝަމްވީލް މަތިން ހަނދާން ނައްތާލަންވީއެވެ. އެކަމަކު ހާދަ އުނދަގުލޭ’ ޝައުނާ ހިތަށް އަރަމުން ދިޔައެވެ. މާދަމާ ކިލާހެއް ނޯންނާނެއެވެ. ރަށަށް ގޮސްލަންވީއެވެ. ޝައުނާ ނިދީ އަނެއްދުވަހު ހެނދުނު ރަށަށް ދާން ނިންމައިގެންނެވެ.\nސަހީމާއަށް ހޭލެވުނީ ކުކުޅުހާ ގޮވާ އަޑަށެވެ. ގަޑިން ހެނދުނު6ޖެހީއެވެ. ތެދުވެ ފޯނު ބަލައިލިއިރު ނުދަންނަ ނަންބަރަކުން ގުޅާފަ އެބައިނެވެ. ރޭ ފަތިހެވެ. ސަހީމާ ނުގުޅާނަމޭ ހިތާ ތެދުވެ ގޮސް މަގުމަތި ކުނިކަހަން ފެށިއެވެ.\nޝައުނާ ތެދުވެ އަވަސް ކޮށްލައިގެން ދިޔައީ ފެރީ ޓާމިނަލަށެވެ. ޖާގައެއް ލިބޭތޯއެވެ. ޓާމިނަލުގައި 30 ވަރަކަށް މިނެޓު އިނުމަށްފަހު ފެރީއަކުން ޖާގަ ލިބުމުން އަރައިފިއެވެ. ޝައުނާ މިދަނީ ތުލުސްދޫއަށެވެ. ޝައުނާގެ ރަށަށެވެ. މަންމަމެން ކައިރި ނުވެސް ބުނެއެވެ. އިކުރާމް ކައިރިވެސް ނުބުނެއެވެ.\nސަހީމާ އެތެރެއަށް ވަނީ ފޯނު ރިންގު ވާތީއެވެ. “ހަލޯ!” ސަހީމާ ބުނެލިއެވެ. “މަންމާ….އަހަރެން މިދަނީ ރަށަށް” ވާހަކަ ދެއްކީ ޝަމްވީލެވެ. ސަހީމާ ހުރީ ބުނާނެ އެއްވެސް އެއްޗެއް ނޭނގިފައެވެ. ބަސް ހުއްޓިފައެވެ. ޝަމްވީލް ރަނގަޅުވީއެވެ. ސަހީމާ ފޯނު ބާއްވާފައި ދިޔައީ ރަށުގެ ބަނދަރަށެވެ.\nޝައުނާ މިއަދު މާބޮޑަށް ޝަމްވީލް މަތިން ހަނދާން ވަނީއެވެ. ނުވިސްނަން އުޅުނަސް ވިސްނެނީއެވެ. “އަހަރެން މަރުވެދިޔަސް އެ ހަނދާންތަކެއް ނުފިލާނެ” ޝައުނާ ހިތަށް އަރަމުން ދިޔައެވެ.\nޝަމްވީލް ލާންޗެއްގައި ދަތުރު ފަށައިފިއެވެ. އަމިއްލަ ރަށަށް ދާށެވެ. ވަރަށް އުންމީދާއެކުއެވެ. މަންމަ ހުންނާނީ މިހާރު ލަސް ވެފައެވެ. އެހެންނަމަވެސް އަދި ވިއްސަކަށް މިނެޓު ވަންދެން ލާންޗުގައި އިންނަން ޖެހޭނެއެވެ.\nތުލުސްދޫ ފެރީ އަތުވެއްޖެއެވެ. ޝަމްވީލްގެ މަންމަ ހުރީ ޝަމްވީލްގެ އިންތިޒާރުގައި ބަނދަރުމަތީގައެވެ. ޝަމްވީލް ދަތުރު ކުރަމުންދާ ލާންޗު އައުމަށް ދެން ނަގާނީ ފަނަރަ ވަރަކަށް މިނެޓެވެ.\nފެރީން މީހުން ފައިބަނީއެވެ. އެންމެން ފައިބާ ނިމުމުން ފެރީ ފުރާނެއެވެ. ސަހީމާ ހުރީ ޝަމްވީލް ގެ އިންތިޒާރުގައި ނޭވާ ހިފަހައްޓަލައިގެންނެވެ.\nމިހެން ހުއްޓާ ފުލުހުންގެ5ވަރަކަށް މީހަކު ބަނދަރަށް އަތުވެއްޖެއެވެ. ސަހީމާ ހިތަށް އެރީ ޝަމްވީލް އަންނާތީ އަންނަ ފުލުހުން ކަމަށެވެ. ނަމަވެސް ކަން ދިމާވީ މިހެނެއް ނޫނެވެ. ފުލުހުން ފެރީއަށް އަރާފައި ފޭބީ ހޭކެނޑިފައިވާ އަންހެނެއް ގޮވައިގެންނެވެ. ފެންނަ ފެނުމަށް އެއީ މާ ދުވަސްވީ މީހެއް ހެނެއް ހިއެއް ނުވެއެވެ. ތަންކޮޅެއް ކައިރިއަށް ގޮސް ބަލައިލަންވީއޭ ހިތާ ސަހީމާ ދިޔައެވެ. ސަހީމާއަށް ވީގޮތެއް ނޭނގުނެވެ. އެއީ ޝަމްވީލްގެ ލޯބިވާ ޝައުނާއެވެ. “މީނާއަށް ކިހިނެއްވީތަ؟” ސަހީމާ އެހިއެވެ.\n“ދޯނިން ނުފައިބާ އިނީމާ ބަލައިލިއިރު އިނީ މަރުވެފައި” ދޯނި ކައްޕި ބުނެލިއެވެ. ސަހީމާ ވީ ދެރައެއް ނޭނގުނެވެ. ހީވީ އުފާވެރިކަމުގެ ކޮޅުމަތި ފެނުނު ވަގުތު ކުރިމަތީގައި ފާރެއް ހެދުނު ހެނެވެ.\nޝަމްވީލް އަންނަނީއެވެ. އެ އުފާވެރި މޫނު ފެނުމުގެ ބަދަލުގައި ފެންނާނީ ކޮން މޫނެއްބާވައެވެ. ޝައުނާ މަރުވިކަން އެގުމުން ޝަމްވީލަށް ވާނީ ކިހިނެއްބާއެވެ.\nސިފައިންގެ ކުޑަ ލާންޗެއް ފަޅުތެރެއަށް ވަދެއްޖެއެވެ. ޝަމްވީލް އައީއެވެ. ބަނދަރު މަތީ މީހުން ގިނައެވެ. އެމްބިއުލާންސް އަންނަތަން ވެސް ފެނުނެވެ. “ކިހިނެއް ވެގެންބާ މިއުޅެނީ؟” ޝަމްވީލް ހިތައް އެރިއެވެ. ލާންޗުން ފައިބައިފިއެވެ. ވެގެން އުޅޭ ގޮތެއް ބަލައިލާނަމޭ ހިތަށް އެރުމުން ޝަމްވީލް ދިޔައެވެ. އެމްބިއުލާންސަށް މީހަކު އަރުވަނީއެވެ. މޫނެއް ރަނގަޅަކަށް ނުފެނެއެވެ. އެނގުނީ އަންހެނެއް ކަމެވެ. ޝަމްވީލް މަޑުމަޑުން ހިނގަން ފެށިއެވެ. ގެއަށް ދާން ވެގެންނެވެ. ހިނގައިގަތް ވަގުތު ފަހަތުން މީހަކު ގޮވާލިއެވެ. ޝަމްވީލް ފަހަތް ބަލައިލިއެވެ. އެއީ މަންމައެވެ. މަންމައަށް ހުރީ ރޮވިފައެވެ. އަހަރެން ގޮސް ބައްދާލީމެވެ. “މަންމާ، ކޮބާތަ ޝައުނާ؟ އަހަރެން ޝައުނާ ދެކިލަން ބޭނުން! އޭނަ މިހާރު ހުންނާނީ އަހަރެން ނައިސްގެން ލަސް ވެފަ!”\nޝަމްވީލް ދާން ހިނގާށޭ ބުނެ ހިންގައިގަންނަން އުޅުނެވެ. އެކަމަކު ސަހީމާ އޭނަ ހިފަހައްޓާފައި ބުނެލިއެވެ. “ޝައުނާ…..ޝައުނާ…..!”\n“ޝައުނާއަށް ކިހިނެއްވީތަ؟” ޝަމްވީލް އެހިއެވެ. “ޝައުނާ މި ދުނިޔެއާ….. ވަކި ވެގެން ހިނގައްޖެ!” ޝަމްވީލް ހިތް ހުއްޓުނު ކަހަލައެވެ. ހީވީ ފައިދަށުން ބިންގަނޑު ކަނޑާލިހެންނެވެ.\n“ކީކޭ މަންމާ؟ ޝައުނާއެއް ނެތޭ…؟ ހުންނާނެ! ބުނޭ ތިއީ ދޮގެކޭ، ބުނޭ!” ޝަމްވީލަށް ރޮވެން ފެށިއެވެ. “ނޫން ދަރިފުޅާ، ދެންމެ އެ ގެންދިޔައީ ޝައުނާއޭ…….އްނހް” ސަހީމާ މިހެން ބުނުމުން ޝަމްވީލް ގައިން ވަރު ދެރަވި ކަހަލައެވެ.\nޝައުނާ އަހަރެން ދޫކޮށްފައެއް ނުދާނޭ ކިޔަމުން ޝަމްވީލް ދުއްވައިގަތީ ހަސްފަތާލަށެވެ. “ދަރިފުޅާ…ދަރިފުޅާ….!” ސަހީމާ ގޮވުމުންވެސް އޭނާ މަޑެއް ނުކުރިއެވެ. ޝަމްވީލް ގޮސް ހަސްފަތާލަށް ވަދެއްޖެއެވެ. ޝައުނާ އޮތް ތަނަށް ވަދެއްޖެއެވެ. “ޝައުނާ………! އަހަރެން ދޫކޮށްފަ ނުދޭ…. އަހަރެން މި އައީ އޭ….. އަހަރެން މިހާރު ރަނގަޅޭ…. ލޯ ހުޅުވަބަލަ! އަހަރެން މިހުރީ އައީހޭ….” ޝަމްވީލް ހަޅޭއްލަވަމުން ދިޔައެވެ.\n“އަހަރެން ކިހިނެއް ޝައުނާއާ ނުލައި ދިރިއުޅޭނީ…..! ޝައުނާ…………!!!!!!!! އެ ހަނދާންތަކާ ދުރަކަށް ނުދެވޭނޭނުން އަހަންނަކަށް؟ ކީއްވެ ތިހެން ތިހެދީ؟ އާދޭ، އާދޭ…..” ދެ މީހަކު އައިސް އޭނާ ހުއްޓުވިއެވެ. ދެން ޝައުނާ ނާންނާނެޔޭ ބުންޏެވެ.\nއިރުކޮޅެއްނުވެ ޝައުނާގެ މަންމައާއި ބައްޕަވެސް އެތަނަށް އައެވެ. އެ ދެމީހުން ކައިރިވެސް ޝަމްވީލް ކިޔަނީ މިހެންނެވެ. “ބުނޭ އަންނާށޭ…. އަހަރެންގެ ޝައުނާ ކައިރި ބުނޭ އަންނާށޭ..” ޝަމްވީލް ހުއްޓާނުލައި ރޮނީއެވެ.\nޝަމްވީލް ރަނގަޅުވިކަން ނޭނގި ޝައުނާ މި ދުނިޔެ ދޫކުރީއެވެ. މިދުވަސް މިހެން އައުމުން ނުރޮވޭނީ ކާކަށް ހެއްޔެވެ؟ މިއީ ޝަމްވީލްގެ ތަޤުދީރެވެ. ތަޤުދީރަކާއި ދެކޮޅެއް ނުހެދޭނެއެވެ. އެކަމަކު އެ ހަނދާން ޝަމްވީލްގެ ހިތަކުން ފިލައިގެނެއް ނުދާނެއެވެ.\nހިތުގެ އެދުމޭ ތީ…2\nAlheyy haada avahakah end kohli…gaimu mi 2kudhin life eh fashaafa ninmaali nama…so sad….\nvarah reethi 🥰🥰


ޕަބްލިޝްކުރި ތާރީޚް: 25 ސެޕްޓެންބަރު 2019\nޕަބްލިޝްކުރި ގަޑި: 2323\nމި މިނިސްޓްރީއިން 21 އޮގަސްޓް 2019 ގައި ޝާޢިއުކުރި ނަންބަރު:IUL)473/473/2019/8) ކޮންޕިއުޓަރ ޓެކްނީޝަން މަޤާމަށް އެކަށީގެންވާ ފަރާތެއް ކުރިމަތިލާފައި ނުވާތީ، އެ އިޢުލާން ބާތިލްކޮށް އެ މަޤާމަށް ކުރިމަތިލުމުގެ ފުރުސަތު އަލުން ހުޅުވާލީމެވެ.\nކޯޕަރޭޓް ޑިޕާޓްމަންޓް، އެޑްމިނިސްޓްރޭޝަން އެންޑް ޕްރޮކިއުމަންޓް ސެކްޝަން/ އައި.ޓީ ޔުނިޓް\nމިނިސްޓްރީގެ އިންޓާނަލް ނެޓްވާކް ޗެކްކުރުން.\nމިނިސްޓްރީގެ ކޮންޕިއުޓަރުތަކުގައި ދިމާވާ އައި.ޓީ. މައްސަލަތައް ޙައްލުކުރުން.\nކޮންޕިއުޓަރާއި ގުޅުންހުރި އާލާތްތަކަށް ދިމާވާ އައިޓީ މައްސަލަތައް ޙައްލުކުރުން.\nމިނިސްޓްރީގައި ބޭނުންކުރާ މެނޭޖްމަންޓް ސޮފްޓްވެއަރ ބެލެހެއްޓުން.\nމުވައްޒަފުންގެ މަޢުލޫމާތު ނެޓްވޯކުގައި މެނޭޖްކުރުން.\nމިނިސްޓްރީގެ ވެބްސައިޓްގެ ޓެކްނިކަލް މަސައްކަތް ކޮށް ބެލެހެއްޓުން .\nދިމާވާ ޓެކްނިކަލް މައްސަލަތައް ޙައްލުކޮށް ލޮގް ބެލެހެއްޓުން.\nކަނޑައެޅިފައިވާ އުސޫލުން ޑާޓާތަކުގެ ބެކްއަޕް ހެދުން.\nޕީ.އޭ.ބީ.އެކްސް ސިސްޓަމަށް ދިމާވާ މައްސަލަތައް ޙައްލުކުރުން.\nއައި.ޓީ. އާއި ގުޅުން ހުރި އުފެއްދުންތަކާއި އާ ހޯދުންތަކާއި މެދު ރިސަރޗްކޮށް ޔުނިޓް ހެޑާ ޝެއަރކުރުން.\nޕްރޮސީޖަރ ތައްޔާރުކުރުމުގައި ޔުނިޓް ހެޑަށް މައުލޫމާތު ދިނުން.\nތައުލީމީ ރޮނގުތައް: ކޮމްޕިއުޓަރ ސައިންސް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮކްޓޯބަރ6ވާ އާދިއްތަ ދުވަހުގެ 13:30 ގެ ކުރިން، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް (ޤައުމީ ދާރުލްއަސާރު، ޗާންދަނީމަގު) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި ފެކްސް 3326796 މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލް އޮންނާނީ، 2019 އޮކްޓޯބަރ 10 އާއި 2019 ނޮވެމްބަރ 10 އާ ދެމެދު، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ގައެވެ.\nމި އިޢުލާނާއި ގުޅިގެން މަޢުލޫމާތު ސާފުކުރުމަށް ގުޅާނީ 3340207 ނުވަތަ 3323206 ނަންބަރު ފޯނާއެވެ. ފެކްސް ކުރާނެ ނަންބަރަކީ، 3326796 އެވެ. އީ-މެއިލް ކުރާނީ [email protected] އަށެވެ.


Covid jehunu anhenaku hospitalah gendhiya magumathee rape kollaifi - AO News\n19 އަހަރުގެ އަންހެން މީހާ ރޭޕް ކުރި ނައުފަލް\nއަންހެނަކު ކޮވިޑް 19 އަށް ޕޮޒިޓިވް ވެގެން ފަރުވާއަށް ހޮސްޕިޓަލަށް ދާން އެރި އެމްބިއުލާންސްގެ ޑްރައިވަރު އޭނާ ރޭޕް ކޮށްލައިފިއެވެ.\nއިންޑިއާގެ ކެރެލާގައި ހިނގި މިޙާދިސާގައި އަންހެންމީހާ ރޭޕް ކުރި ޑްރައިވަރު ވަނީ މިހާރު ފުލުހުންގެ ބެލުމުގެ ދަށަށް ގެންގޮސްފައެވެ.\n29 އަހަރުގެ ނައުފަލް ކިޔާ މިމީހާ އެ އަންހެންމީހާ އަރުވައިގެން ހޮސްޕިޓަލަށް ލައިދިނުމުގެ ބަދަލުގައި ދިޔައީ އަރުންމުލާ އެއަރޕޯޓާއި ކައިރީ އޮންނަ ހަނަފަސް ސަރަޙައްދަކަށެވެ. އެތަނަށް ގެންގޮސް އެތަނުގައި އެޢަމަލު ހިންގި ކަމަށް އޭނާވަނީ ޝަރީޢަތުގައި އެއްބަސްވެފައެވެ.\nފަހުން މިމީހާ ވަނީ ކޮވިޑް ކެއަރ ސެންޓަރަށް އަންހެން މީހާ ލައިދީފައެވެ.\nކެރެލާގެ ފުލުހުން ހާމަކުރިގޮތުގައި ރޭޕްގެ ޝިކާރައަކަށްވި އެ އަންހެން މީހާއަކީ ޕަންޑަލަމްގައި ހުރި އޭނާގެ ތިމާގެ ގެއެއްގައި ކަރަންޓީނުގައި ހުއްޓާ ކުރި ޓެސްޓުން ހޮނިހިރު ދުވަހު ކޮވިޑަށް ޕޮޒިޓިވް ވެގެން ހޮސްޕިޓަލަށް ދިޔަ މީހެކެވެ. ފުލުހުން ބުނީ ޑްރައިވަރަށް ކުރެވުނު ތުހުމަތު ޔަޤީން ކުރެވުނީ އަންހެންމީހާ ގެ ފޯނުން ކޮށްފައިވާ އޯޑިއޯ ރެކޯޑިންއަކުން ކަމަށެވެ. އެއޯޑިއޯގައި އޭނާ އެހިންގި ޢަމަލު އެހެންމީހެއްގާތު ބުނެގެން އެކަން ފަޅާ އަރައިފިނަމަ އޭނާގެ ވަޒީފާ ގެއްލި ދިރިއުޅުން ޚަރާބުވާނެކަމަށް ބުނެ އެވާހަކަ އެއްވެސް މީހެއް ގާތު ނުބުނަން އާދޭސް ކޮށްފައިވެއެވެ. އެމްބިއުލާންސްގައި ހެލްތު ވޯކަރަކު ނެތްކަން ވެސް ފުލުހުންވަނީ ފާހަގަ ކޮށްފައެވެ.\nހޮނިހިރު ދުވަހުގެ ރޭ ހިނގި މިޙާދިސާއަށް ފަހު ޖިންސީ ގޯނާއާއި ރޭޕްގެ މައްސަލާގައި ނައުފަލް ހައްޔަރުކުރީ އާދީއްތަ ދުވަހުއެވެ. ކެރެލާގެ ސިއްޙަތާބެހޭ ވަޒީރު ކޭކޭ ޝައިލަޖާ ވިދާޅުވީ އެޚަބަރު އޭނާ އެހީ ކުއްލި ޝޮކަކާ އެކުގައި ކަމަށާއި މުޖުރިމަށް ޙައްގު އަދަބު ލިބެން ޖެހޭނެ ކަމަށެވެ. އަދި މިހާރުން މިހާރަށް އެމުއައްސަސާގައި އޭނާއަށް ދުއްވުމުގެ ހުއްދަ އޮތް ކަނިވޫ108 އެމްބިއުލާންސް ސާވިސްގައި ދުއްވުމަށް ދީފައިވާ ހުއްދަ ބާތިލުކޮށް މަގާމުން އެކަހެރި ކުރުމަށް ވަނީ ނިންމާފައެވެ.\nރޭޕްއަންހެނުންނަށް ކުރާ އަނިޔާއިންޑިއާ\nމިސްކިތެއްގައި ދިވެއްސަކަށް ހަމަލާ ދިން އިންޑިއާ މީހަކު ހައްޔަރުކޮށްފި\nވީޑިއޯކޯލަކުން ޒުވާން އަންހެން ކުއްޖަކު އަމިއްލައަށް މަރުވުމަށް ހިތްވަރު ދިން ލޯބިވެރިޔާ ހައްޔަރުކޮށްފި\nއިންޑިއާ ފޮރިން ސެކްރެޓަރީ ފުރާވަޑައިގެންފި\nސެޕްޓެމްބަރު 8, 2020\nހާދަ ދެރައޭ ދޯ ... މިހާރު އެންބިއުލާސް ސާރވިސް އަށް ވެސް އިތުބާރު ނުކުރެވޭނެ ދުވަސްވަރެއް މީ..


Huvadhu Atoll Uthuruburi Atoll Council – 2019 – February\n“ލާމަރުކަޒީ ދުވަސް 2019 ” ވަރަށް ކުލަގަދަކޮށް ފާހަގަކޮށްފި\nލާމަރުކަޒީ ދުވަސް ވަރަށް ކުލަގަދަކޮށް މިއަދު ކައުންސިލް އިދާރާގައި ފާހަގަކޮށްފި. މި ދުވަސް ކޮންމެ އަހަރެއްގައިވެސް ކައުންސިލް އިދާރާއިން ދަނީ ފާހަގަކުރަމުން. . ލާމަރުކަޒީ ދުވަހާއި ގުޅިގެން ބޭއްވުނު މި ޚާއްޞަ ހަފްލާ ބޭއްވިފައިވަނީ ކައުންސިލް އިދާރާގެ ހޯލުގައި. މި ރަސްމިއްޔާތުގައި އެއްފަހަރު ބޭނުންކޮށްފަ އުކާލެވޭ ޕްލާސްޓިކް މަދުކުރުމުގެ ޤައުމީ މަސައްކަތުގައި ކައުންސިލްގެ މުވައްޒަފުން ބައިވެރިކުރުވުމަށް ، މުވައްޒަފުންނަށް ބިއްލޫރި ފުޅި ޙަވާލުކުރުން އޮތް. އަދި ކައުންސިލް އިދާރާގެ ބައެއް މުވައްޒަފުންނަށް ޓީޝާރޓް ޙަވާލުކުރުން ވެސް މި [...]\nހުވަދޫބަހުރުވައިން ދައްކާ ވާހަކައާއި، ލިޔާ ލިޔުންތައް އާންމުކޮށް ބަލައިގަތުމަށް ގޮވާލައި، އަތޮޅުކައުންސިލުން ޤަރާރެއް ފާސްކޮށްފި\nHuvadhoo bahuruva balaigathumaa behey ggaraaru\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ހުވަދުއަތޮޅު އުތުރުބުރީ ވިލިނގިއްޔަށާއި ކޫއްޑޫއަށް ވަޑައިގެންފި\nރައީސުލްޖުމްހޫރިއްޔާ އިބްރާހީމް މުޙަންމަދު ސާލިޙު 20 ފެބްރުއަރީ 2019 ވީ ބުދަ ދުވަހު ގެ ހަވީރުގެ ވަގުތެއްގައި ވިލިނގިއްޔަށް ވަޑައިގެންނެވި. އެމަނިކުފާނުގެ މި ދަތުރުފުޅަކީ ކޫއްޑުގައި ބޭއްވި “މަސްދޯނި އެކައުންޓް” އިފްތިތާޙްކޮށްދެއްވުމަށް ޓަކައި ކުރައްވާ ރަސްމީ ދަތުރުފުޅެއް. . އެމަނިކުފާނުގެ މި ދަތުރުފުޅުގައި ގއ. އަތޮޅު ކައުންސިލާއި، ވިލިނގިލި ކައުންސިލާއި އަދި ވިލިނގިލީ މުވައްސަސާތަކުގެ އިސްވެރިންނާ ބައްދަލުކޮށްލެއްވި. މި ގޮތުން އަތޮޅުކައުންސިލްގައި ބޭއްވުނު ބައްދަލުވުމުގެ ތެރޭގައި އަތޮޅުކައުންސިލްގެ3ވަނަ ދައުރުގެ 76 ވަނަ ބައްދަލުވުން ބޭއްވިފައިވޭ. [...]\nއޮޑިޓަރޖެނެރަލްގެ އޮފީހުގެ ފަރާތުން ބާއްވާ ފައިނޭންޝަލް ސްޓޭޓްމަންޓް ޓްރެއިނިންގ އަދި ލީޑަރޝިޕް ޑިވެލޮޕްމަންޓް ޓްރެއިނިން ޕްރޮގްރާމް ފެށިއްޖެ\nއޮޑިޓަރ ޖެނެރަލްގެ އޮފީހުގެ ފަރާތުން ގއ. އަދި ގދ. ގެ އަތޮޅުކައުންސިލްތަކާއި ރަށުކައުންސިލްތަކަށް އަމާޒްކޮށް ބާއްވާ ފައިނޭންޝަލް ސްޓޭޓްމަންޓް ޓްރެއިނިންގ އަދި ލީޑަރޝިޕް ޑިވެލޮޕްމަންޓް ޓްރެއިނިންގ ޕްރޮގްރާމް މިއަދު ފެށިއްޖެ. މި ޓްރެއިނިން ޕްރޮގްރާމް ބޭއްވިފައިވަނީ އަތޮޅުކައުންސިލް އިދާރާގެ ހޯލުގައި. މި ބައްދަލުވުމުގައި ގދ. ތިނަދޫ ، ވާދޫ، ފަރެސްމާތޮޑާ، ގއ. ވިލިނގިލި، ކޮލަމާފުށި، މާމެންދޫ، ނިލަންދޫ، ދާންދޫ، ދެއްވަދޫ، ކޮނޑޭ، ގެމަނަފުށި، ކަނޑުހުޅުދޫ ކައުންސިލް އަދި ގއ.އަތޮޅުކައުންސިލް އިން ބައިވެރިވެފައިވޭ. މި ބައްދަލުވުމުގައި ބައިވެރި ވެފައިވަނީ [...]\nލޯކަލްޤަވަރމެންޓް އޮތޯރިޓީއިން ސިޓީ އަދި އަތޮޅުކައުންސިލްތަކަށް ބާއްވާ މަހާސިންތާގައި ކައުންސިލްގެ ރައީސް ބައިވެރިވެއްޖެ.\nލޯކަލްޤަވަރމަންޓް އޮތޯރިޓީން ސިޓީ އަދި އަތޮޅުކައުންސިލްތަކަށް އަމާޒްކޮށް ބާއްވާ މަހާސިންތާ މާލޭ ހޮޓެލްޖެންގައި މިއަދު ކުރިއަށް އެބަ ގެންދޭ. މި މަހާ ސިންތާގައި އަތޮޅުކައުންސިލްގެ ރައީސް އަޙުމަދު ފުއާދު ބައިވެރިވެ ވަޑައިގެންނެވި. މި މަހާސިންތާ އަކީ އެއް ދުވަހުގެ މުއްދަތަށް ހިންގޭ މަހާސިންތާ އެއް .\nރައީސުލްޖުމްހޫރިއްޔާގެ ނާއިބް ހުވަދުއަތޮޅަށް ވަޑައިގެންފި\nނާއިބްރައީސް ފައިސަލް ނަސީމް ގދ. ކުރައްވާ ދަތުރުފުޅެއްގައި މިއަދު 16:00 ގައި މިއަތޮޅު ދާންދޫ އަށް ވަޑައިގެންނެވި އެވެ. ދާންދުއަށް ވަޑައިގެން ދާންދޫ ކައުންސިލް އާއި ބައްދަލުކުރެއްވި އެވެ. މި ރަސްމިއްޔާތު އޮތީ ދާންދޫ ކައުންސިލް އިދާރާގައެވެ.އެއަށް ފަހު މިއަދު 18:25 ގައި ވިލިނގިއްޔަށް ވަޑައިގެންނެވި އެވެ. ނާއިބްރައީސްގެ މި ދަތުރުފުޅުގައި ވިލިނގިއްޔަށް ވަޑައިގެން، އަތޮޅުތަޢުލީމީ މަރުކަޒަށް ވަޑައިގެން ތަޢުލީމީ މަރުކަޒްގެ އިސްވެރިންނާއި އެ މަރުކަޒުގެ މުވައްޒަފުންނާއި ބައްދަލުކުރެއްވި އެވެ. މި ބައްދަލުވުމުގައި ސްކޫލުގެ މާހައުލަކީ [...]\nޕަބްލިކްވާރކްސްގެ މަސައްކަތުގެތެރޭގައި ހިމެނޭ ރީޖަނަލް ޔުނިޓްތަކުގެ މަސައްކަތްތައް ހިންގުން ކައުންސިލާއި ޙަވާލުކުރުމަށް ވެވުނު އެއްބަސްވުން\nއަތޮޅުކައުންސިލްގެ ފަރާތުން ޑިފެންސް މިނިސްޓަރ އާއި ބައްދަލުކުރައްވައިފި\nއަތޮޅުކައުންސިލްގެ ފަރާތުން ޑިފެންސް މިނިސްޓަރ އޮނަރަބްލް އަލްފާޟިލާ މާރިޔާ އަޙުމަދު ދީދީ އާއި، މިއަދު ބައްދަލުކުރައްވައިފި. މި ބައްދަލުވުމުގައި އޭވިއޭޝަން ސެކިއުރިޓީ އާއި ބެހޭ ގޮތުން ފާހަގަކުރެވިފައިވާ ކަންތައްތަކާ ބެހޭ ގޮތުން ނާއި، ރަށްރަށުގެ ފެންބޮޑުވުން ފަދަ ހާދިސާ ތަކާ ގުޅިގެން އެހީތެރިކަން ލިބުން ލަސްވާތީ އެކަންކަމާ ބެހޭ ގޮތުން މަޝްވަރާކުރެވުނު. އަދި ވިލިނގިލީގެ ޤާއިމު ކޮށްފައިވާ ރާޑަރ ސްޓޭޝަން ގެ މަސައްކަތް ނިންމާ ޚިދްމަތް ލިބުން އަވަސް ކުރުމާއިބެހޭ ގޮތުން ވެސް މަޝްވަރާކުރެވުނު. އަދި [...]


vnews - Anna aharah lafaakuraa dhaulathge budget hushaelhun maadhamaa baahvanee\nއަންނަ އަހަރަށް ލަފާކުރާ ދައުލަތުގެ ބަޖެޓު ހުށަހެޅުން މާދަމާ ބާއްވަނީ\nއަންނަ އަހަރަށް ލަފާކުރާ ދައުލަތުގެ ބަޖެޓު ހުށަހެޅުމަށް ބާއްވާ ޖަލްސާ މާދަމާއަށް އެޖެންޑާކޮށްފި އެެވެ.\n2018 ވަނަ އަހަރަށް ލަފާކުރާ ދައުލަތުގެ ބަޖެޓް ހުށަހެޅުން ހުސްވި ހަފުތާގެ ބުރާސްފަތި ދުވަހު ބާއްވަން ތާވަލްކުރުމަށްފަހު ޖިލީހުގެ އިދާރާއިން ވަނީ އެ ޖަލްސާ މިހަފްތާއަށް ފަސްކޮށްފައިވާ ކަމަށް މެންބަރުންނަށް އަންގާފައެވެ. އަދި މާދަމާ ޖަލްސާ ބާއްވަން ނިންމައި މިހާރު ވަނީ ޖަލްސާގެ އެޖެންޑާ ހިމަނާފައެވެ.\nމާދަމާ ހެނދުނު 11 ޖަހާއިރު ބާއްވަން ތާވަލްކޮށްފައިވާ މި ޖަލްސާގައި އޮތީ 2018ވަނަ އަހަރަށް ލަފާކުރާ ދައުލަތުގެ ބަޖެޓް ހުށަހެޅުން އެކަންޏެވެ. އަންނަ އަހަރަށް ލަފާކުރާ ދައުލަތުގެ ބަޖެޓް މިދިޔަ މަހުގެ 30 ވަނަ ދުވަހު މަޖިލީހަށް ފޮނުވާފައިވާ ކަމަށް ފިނޭންސް މިނިސްޓްރީގެ އޮފިޝަލުން ވަނީ މީޑިއާގައި ވިދާޅުވެފައެވެ.\nވީނިއުސް އަށް މައުލޫމާތު ލިބިފައިވާގޮތުގައި ބަޖެޓް ހުށަހަޅާ ޖަލްސާ ނުބޭއްވި ލަސްވަމުން ދިއައީ ބަޖެޓުގެ ތަފްސީލް ލިބުން ލަސްވަމުން ދިއުމުންނެވެ.\nގާނޫނު އަސާސީގައި ބުނެފައިވަނީ ކޮންމެ އަހަރެއް ފެށުމުގެ ކުރިން އެ އަހަރަކަށް ދައުލަތުން ހިނގާނެކަމަށް ލަފާކުރާ ހަރަދާއި ދައުލަތަށް ލިބޭނެ ކަމަށް ލަފާކުރާ އާމްދަނީގެ ހިސާބު ހިމެނޭ ބަޖެޓެއް އެކުލަވާލުމަށްފަހު މަޖިލީހަށް ހުށަހަޅަންވާނެ ކަމަށެވެ. މާލިއްޔަތު ގާނޫނު ބުނެފައިވަނީ ފެށޭ އަހަރުގެ ދައުލަތުގެ ބަޖެޓު، ހިނގަމުންދާ އަހަރުގެ އޮކްޓޫބަރު މަސް ނިމުމުގެ ކުރިން މަޖިލީހަށް ފޮނުވަން ޖެހޭނެ ކަމަށެވެ. ރައްޔިތުންގެ މަޖިލީހުން މިހިނގާ އަހަރުގެ ދައުލަތުގެ ބަޖެޓުގެ ގޮތުގައި ފާސްކުރީ 26.8 ބިލިއަން ރުފިޔާގެ ބަޖެޓެެކެވެ.\nނަމަވެސް މިދިޔަ އޮކްޓޫބަރު މަހުގެ 24 ވަނަ ދުވަހު ރައްޔިތުންގެ މަޖިލީހަށް ހުށަހަޅާ މިހާރު ފާސްކޮށްފައިވާ 493 މިލިއަން ރުފިޔާގެ ސަޕްލިމެންޓްރީ ބަޖެޓާ އެކު ދައުލަތުގެ މިއަހަރުގެ ބަޖެޓުގެ ޖުމްލަ އަދަދު މިހާރުވަނީ 27.2 ބިލިއަނަށް އަރާފަ އެވެ.


ތާރީޚުގެ ތެރެއިން ދިވެހިރާއްޖޭގެ ހައިކޯޓާއި، ފަނޑިޔާރުކަން ކުރައްވާފައިވާ ބޭބޭ ފުޅުން.\nދިވެހިރާއްޖޭގައި ވަކި އިދާރާއެއްގެ ގޮތުގައި ކޯޓުތައް އުފެދި އެތަންތަނުން ޢަދުލް އިންޞާފުގެ މުހިންމު ޚިދުމަތް ރައްޔިތުންނަށް ދެވެންފެށިފައިވަނީ ހިޖްރީ ސަނަތުން 1327 ވަނަ އަހަރުގައި ކަމަށްވިޔަސް ދިވެހިރާއްޖޭގެ ރައްޔިތުން އިސްލާމް ދީން ޤަބޫލު ކުރުމާއެކުއެކީގައި ރައްޔިތުންގެ މެދުގައި ޢަދުލު އިންޞާފު ޤާއިމު ކުރުމުގެ މަސައްކަތަށް ވެރިކަމުގެ ފަރާތުން ބޭފުޅުން ޢައްޔަންކުރެވި އެކަން ވަނީ އޭރުގެ ޙާލަތާ އެކަށޭނަ ގޮތަކަށް ހިނގަން ފަށާފައެވެ.\nރާއްޖޭގެ ވެރިކަމާ އަލްއުސްތާޛު މައުމޫން ޢަބްދުލްޤައްޔޫމް ޙަވާލުވެ ވަޑައިގަތުމާ ގުޅިގެން ރާއްޖޭގެ ޝަރުޢީ ނިޒާމަށް މުހިއްމު ބަދަލުތަކެއް ގެނެވި ރައްޔިތުންނަށް ފަސޭހަކަމާއެކު ޢަދުލު އިންޞާފު ލިބިދިނުމަށްޓަކައި ރާއްޖޭގެ މީހުން ދިރިއުޅޭ ކޮންމެ ރަށެއްގައި ކޯޓެއް އުފައްދަވައި ކޯޓުތަކުން ކަނޑައެޅޭ ނިޔާއާމެދު ޔަޤީންކަން އިތުރުކޮށް އިތުބާރު ބޮޑުކުރުމުގެ މަޤްޞަދުގައި 1980 ވަނަ އަހަރު އޮކްޓޯބަރު މަހުގެ 05 ވަނަ ދުވަހު ރައީސުލްޖުމްހޫރިއްޔާ ދިވެހިރާއްޖޭގެ ހައިކޯޓު އުފައްދަވައި ޖެހިގެން އައި ދުވަހު ހައކޯޓަށް ފަނޑިޔާރުން ޢައްޔަންކުރެއްވިއެވެ.\nދިވެހިރާއްޖޭގެ ހައިކޯޓުގެ ފަނޑިޔާރުކަން ކުރައްވާފައިވާ ބޭބޭފުޅުން:.\n1980 ވަނަ އަހަރު އޮކްޓޯބަރު މަހުގެ 05 ވަނަ ދުވަހުން ފެށިގެން މިއަދާ ހަމަޔަށް އައިއިރު ހައިކޯޓުގައި ތަފާތު ބޭބޭ ފުޅުން ފަނޑިޔާރުކަން ކުރައްވާފައިވެއެވެ. އެގޮތުން ދިވެހިރާއްޖޭގެ ހައިކޯޓުގެ ފަނޑިޔާރުކަން ކުރައްވާފައިވާ ބޭފުޅުންނަށް ބަލައިލާއިރު އަންނަނިވި ބޭބޭފުޅުން ހިމެނެވެ.\nއުއްތަމަފަނޑިޔާރު ފަޟީލަތުލްއުސްތާޛުއްޝައިޚް އަލްމަރުޙޫމް މޫސާ ފަތުހީ ޤާސިމް\n5 އޮކްޓޯބަރ 1980 ދުވަހު ދިވެހިރާއްޖޭގެ ހައިކޯޓް އުފެއްދެވުމާ ގުޅިގެން،6އޮކްޓޯބަރ 1980 ދުވަހު ދިވެހިރާއްޖޭގެ އުއްތަމަ ފަނޑިޔާރުކަމުގެ މަޤާމަށް އޭރުގެ ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމު އިސްކުރެއްވި ބޭފުޅަކީ ފަޟީލަތުލްއުސްތާޛުއްޝައިޚް މޫސާ ފަތުޙީ ޤާސިމް އެވެ.\nއެމަނިކު ފާނަކީ މިޞްރުގެ އަލްއަޒުހަރު ޔުނިވަރސިޓީ އިން ޝަރީޢަތާއި ޤާނޫނުގެ ރޮނގުން މަތީ ތަޢުލީމު ޙާޞިލުކުރައްވައިގެން ހުންނެވި ޢިލްމުވެރިއެކެވެ.\nއެމަނިކުފާނު ދިވެހިރާއްޖޭގެ އުއްތަމަފަނޑިޔާރު ކަމަށް އިސްކުރެވުނު ދުވަހުން ފެށިގެން6ނޮވެމްބަރ 1996 ގައި އިސްލާމީ ކަންތައްތަކާބެހޭ އެންމެ މަތީ މަޖިލީހުގެ މުސްތަޝާރު ކަމުގެ މަޤާމަށް ބަދަލުކުރެއްވުމާ ހަމަޔަށް ހުންނެވީ އުއްތަމަފަނޑިޔާރު ކަމުގެ މަޤާމުގައެވެ.\nއަލްއުސްތާޛު ޙުސައިން ޔޫސުފު\nއަލްއުސްތާޛު ޙުސައިން ޔޫސުފަކީ އަލްމަދީނަތުލް މުނައްވަރާގެ އިސްލާމިކް ޔުނިވަރސިޓީން މަތީ ތަޢުލީމު ޙާޞިލުކުރައްވައިގެން ހުންނެވި ޢިލްމުވެރި ބޭފުޅެކެވެ. އެމަނިކުފާނު ހައިކޯޓުގެ ފަނޑިޔާރަކަށް އިސްކުރެއްވީ6އޮކްޓޯބަރ 1980 ދުވަހުއެވެ. އަދި އެމަނިކުފާނުގެ އެދިވަޑައިގަތުމުގެ މަތިން ފަނޑިޔާރުކަމުން ވަކިކުރެއްވީ 25 ޑިސެމްބަރ 1980 ދުވަހުއެވެ.\nއައްޝައިޚް ޙުސައިން ޢަބްދުއްރަޙްމާން\nއައްޝައިޚް ޙުސައިން ޢަބްދުއްރަޙްމާނު އަކީ މިޞްރުގެ އަލްއަޒްހަރު ޔުނިވަރސިޓީން ޝަރީޢަތާއި ޤާނޫނުގެ ރޮނގުން މަތީ ތަޢުލީމު ޙާޞިލުކުރައްވައިގެން ހުންނެވި ޢިލްމުވެރިއެކެވެ. އެމަނިކުފާނު ހައިކޯޓުގެ ފަނޑިޔާރަކަށް އިސްކުރެއްވީ 06 އޮކްޓޯބަރ 1980 ގައެވެ. ހައިކޯޓުގެ ފަނޑިޔާރުކަމުން ވަކިވެވަޑައިގެންފައިވަނީ އެޓަރނީޖެނެރަލްގެ ނާއިބަކަށް އިސްކުރެއްވުމާއި ގުޅިގެން 11 އޮގަސްޓް 1981 ވަނަ ދުވަހުއެވެ.\nއައްޝައިޚް އަޙްމަދު އާދަމް\nއައްޝައިޚް އަޙްމަދު އާދަމް އަކީ މިޞްރުގެ އަލްއަޒްހަރު ޔުނިވަރސިޓީން ޝަރީޢަތާއި ޤާނޫނުގެ ރޮނގުން މަތީ ތަޢުލީމު ޙާޞިލުކުރައްވައިގެން ހުންނެވި ޢިލްމުވެރިއެކެވެ.\nއެމަނިކުފާނު ދިވެހިރާއްޖޭގެ ހައިކޯޓުގެ ފަނޑިޔާރު ކަމުގެ މަޤާމަށް ޢައްޔަން ކުރެވުނީ 10 ޑިސެމްބަރ 1980 ގައެވެ. 09 ޖުލައި 1983 ވަނަ ދުވަހާއި ހަމަޔަށް ދިވެހިރާއްޖޭގެ ހައިކޯޓުގެ ފަނޑިޔާރުކަމުގެ މަޤާމު އަދާކުރައްވާފައިވެއެވެ.\nއައްޝައިޚް އިބްރާހީމް ރަމީޒު\nއައްޝައިޚް އިބްރާހީމް ރަމީޒު ދިވެހިރާއްޖޭގެ ހައިކޯޓުގެ ފަނޑިޔާރު ކަމުގެ މަޤާމަށް ޢައްޔަނުކުރެއްވީ 11 އޯގަސްޓް 1981 ވަނަ ދުވަހުއެވެ. އެމަނިކުފާނު 18 ޖުލައި 1983 ވަނަ ދުވަހާއި ހަމަޔަށް ދިވެހިރާއްޖޭގެ ހައިކޯޓުގެ ފަނޑިޔާރުކަމުގެ މަޤާމު އަދާކުރައްވާފައިވެއެވެ.\nއަލްއުސްތާޛު ޢަބްދުﷲ އާދަމް\nއަލްއުސްތާޛު ޢަބްދުﷲ އާދަމް އަކީ 1989 މާރޗް 12 ވަނަ ދުވަހުން ފެށިގެން ދިވެހިރާއްޖޭގެ ހައިކޯޓުގެ ފަނޑިޔާރުކަމުގެ ވަޒީފާ އަދާކުރެއްވި ބޭފުޅެކެވެ. ހައިކޯޓުގެ ފަނޑިޔާރުކަމުން އެމަނިކުފާނު ވަކިވެފައިވަނީ އެންޓި-ކޮރަޕްޝަން ބޯޑުގެ ޑިރެކްޓަރ އޮފް އޮޕަރޭޝަންގެ މަޤާމަށް ބަދަލުކުރެއްވުމާއި ގުޅިގެން 21 އޭޕްރީލް 1991 ގައެވެ.\nއަލްފާޟިލް ޔޫސުފް މޫސާ\nއަލްފާޟިލް ޔޫސުފް މޫސާއަކީ 26 އޯގަސްޓް 1992 ން ފެށިގެން ދިވެހިރާއްޖޭގެ ހައިކޯޓުގެ ފަނޑިޔާރުކަން ކުރައްވަމުން ގެންދެވި ބޭފުޅެކެވެ. ހައިކޯޓުގެ ފަނޑިޔާރު ކަމުގެ މަޤާމުން ވަކިވެވަޑައިގެންފައިވަނީ ދެވަނަ ޕެންޝަން ލިބިލެއްވުމާ ގުޅިގެން 14 ޖޫން 1996 ގައެވެ.\nއަލްއުސްތާޛު ޢަބްދުލްޣަފޫރު އަޙްމަދު\nއަލްއުސްތާޛު ޢަބްދުލްޣަފޫރު އަޙްމަދު ދިވެހިރާއްޖޭގެ ހައިކޯޓުގެ ފަނޑިޔާރު ކަމުގެ މަޤާމަށް ޢައްޔަނު ކުރެއްވީ 1995 ޖޫން 01 ވަނަ ދުވަހު އެވެ. ފަނޑިޔާރުކަމުން ވަކިވެވަޑައިގެންފައިވަނީ، 27 އޮކްޓޯބަރ 1997 ގައި މިނިސްޓްރީ އޮފް އެޓޮލްސް އެޑްމިނިސްޓްރޭޝަންގެ މަޤާމަކަށް ބަދަލުކުރެއްވުމާއި ގުޅިގެންނެވެ.\nއަލްއުސްތާޛު އިބްރާހީމް ނަޞީރު\nއަލްއުސްތާޛު އިބްރާހީމް ނަޞީރު ދިވެހިރާއްޖޭގެ ހައިކޯޓުގެ ފަނޑިޔާރު ކަމުގެ މަޤާމަށް ޢައްޔަނު ކުރެއްވީ 21 ޖުލައި 1983 ގައެވެ. އަދި 02 ފެބްރުއަރީ 2000 ގައި ދެވަނަ ޕެންޝަން ލިބިލައްވާފައިވާއިރު، 30 ޖުލައި 2003 ގައި އިސްފަނޑިޔާރެއްގެ މަޤާމަށް ބަދަލުކުރެވުނެވެ. އެމަނިކުފާނު ހައިކޯޓުގެ ފަނޑިޔާރު ކަމުގައި ހުންނަވަނިކޮން 2004 ޖެނުއަރީ 23 ވަނަ ދުވަހު ވަނީ ދެމިއޮތުގެ ޢާލަމަށް ދަތުރު ކުރައްވާފައެވެ.\nއަލްފާޟިލް އަޙްމަދު ޙަމީދު ފަހްމީ\nއަލްފާޟިލް އަޙްމަދު ޙަމީދު ފަހްމީ އަކީ 1983 ޖުލައި 21 ވަނަ ދުވަހު ދިވެހިރާއްޖޭގެ ހައިކޯޓުގެ ފަނޑިޔާރުކަމަށް ޢައްޔަންކުރެވުނު ބޭފުޅެކެވެ. 30 ޖުލައި 2003 ގައި ދިވެހިރާއްޖޭގެ ހައިކޯޓުގެ އިސްފަނޑިޔާރެއްގެ މަޤާމަށް ވަނީ ބަދަލުކުރައްވާފައެވެ. ފަނޑިޔާރުކަމުން ވަކިވެވަޑައިގެންފައިވަނީ، 2004 ޖުލައި 15 ގައި ރައީސުލްޖުމްހޫރިއްޔާގެ އޮފީހުގެ މަޤާމަކަށް ބަދަލުކުރެއްވުމާއި ގުޅިގެންނެވެ.\nފަޟީލަތުލް އުސްތާޛުއްޝައިޚް މުޙައްމަދު ރަޝީދު އިބްރާހީމް\nފަޟީލަތުލް އުސްތާޛުއްޝައިޚް މުޙައްމަދު ރަޝީދު އިބްރާހީމްއަކީ މިޞްރުގެ އަލްއަޒުހަރު ޔުނިވަރސިޓީން ޝަރީޢަތާއި ޤާނޫނުގެ ރޮނގުން ފުރަތަމަ ޑިގްރީ އާއި މާސްޓަރސް ޑިގްރީއާއި ޖެނެރަލް ޑިޕްލޮމާ އޮފް އެޑިޔުކޭޝަން ސަޓިފިކެޓް ޙާޟިލް ކުރައްވާފައިވާ ބޭފުޅެކެވެ އަދި ޢުމުރުން ބާރައަހަރުއްސުރެ ކީރިތި ޤުރްއާނު ހިތުދަސްކުރައްވައިގެން ހުންނެވި ޙާފިޒެއްވެސްމެއެވެ. އެމަނިކުފާނު ސަޢޫދީ ޢަރަބިއްޔާގެ ދަންމާމުގައި ތިންއަހަރު ދުވަހު މުދައްރިސެއްގެ ވަޒީފާ އަދާކުރެއްވުމަށްފަހު، ސަޢޫދީ ޢަރަބިއްޔާގެ ވެރިރަށް ރިޔާޟްގައި ހުންނަ އިމާމް މުޙައްމަދު ބިން ސުޢޫދު އިސްލާމިކް ޔުނިވަރސިޓީގައި، ތިންއަހަރު ކަލްޗަރަލް ސުޕަވައިޒަރެއްގެ މަޤާމާއި، އެޔުނިވަރސިޓީގެ ކުއްލިޔަތުއް ޝަރީޢާގައި ފަސްއަހަރުގެ މުއްދަތަކަށް ލެކްޗަރެއްގެ ވަޒީފާ އަދާ ކުރައްވާފައިވެއެވެ. އެއީ 1974 ން ފެށިގެން 1985 އަށެވެ.\nމީގެ އިތުރަށް ދިވެހި ސަރުކާރުގައި އެ މަނިކުފާނު ފުރުއްވާފައިވާ މަޤާމުތަކުގެ ތެރޭގައި ރައީސުލްޖުމްހޫރިއްޔާގެ އޮފީހުގެ މުސްތަޝާރުކަމާއި އެއޮފީހުގެ ޚާއްޞަ ވަކީލުކަމުގެ މަޤާމާއި، މިނިސްޓަރ އޮފް ޖަސްޓިސްގެ ނާއިބުކަމުގެ މަޤާމާއި މިނިސްޓަރ އޮފް ޖަސްޓިސް ކަމާއި މިނިސްޓަރ އޮފް ޖަސްޓިސް އެންޑް އިސްލާމިކް އެފެއާރޒް ކަމުގެ މަޤާމާއި، އިސްލާމީ ކަންތައްތަކާބެހޭ އެންމެ މަތީ މަޖިލީހުގެ ރައީސްކަމުގެ މަޤާމު ހިމެނެއެވެ.\nދިވެހިރާއްޖޭގެ އުއްތަމަފަނޑިޔާރު ކަމުގެ މަޤާމަށް އެމަނިކުފާނު އިސްކުރެއްވީ6ނޮވެމްބަރ 1996 ދުވަހުއެވެ. އެދުވަހުން ފެށިގެން މިހާރު ޢަމަލު ކުރެވެމުން މިދާ ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީ، 2008 އޯގަސްޓް 07 ގައި ތަޞްދީޤު ކުރެއްވުމާއި ހަމަޔަށް ހުންނެވީ ދިވެހިރާއްޖޭގެ އުއްތަމަ ފަނޑިޔާރުގެ މަޤާމުގައެވެ.\nއަލްއުސްތާޛު އަޙްމަދު ފާއިޒު ޙުސައިން\nއަލްއުސްތާޛު އަޙްމަދު ފާއިޒު ޙުސައިން އަކީ ޕާކިސްތާނުގެ އިސްލާމް އާބާދުގައި ހުންނަ އިންޓަރނޭޝަނަލް އިސްލާމިކް ޔުނިވަރސިޓީ އިން ޝަރީޢަތާއި ޤާނޫނުގެ ރޮނގުން މަތީ ތަޢުލީމު ޙާޞިލުކުރައްވާފައިވާ ބޭފުޅެކެވެ.\nއެމަނިކުފާނު ދިވެހިރާއްޖޭގެ ހައިކޯޓުގެ ފަނޑިޔާރުކަމަށް އިސްކުރެއްވީ 2004 ވަނަ އަހަރުގެ އޮގަސްޓް މަހުގެ 12 ވަނަދުވަހުއެވެ. އެދުވަހުން ފެށިގެން ދިވެހި ޖުމްހޫރިއްޔާގެ ޤާނޫނުއަސާސީ 2008 ގެ 282 ވަނަ މާއްދާގެ ދަށުން 2008 ސެޕްޓެމްބަރ 18 ވަނަ ދުވަހު އިއްތިޤާލީ ސުޕްރީމްކޯޓު އުފައްދަވާ އެކޯޓަށް ޢައްޔަނު ކުރެވުނު5ފަނޑިޔާރުންގެ ތެރޭ ހިމެނިވަޑައިގެންނެވުމާއި ހަމަޔަށް އެމަނިކުފާނު ހުންނެވީ ދިވެހިރާއްޖޭގެ ހައިކޯޓުގެ ފަނޑިޔާރު ކަމުގައެވެ.\nއެމަނިކުފާނު ފުރުއްވާފައިވާ މަޤާމުތަކުގެ ތެރޭގައި މަދަނީކޯޓުގެ ޤާޟީކަމާއި، ދިވެހިރާއްޖޭގެ ހައިކޯޓުގެ ފަނޑިޔާރުކަމުގެ އިތުރުން، ދިވެހި ޖުމްހޫރިއްޔާގެ ޤާނޫނުއަސާސީ 2008 ތަސްދީޤު ކުރެވުނު ދުވަހުން ފެށިގެން އިންތިޤާލީ ސުޕްރީމްކޯޓު އުފެދެންދެން ޢަދުލު އިންޞާފު ޤާއިމު ކުރުމުގެ އެންމެ އިސްފަރާތުގެ މަޤާމު އަދާކުރައްވާފައިވެއެވެ.\n2010 އޮގަސްޓް 10 ގައި ދާއިމީ ސުޕްރީމްކޯޓު އުފެދުމަށްފަހު މިހާރު ޢަމަލު ކުރެވެމުންދާ މިދާ ޤާނޫނުއަސާސީގެ ދަށުން ޢައްޔަނު ކުރެވުނު ފުރަތަމަ އުއްތަމަ ފަނޑިޔާރަކީ ވެސް އެމަނިކުފާނެއެވެ.\nއަލްއުސްތާޛު ޢަލީ ޙަމީދު މުޙައްމަދު\nއަލްއުސްތާޛު ޢަލީ ޙަމީދު މުޙައްމަދު އަކީ މައްކަތުލް މުކައްރަމާގެ އުއްމުލްޤުރާ ޔުނިވަރސިޓީން މަތީ ތަޢުލީމު ޙާޞިލުކުރައްވާފައިވާ ބޭފުޅެކެވެ. އެމަނިކުފާނު ފުރުއްވާފައިވާ މަޤާމުތަކުގެ ތެރޭގައި މިނިސްޓްރީ އޮފް ޖަސްޓިސް އެންޑް އިސްލާމިކް އެފެއަރޒްގެ ޤާޟީ ކަމާއި، ދިވެހިރާއްޖޭގެ ހައިކޯޓުގެ ފަނޑިޔާރުކަން ހިމެނެއެވެ.\nއެމަނިކުފާނު ހައިކޯޓުގެ ފަނޑިޔާރަކަށް އިސްކުރެއްވީ 1996 ވަނައަހަރުގެ ނޮވެމްބަރ މަހުގެ 19 ވަނަދުވަހުއެވެ. އެމަނިކުފާނު ހައިކޯޓުގެ ފަނޑިޔާރުކަމުން ވަކިވެޑައިގަންނަވާފައިވަނީ 2010 އޮގަސްޓް 10 ގައި ދާއިމީ ސުޕްރީމްކޯޓު އުފެދި އެކޯޓުގެ ފަނޑިޔާރުކަމަށް ޢައްޔަނު ކުރެއްވުމާއި ގުޅިގެންނެވެ.\nއަލްއުސްތާޛު އާދަމް މުޙައްމަދު ޢަބްދުﷲ\nއަލްއުސްތާޛު އާދަމް މުޙައްމަދު ޢަބްދުﷲ އަކީ މިޞްރުގެ އަލްއަޒުހަރު ޔުނިވަރސިޓީ އިން ޝަރީޢަތާއި ޤާނޫނުގެ ރޮނގުން މަތީ ތަޢުލީމު ޙާޞިލު ކުރައްވައިގެން ހުންނެވި ބޭފުޅެކެވެ. އެމަނިކުފާނު ފުރުއްވާފައިވާ މަޤާމުތަކުގެ ތެރޭގައި މަޢްހަދުއްދިރާސާތިލް އިސްލާމިއްޔާގެ މުދައްރިސްކަމާއި ދިވެހިރާއްޖޭގެ ހައިކޯޓުގެ ފަނޑިޔާރުގެ އެހީތެރިކަމާއި ހައިކޯޓުގެ ފަނޑިޔާރުކަން ހިމެނެއެވެ. އެމަނިކުފާނު ހައިކޯޓުގެ ފަނޑިޔާރުކަމުގެ މަޤާމަށް އިސްކުރެއްވީ 2003 ވަނަ އަހަރުގެ ފެބްރުއަރީމަހުގެ 02 ވަނަދުވަހުއެވެ. އެމަނިކުފާނު ހައިކޯޓުގެ ފަނޑިޔާރުކަމުން ވަކިވެޑައިގަންނަވާފައިވަނީ 2010 އޮގަސްޓް 10 ގައި ދާއިމީ ސުޕްރީމްކޯޓު އުފެދި އެކޯޓުގެ ފަނޑިޔާރުކަމަށް ޢައްޔަނު ކުރެއްވުމާއި ގުޅިގެންނެވެ.\nއަލްއުސްތާޛު އަޙްމަދު ޝަރީފް\nއަލްއުސްތާޛު އަޙްމަދު ޝަރީފަކީ ލީބިޔާގެ ޤާރިޔޫނިސް ޔުނިވަރސިޓީ އިން 1990 ވަނަ އަހަރު ޝަރީޢަތާއި ޤާނޫނުގެ ރޮނގުން މަތީ ތަޢުލީމު ޙާޞިލު ކުރައްވައިގެން ހުންނެވި ބޭފުޅެކެވެ. އެމަނިކުފާނު ވަނީ، 1991ވަނަ އަހަރުން ފެށިގެން، އެޓަރނީޖެނެރަލް އޮފީހުގެ ސްޓޭޓް އެޓާރނީކަމާއި، ސީނިއަރ ސްޓޭޓް އެޓާރނީކަން ކުރައްވަފާއެވެ. މީގެ އިތުރުން، ކުއްލިއްޔަތުލް ދިރާސާތިލް އިސްލާމިއްޔާއާ، ފެކަލްޓީ އޮފް ޝަރީޢާ އެންޑް ލޯގައި ޕާޓްޓައިމް ލެކްޗަރަރއެއްގެ ގޮތުގައި މަސައްކަތް ކުރައްވާފައިވެއެވެ. އަދި 1997ވަނަ އަހަރު ކޯޓުނަންބަރު2ގެ ޤާޟީކަމަށް އައްޔަން ކުރެވި، މަދަނީ ކޯޓް އުފެދުމާއި ގުޅިގެން އެ ކޯޓްގެ ގާޟީކަމުގެ މަގާމުގައި، 2008 ވަނަ އަހަރާއި ހަމައަށް ހުންނެވިއެވެ. ހައިކޯޓްގެ ފަނޑިޔާރުކަމަށް އަލްއުސްތާޛު އަޙްމަދު ޝަރީފު އައްޔަން ކުރައްވާފައިވަނީ 2008 ވަނަ އަހަރުގެ ސެޕްޓެމްބަރު މަހުގެ 21 ވަނަ ދުވަހުއެވެ.\n2011 ވަނަ އަހަރުގެ އޭޕްރީލް މަހުގެ 26 ވަނަ ދުވަހުން ފެށިގެން، 2014 ވަނަ އަހަރުގެ އޮގަސްޓް މަހުގެ6ވަނަ ދުވަހާ ހަމައަށް، އަލްއުސްތާޛު އަޙްމަދު ޝަރީފު ހުންނެވީ ހައިކޯޓުގެ އިސްފަނޑިޔާރުކަމުގެ މަގާމުގައެވެ.\nފަނޑިޔާރު އަލްއުސްތާޛު ޔޫސުފް ޙުސައިން\nއަލްއުސްތާޛު ޔޫސުފް ޙުސައިން އަކީ މަދީނާގައި ހުންނަ އިސްލާމިކް ޔުނިވާރސިޓީއިން 1994 ވަނަ އަހަރު ޝަރީޢަތުގެ ރޮނގުން މަތީ ތަޢުލީމު ޙާޞިލުކުރައްވާފައި ބޭފުޅެކެވެ. އެމަނިކުފާނު ފުރުއްވާފައިވާ މަޤާމުތަކުގެ ތެރޭގައި މިނިސްޓްރީ އޮފް ޖަސްޓިސް އެންޑް އިސްލާމިކް އެފެއާރޒްގެ ލީގަލް އޮފިސަރ ކަމާއި ކޯޓު ނަންބަރު 1 ގެ ޤާޟީ ކަމާއި ޢާއިލާއާ ބެހޭ ކޯޓުގެ އިސްޤާޟީ ކަމުގެ އިތުރުން އިންތިޤާލީ މަރުޙަލާގެ ސްޕްރީމްކޯޓުގެ ފަނޑިޔާރުކަން ހިމެނެއެވެ. އެމަނިކުފާނު ހައިކޯޓުގެ ފަނޑިޔާރު ކަމުގެ މަޤާމަށް ޢައްޔަނުކޮށް މަޤާމުގެ ހުވާ ކުރައްވާފައިވަނީ 21 ސެޕްޓެމްބަރު 2010 ވަނަ ދުވަހުއެވެ.\nފަނޑިޔާރު ޑރ. އަޒްމިރާލްދާ ޒާހިރު\nޑރ. އަޒްމިރާލްދާ ޒާހިރުވަނީ ޔުނިވަރސިޓީ އޮފް ކާޑިފް (ޔޫކޭ) އިން، އެލް.އެލް.ބީ އޮނާރސް އާއި، ޔުނިވަރސިޓީ އޮފް ޕޯޓްސްމައުތު (ޔޫކޭ) އިން، އެލް.އެލް.އެމް ޑިގްރީ ޙާޞިލު ކުރެއްވުމަށްފަހު، ބައިނަލް އަޤްވާމީ ފިކުރީ މުދަލާއި ބެހޭ ޤާނޫނުގެ ދާއިރާއިން ޔުނިވަރސިޓީ އޮފް އެގްޒެޓަރ (ޔޫކޭ) އިން ޕީ.އެޗް.ޑީ ޑިގްރީ ޙާޞިލުކުރައްވާފައެވެ. އެކަމަނާ ފުރުއްވާފައިވާ މަޤާމުތަކުގެ ތެރޭގައި، މާލޭ މުނިސިޕަލްޓީ ގެ އެސިސްޓަންޓް ޑިރެކްޓަރ ކަމާއި ނޭޝަނަލް ލޯ ރިފޯރމް ކޮމިޝަންގެ ޑެޕިޔުޓީ ޑިރެކްޓަރ ޖެނެރަލްކަން ހިމެނެއެވެ. އެކަމަނާ ހައިކޯޓުގެ ފަނޑިޔާރުކަމުގެ މަޤާމަށް ޢައްޔަނުކޮށް މަޤާމުގެ ހުވާ ކުރައްވާފައިވަނީ 2011 މާރޗް 26 ވަނަ ދުވަހުއެވެ.\nއަލްއުސްތާޛު ޢައްބާސް ޝަރީފް\nއަލްއުސްތާޛު ޢައްބާސް ޝަރީފަކީ އޮސްޓްރޭލިއާގެ ޔުނިވަރސިޓީ އޮފް ޓެސްމޭނިއާއިން 2000 ވަނަ އަހަރު ބެޗްލަރ އޮފް ލޯސް ޙާސިލުކުރައްވައިގެން ހުންނެވި ބެފުޅެކެވެ. ހައިކޯޓްގެ ފަނޑިޔާރުކަމުގެ މަގާމަށް އައްޔަން ކުރެއްވުމުގެ ކުރިން، ޤާނޫނީ ވަކީލެއްގެ ގޮތުން، ދިވެހި ރާއްޖޭގެ ހުރިހާ މަރުހަލާއެއްގެ ޝަރުޢީ ކޯޓްތަކުގައި ވަކާލާތު ކުރެއްވުމުގެ އިތުރުން، އެމަނިކުފާނު ފުރުއްވާފައިވާ މަޤާމުތަކުގެ ތެރޭގައި، ރައީސުލްޖުމްހޫރިއްޔާގެ އޮފީހުގެ އެސިސްޓެންޓް ލީގަލް އޮފިސަރ، ލީގަލް އޮފިސަރ އަދި އެސިސްޓަންޓް ޑިރެކްޓަރ ޖެނެރަލްކަމާއި، ޖުޑީޝަލް ސަރވިސް ކޮމިޝަނަށް ރައީސުލްޖުމްހޫރިއްޔާ ޢައްޔަންކުރައްވާ މެންބަރުކަމާއި، ޖުޑީޝަލް ސަރވިސް ކޮމިޝަނުގެ ނާއިބު ރައީސްކަމާއި، ފުޓްބޯލް އެސޯސިއޭޝަން އޮފް މޯލްޑިވްސްގެ އެޕީލްސް ކޮމިޓީގެ ނާއިބު ރައީސްކަން ހިމެނެއެވެ. އަލްއުސްތާޛު ޢައްބާސް ޝަރީފު ހައިކޯޓުގެ ފަނޑިޔާރު ކަމުގެ މަޤާމަށް ޢައްޔަނުކޮށް މަޤާމުގެ ހުވާ ކުރައްވާފައިވަނީ 2011 މާރޗް 26 ވަނަ ދުވަހުއެވެ. އެ މަނިކުފާނު ފަނޑިޔާރުކަމުގެ މަގާމުން ރިޓަޔަރ ކުރައްވާފައިވަނީ 2015 ވަނަ އަހަރުގެ ސެޕްޓެމްބަރު މަހުގައެވެ.


Ronaldinho COVID-19 ah positive vehje\nރޮނާލްޑީނިއޯ ވައިރަހަށް ޕޮޒިޓިވްވުން\nކޮވިޑް-19 އަށް ޕޮޒިޓިވްވިކަން ރޮނާލްޑީނިއޯ ހާމަކުރީ އިންސްޓާގްރާމުގައި ހިއްސާކުރި ވީޑިއޯއަކުން\nކޮވިޑް-19 އަށް ޕޮޒިޓިވްވި ނަމަވެސް، ވައިރަހުގެ އެއްވެސް އަލާމާތެއް އޭނާގެ ހަށިގަނޑުން ފެނިފައެއް ނުވޭ\nކ. މާލެ | 26 އޮކްޓޯބަރ 2020 | ހޯމަ 00:07 | 3,575\nބްރެޒިލުގެ ކުރީގެ މަޝްހޫރު ފުޓްބޯޅަ ތަރި ރޮނާލްޑީނިއޯ - ގެޓީ އިމޭޖާސް\nބްރެޒިލުގެ ކުރީގެ މަޝްހޫރު ފުޓްބޯޅަ ތަރި ރޮނާލްޑީނިއޯ ކޮވިޑް-19 އަށް ޕޮޒިޓިވްވެއްޖެއެވެ.\nކޮވިޑް-19 އަށް ޕޮޒިޓިވްވިކަން ރޮނާލްޑީނިއޯ ހާމަކުރީ އާދީއްތަ ދުވަހުގެރޭ އޭނާގެ އަމިއްލަ އިންސްޓާގްރާމުގައި ހިއްސާކުރި ވީޑިއޯއަކުންނެވެ.\nއުމުރުން 40 އަހަރުގެ ރޮނާލްޑީނިއޯ ބުނީ ބްރެޒިލުގެ ސިޓީއެއް ކަމަށްވާ ބެލޯ ހޮރިޒޯންޓުގައި އޮތް އިވެންޓަކު ބައިވެރިވުމަށް އޭނާ ހޮނިހިރު ދުވަހު އެ ސިޓީއަށް ދިޔުމަށްފަހު ކުރި ޓެސްޓުން ވައިރަހަށް ޕޮޒިޓިވްވެފައިވާ ކަމަށެވެ. އެހެންކަމުން އެ އިވެންޓުގައި ބައިވެރިނުވެ އަނބުރާ ދާން ޖެހިފައިވާ ކަމަށާއި، ކޮވިޑް-19 އަށް ޕޮޒިޓިވްވި ނަމަވެސް، ވައިރަހުގެ އެއްވެސް އަލާމާތެއް އޭނާގެ ހަށިގަނޑުން ފެނިފައިނުވާ ކަމަށެވެ.\nރިޕޯޓުތައް ބުނާ ގޮތުން ވައިރަހަށް ޕޮޒިޓިވްވުމާއެކު، ރޮނާލްޑީނިއޯ އޭނާގެ އަމިއްލަ ގޭގައި 14 ދުވަހަށް އައިސޮލޭޓްވާނެއެވެ.\nރޮނާލްޑީނިއޯ ކޮވިޑް-19 އަށް ޕޮޒިޓިވްވިއިރު، މިދިޔަ އޮގަސްޓް މަހުގެ ފަހުކޮޅު ރޮނާލްޑީނިއޯ އާއި އޭނާގެ ބޭބެ ރޮބާޓޯ އަސިސް ވަނީ ވަގު ޕާސްޕޯޓެއްގައި ޕެރެގުއޭއަށް އެތެރެވި މައްސަލައިގައި ޝަރީއަތް ނިމެންދެން ބަންދުގައި ތިބުމަށްފަހު މިނިވަންވެފައެވެ.\nމި އަހަރުގެ މާޗު މަހުގެ ހަތަރުވަނަ ދުވަހު ޕެރެގުއޭއިން ރޮނާލްޑީނިއޯ އާއި އޭނާގެ ބޭބެ ހައްޔަރުކުރީ ފޭކް ޕާސްޕޯޓަކާއެކު އެގައުމަށް އެތެރެވާން އުޅުމުންނެވެ. ޖަލުގައި ރޮނާލްޑީނިއޯ 32 ދުވަސް ހޭދަކުރިއިރު، ކަފާލާތުގެ ދަށުން ދެބެން ޖަލު ބަންދުން ދޫކޮށްލީ އޭޕްރީ މަހުގެ ކުރީކޮޅުއެވެ. އަދި މައްސަލަ ނިމެންދެން ތިބެން ޖެހުނީ ޕެރޫގައި ގޭ ބަންދުގައެވެ.\nއެއަށްފަހު އޮގްސްޓް މަހު އެ ދެބެއިން މިނިވަންވީ ޖޫރިމަނާގެ ގޮތުގައި ރޮނާލްޑީނިއޯ 90،000 (ނުދަދިހަ ހާސް) ޑޮލަރު ދައްކަން ޝަރުތުކުރުމަށްފަހުއެވެ. އަދި އޭނާގެ ވިޔަފާރި މެނޭޖަރެއްގެ ރޯލް އަދާކުރާ ބޭބެ 110،00 (އެއް ލައްކަ ދިހަ ހާސް) ޑޮލަރު ދައްކަން ޖެހެއެވެ. މި މައްސަލައިގައި ރޮނާލްޑީނިއޯ މިނިވަންވި ނަމަވެސް، މައްސަލަ އެއްކޮށް ނިންމާލާފައެއް ނުވެއެވެ.\nރޮނާލްޑީނިއޯ އަކީ ބްރެޒިލުން 2002 ވަނަ އަހަރު ފީފާ ވޯލްޑް ކަޕް ތަށި އުފުލާލިއިރު މުހިންމު ދައުރެއް އަދާކުރި ކުޅުންތެރިޔެކެވެ. އަދި ބާސެލޯނާގައި ވިދާލި ރޮނާލްޑީނިއޯ ވަނީ ދުނިޔޭގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމު 2005 އަދި 2006 ވަނަ އަހަރު ހޯދާފައެވެ.


ލުއި ޚަބަރު - "ކޮންގް: ސްކަލް އައިލޭންޑް"\nފިލްމު "ކޮންގް: ސްކަލް އައިލޭންޑް" ގެ ދެވަނަ ޓްރެއިލަރ ރިލީޒްކޮށްފި\nމިއީ "ކިންގް ކޮންގް" ފްރެންޗައިސްގެ ދަށުން އުފައްދާ ފިލްމެއް\nކ. މާލެ 10 ޖެނުއަރީ 2017 | އަންގާރަ 17:25 1,845\n"ކޮންގް:ސްކަލް އައިލޭންޑް" ގެ ޕޯސްޓަރެއް - ޓްވިޓަރ\nމި އަހަރުގެ އެންމެ ބޮޑު ބަޖެޓް ފިލްމު "ކޮންގް: ސްކަލް އައިލޭންޑް" ގެ ދެވަނަ ޓްރެއިލަރ ރިލީޒްކޮށްފިއެވެ.\nޖޯރޑަން ވޮގް ރޮބަރޓްސް ޑައިރެކްޓްކޮށްފައިވާ ފިލްމު "ކޮންގް: ސްކަލް އައިލޭންޑް" އަކީ މޮންސްޓަރ ފިލްމެކެވެ. މިއީ 1933 ވަނަ އަހަރު ނެރެން ފެށި ފިލްމު ސީރީޒެއް ކަމަށްވާ "ކިންގް ކޮންގް" ގެ ފްރެންޗައިސްއެކެވެ. "ކިންގް ކޮންގް" ސީރީޒްގެ ހަތަރު ފިލްމެއް މީގެ ކުރީ އަހަރުތަކުގައި ވަނީ ރިލީޒްކޮށްފައެވެ.\n"ކިންގް ކޮންގް" ގައި ފެނިގެންދާ މޮންސްޓަރ ކެރެކްޓަރ "ކޮންގް: ސްކަލް އައިލޭންޑް" ގައި ވެސް ފެނިގެންދާއިރު، އެ ކެރެކްޓަރ ވެފައި ވަނީ މުޅި ދުނިޔޭގައި ވެސް އެންމެ މަޤްބޫލު މޫވީ އައިކަންއަށެވެ. އެގޮތުން އެ ކެރެކްޓަރ ބޭނުންކޮށްގެން ގުނާ ޢަދަދު ނުކުރެވޭހާ ގިނަ ސީކުއެލްތަކާއި، ރީމޭކްތަކާއި، ކާޓޫންތަކުގެ އިތުރުން ފޮތްތަކާއި، ކޮމިކްތައް އަދި ވީޑިއޯ ގޭމްތައް ވަނީ އުފައްދާފައެވެ. މީގެ އިތުރުން ތީމް ޕާކް ރައިޑްތަކާއި ސްޓޭޖް ޕްލޭތަކަށް ވެސް އެ ކެރެކްޓަރ ބޭނުންކުރަނީ މަދެއްކޮށެއް ނޫނެވެ.\n"ކޮންގް: ސްކަލް އައިލޭންޑް" އަކީ އެމެރިކާގެ މީޑިއާ ކުންފުންޏެއް ކަމަށްވާ ލެޖެންޑަރީ އިން އުފައްދާ މޮންސްޓަރ ފިލްމް ސީރީޒްއެއް ކަމަށްވާ "ގޮޑްޒިއްލާ- ކޮންގް" ފިލްމް ސީރީޒްގެ ދެވަނަ ފިލްމު ވެސް މެއެވެ. ބޮޑު ކާސްޓަކާއެކު ބޮޑު ބަޖެޓަކުން އުފައްދާފައިވާ މިފިލްމުގެ ތަރިންގެ ތެރޭގައި ޓޮމް ހިޑްލްސްޓަން، ސެމިއުލް ޖެކްސަން، ޖޯން ގުޑްމަން، ބްރީ ލާސަން، ޖިންގ ޓިއާން، ޓޮބީ ކެބެލްގެ އިތުރުންވެސް ގިނަ ޢަދަދެއްގެ ތަރިން ހިމެނެއެވެ. މި ފިލްމަށް 190 މިލިއަން ޑޮލަރު ހޭދަކޮށްފައިވާއިރު މިފިލްމު ރިލީޒްކުރުމަށް ރާވާފައިވަނީ މިއަހަރުގެ މާޗް މަހުގެ 10 ވަނަ ދުވަހުއެވެ.


Sukuk model law project gai MCIF baiverivejje\nސުކޫކް މޮޑެލް ލޯ ޕްރޮޖެކްޓުގައި އެމްސީއައިއެފް ބައިވެރިވެއްޖެ\nއެމްސީއައިއެފްގެ ޗެއޕާސަން ޑރ. އައިޝަތު މުނީޒާ: އިސްލާމިކް ފައިނޭންސް ރާއްޖޭގައި ކުރިއަރުވަން ގިނަ މަސައްކަތްތަކެއް ކުރައްވާ -- އަހުމަދު ޝުރާއު| އަވަސް\nބުރޫނާއީގައި ފެށި ސުކޫކް މޮޑެލް ލޯ ޕްރޮޖެކްޓްގެ ސަރަހައްދީ ބައްދަލުވުމުގައި މޯލްޑިވްސް ސެންޓާ ފޯ އިސްލާމިކް ފައިނޭންސް (އެމްސީއައިއެފް) އިން ބައިވެރި ވެއްޖެ އެވެ.\nދެ ދުވަހުގެ މުއްދަތަށް ބުރޫނާއީގައި ކުރިއަށްދާ މި ބައްދަލުވުމަކީ އިސްލާމިކް ޑިވެލޮޕްމެންޓް ބެންކް (އައިޑީބީ) އާއި އިސްލާމިކް ޓްރެއިނިން އެންޑް ރިސާޗް އިންސްޓިޓިއުޓާއި ބުރޫނާއީ މަނިޓަރީ އޮތޯރިޓީން ކުރިއަށްގެންދާ ބައްދަލުވުމެކެވެ. މިއަދު ފެށި ބައްދަލުވުމުގައި އެމްސީއައިއެފްގެ ފަރާތުން ބައިވެރިރިވެ ވަޑައިގެންނެވީ މެނޭޖިން ޑިރެކްޓާ އިބްރާހިމް ދީދީ އާއި ޗެއާޕާސަން ޑރ. އައިޝަތު މުނީޒާ އެވެ.\nމި ބައްދަލުވުމުގައި ސުކޫކާބެހޭ އެންމެ ފަހުގެ މައުލޫމާތުތަކާއި، ސުކޫކް އިޝޫ ކުރުމުގައި އެކި ގައުމުތަކަށް ދިމާވެފައިވާ ގޮންޖެހުންތަކާއި ބެހޭގޮތުން ވާހަކަ ދެއްކާނެ އެވެ. މުނީޒާ ވިދާޅުވީ، ސުކޫކް އިޝޫ ކުރުމުގައި ރާއްޖެއަށް ދިމާވެފައިވާ އެންމެ ބޮޑު ގޮންޖެހެހުމަކީ، ކަމާބެހޭ ހާއްސަ މުއައްސަސާ އެއް ނެތުން ކަމަށާއި މި ބައްދަލުވުމުގައި އެކަމަށް ވާހަކަ ދައްކާނެ ކަމަށެވެ.\nދެކުނު އޭޝިއާގެ ގިނަ ގައުމުތަކެއް ބައިވެރިވާ މި ބައްދަލުވުމުގައި އެމްސީއައިއެފް ގެ އިތުރުން ރާއްޖޭގެ ސުކޫކާގުޅޭ އިތުރު މުއައްސަސާތަކުގެ ވަފްދެއް ވެސް ބައިވެރި ވެއެވެ.\nރާއްޖޭގައި ފުރަތަމަ ފަހަރަށް ސުކޫކްއެއް އިޝޫ ކުރީ 2013 ވަނަ އަހަރު އެވެ. ރާއްޖެއަކީ، ދެކުނު އޭޝިއާގެ ސަރަހައްދެއްގައި ފުރަތަމަ ފަހަރަށް އިސްލާމިކް ޓްރެޝަރީ އިންސްޓްރުމެންޓެއް ތައާރަފްކުރި ގައުމެވެ. ހައުސިން ޑިވެލޮޕްމެންޓް ފައިނޭންސް ކޯޕަރޭޝަން (އެޗްޑީއެފްސީ) އިން ދަނީ މިއަހަރުގެ ތެރޭ ރާއްޖޭގެ ދެވަނަ ކޯޕަރޭޓް ސުކޫކު އިޝޫ ކުރުމުގެ މަސައްކަތް ކުރަމުންނެވެ.\nރިސޯޓްތަކަށް އިމާމުން ތަމްރީން ކުރަނީ


Bali Madu Kamuge Mi Dhandivalhugai UN Ge Muhiymmu Kan Ihusaas Vey: Shahid | Hathaavees\nމިނިސްޓަރު ޝާހިދު: ފޮޓޯ / ފޮރިން މިނިސްޓްރީ\nކޮވިޑް19 ބަލިމަޑުކަމުގެ ސަބަބުން ދުނިޔެއަށް ބަލިމަޑުކަމެއް ކުރިމަތިވެފައިވާ ދަނޑުވަޅުގައި އ.ދ. ގެ މުހިއްމުކަން އިތުރަށް އިހްސާސްވާ ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nއެމަނިކުފާނު މިފަދައިން ވިދާޅުވީ އދ ގެ 75 ވަނަ އަހަރީ ދުވަހު އާއްމު ކުރެއްވި މެސެޖެއްގައެވެ. އެމަނިކުފާނު ވިދާޅުވީ ދިވެހިރާއްޖެއަކީ އަބަދުވެސް އދ. ގެ ޗާޓަރުގައިވާ އަސާސްތައް ދެމެހެއްޓުމަށް ގޮވާލާ، ބައިނަލްއަގުވާމީ ސުލްހަޔާއި، އިގްތިސޯދީ ކުރިއެރުމަށާއި ދެމެހެއްޓެނިވި ތަރައްގީއަށް ގޮވާލާ ގައުމެއް ކަމަށެވެ. 1965 ވަނަ އަހަރު އދ. ގެ މެމްބަރުކަން ދިވެހިރާއްޖެއަށް ލިބުމާއެކު، އޭގެ 55 އަހަރުފަހުން، މިއަދުވެސް ދިވެހިރާއްޖެ ދެމިއޮތީ، އދ. ގެ ތެދުވެރި އަދި އިހުލާސްތެރި ބައިވެރިއެއްގެ ގޮތުގައި ކަމަށް އެމަނިކުފާނު ވިދާޅުވިއެވެ.\n"ރާއްޖެއަކީ ނިސްބަތުން ކިތައްމެ ކުޑަ ޤައުމެއްކަމުގައި ވިޔަސް، އ.ދ. ގައި ދިވެހިރާއްޖެއިން ދައްކުވައިދެނީ، ބައިނަލްއަޤުވާމީ ފެންވަރެއްގައި އެހެނިހެން ޤައުމުތަކާއި އެއްހަމައަކަށް ފައިތިލަ ސާބިތުކޮށްގެން ކުރިއަށް ދެވިދާނެކަން. މިހާތަނަށް އ.ދ. ގައި ރާއްޖެއިން ހާސިލްކޮށްފައިވާ ކަންތައްތަކަކީ، ކުޑަ ޤައުމުތަކަކީ އދ. ގެ މުހިންމު ބައިވެރިންތަކެއްކަން ދައްކުވައިދިނުމުގެ އިތުރުން، 21 ވަނަ ޤަރުނުގައި ތަޢާރަފުވެގެން އަންނަ އައު ގޮންޖެހުންތަކަށް ހައްލުހޯދުމުގެ އިސް މޭސްތިރިއެއްގެ ދައުރު އަދާކުރެވިދާނެ ކަމުގެ ހެއްކެއް." ޝާހިދު ވިދާޅުވިއެވެ.\nމިއަދާ ހަމައަށް، 75 އަހަރު ވަންދެން އދ. ދެމިއޮތީ ބަވަނަވުމާއި މަލްޓިލެޓްރަލިޒްމް އަށް މަގުއަލިކޮށް، އެއްގަލަކަށް އަރުވައިދޭ އަލިގަދަ ދަންމަރަކަށް ކަމަށާއި މިއަދު ދުނިޔެއަށް ކުރިމަތިވެފައިވާ ގޮންޖެހުންތަކަށް ކުރިމަތިލަމުންދާއިރު، އދ. ގެ ހަގީގީ ރޫހުގައި ތިބެ، ފަހި މުސްތަގުބަލަކަށް ކުރިއަށް ދިޔުމަށްޓަކައި ޔަގީންކަން އެ ޖަމުއިއްޔާގައި އެބައޮތް ކަމަށް މިނިސްޓަރު ވިދާޅުވިއެވެ.\nބައިނަލްއަގުވާމީ ގިނަ ގޮންޖެހުންތަކެއް ހުއްޓަސް، އެންމެން ގުޅުވައިދީ، އެކަކު އަނެކަކަށް އިހުތިރާމާއި ގަދަރާއެކު އެންމެން އެދޭ މުސްތަހުބަލަށް ވާސިލްވުމަށް އދ. އިން ކަށަވަރުކޮށްދޭ ކަމަށް ވެސް ޝާހިދު ވިދާޅުވިއެވެ.\nPrevious ވައްކަމާއި ޑްރަގުގެ މައްސަލަތައް މިދިޔަ އަހަރުވީ ގިނަ\nNext އަންނަ އަހަރަށް 35 ބިލިއަން ރުފިޔާގެ ބަޖެޓެއް ހުށަހަޅަނީ\nމީޑިއާ ކައުންސިލް އިންތިހާބު ކުރިއަށްދަނީ


ބ. ފުޅަދޫ ޞިއްޙީ މަރުކަޒު\nވަޒީފާގެ ފުރުސަތު- ޑްރައިވަރ\nބ. ފުޅަދޫ ޞިއްޙީމަރުކަޒު\n-/3470 ރުފިޔާ ( ތިންހާސް ހަތަރު ސަތޭކަ ހަތްދިހަ ރުފިޔާ )\n-/1000 ރުފިޔާ ( އެއްހާސްރުފިޔާ )\n-ސަޕޯޓިންގް ކޯ އެލަވަންސް (މަހަކު -/1200 ރުފިޔާ)\n-ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން ބޭސްފަރުވާގެ ޚިދުމަތް.\n-ދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން\n-ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ އާއި އެހެނިހެން އެލަވަންސްތައް.\nއެމްބިއުލާންސްގައި ކުރެވޭ ދަތުރުތަކުގައި ބަލިމީހުންނަށް އޯގާތެރިކަމާއެކު އެހީތެރިވުން.\nކުރެވޭ ދަތުރުތަކުގެ ރެކޯޑް ފޮތެއްގައި ލިޔެ ބެލެހެއްޓުން.\nކޮންމެ ދުވަހަކު އެއްފަހަރު އެމްބިއުލާންސް ދޮވެ ސާފުކުރުން.\nއެމްބިއުލާންސް އަށް ދިމާވާ މައްސަލަތައް ހައްލުކުރުމާއި ކުރަންޖެހޭ މަރާމާތުތައް މަރުކަޒުގެ އޮފީހާ ގުޅިގެން ހައްލުކުރުން.\nއެމްބިއުލާންސް ދުއްވުމަށް ބޭނުންވާ ތެޔޮ އޮފީހުގެ ބަޖެޓް ބަލަހައްޓާ ފަރާތާއި ގުޅިގެން ހޯދުމަށް މަސައްކަތްކުރުން.\nއެމްބިއުލާންސަކީ ތަފާތު އެކި ބަލިމީހުން އުފުލާ އުޅަނދެއްކަމުން އަބަދުވެސް ސާފުތާހިރުކޮށް ބޭއްވުން.\nއެއްގަމު އުޅަނދުފަހަރު ދުއްވުމުގައި ބަލަންޖެހޭ ހުރިހާ ކަންކަމަށް ސަމާލުވެ ރައްކާތެރިވުން.\nއެމްބިއުލާންސްގެ ޚިދުމަތް މެދުކެނޑިފައިވާ ވަގުތުތަކުގައި ސްޓްރެޗަރ އަދި ވީލްޗެއަރގައި ބަލިމީހުން އުފުލުން.\nއެމްބިއުލާންސް އެޓެންޑެންޓް ނެތިއްޖެ ޙަލާތެއްގައި އެމްބިއުލާންސް އެޓެންޑެންޓެންޓުގެ މަސައްކަތްކުރުން.\nޞިއްޙީ މަރުކަޒު ހިންގުމާ ޙަވާލުވެ ހުންނަވާ ވެރިއެއްގެ މަސައްކަތުގައި ބައިވެރިވެ އެހީތެރިވުން.\nވަޒީފާގެ ގޮތުން މުވައްޒަފަށް އެންގޭ އޮފީހުގެ އެތެރޭގެ ސިއްރުތަކާއި ބަލިމީހުންގެ ތަފާތު ކަންކަން އާންމުނަށް ހާމަނުކުރުން.\nމަސައްކަތަށާއި ވެރިންނަށް އިޚްލާޞްތެރިވެ ޙަވާލުކުރެވޭ މަސައްކަތްތައް ފުރިހަމައަށް އަދާކުރުން.\nޙާއްޞަ ދުވަސްތައް ފާހަގަކުރުމުގެ ގޮތުން މަރުކަޒުގެ ފަރާތުން ހިންގާ ޙަރަކާތްތަކުގައި ޢަމަލީ ގޮތުން ބައިވެރިވުން.\nމީގެ އިތުރުން އެހެން މުވައްޒަފުންގެ މަސައްކަތުގައި އެހީތެރިވުމާއި އިދާރީ ބައިން އަންގަވާ ކަންތައްތައް ކުރުން.\nމީގެ އިތުރުންވެސް ޞިއްޙީ މަރުކަޒުން އަންގަވާ ކަންތައްތައް ކުރުން.\nމަޤާމަށް ބޭނުންވާ ތަމްރީނެއް/ލައިސެންސެއް/ހުއްދައެއް ޙާސިލްކޮށްފައިވުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން ޑައުންލޯޑު ކުރެވޭނެއެވެ. އަދި ބ. ފުޅަދޫ ޞިއްޙީ މަރުކަޒުގެ އޮފީހުން ލިބެން ހުންނާނެއެވެ.)\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަކުރިކަމުގެ ލިޔުމާއި، މޯލްޑްވްސް ކޮލިފިކޭޝަން އޮތޯރިޓީން ދޫކޮށްފައިވާ އެމް.ކިއު.އޭ އެސެސްމެންޓް ރިޕޯޓްގެ ކޮޕީ އަދި ޓްރާންސްކޮރިޕްގެ ކޮޕީ.\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލް އަޤްވާމީ ޖަމްޢިއްޔާ / ޖަމާޢަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ( އެއް އިދާރާއެއްގައި ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް ) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\nކަނޑައަޅާފައިވާ ޤަވާއިދުތަކާއި އުޞޫލުތަކާ އެއްގޮތަށް މީހަކު ހޮވުމަށް ބަލާނެ ކަންތައްތައް މިނިސްޓްރީ އޮފް ހެލްތްގެވެބްސައިޓުން(www.health.gov.mv) ލިބެން ހުންނާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 03 ޑިސެމްބަރ 2020 ވަނަ ދުވަހުގެ 13.00 ގެ ކުރިން،ބ. ފުޅަދޫ ސިއްޙީމަރުކަޒުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެއިލް މެދުވެރިކޮށް ވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 13 ޑިސެމްބަރ 2020 އާއި 14 ޑިސެމްބަރ 2020 އާ ދެމެދު، ބ. ފުޅަދޫ ސިއްޙީ މަރުކަޒުގައެވެ.\nމި ވަޒީފާއަށް އެދި ހުށަހަޅާ، ޝަރުތު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާ އަށްބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯރޓްލިސްޓް ކުރެވޭނެއެވެ.\nވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް A2) ފޯމް(" އާއްމުކުރުން\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް A2) ފޯމް(" އާއްމުކޮށް ފެންނާނެހެން މިއިދާރާގައި އާއްމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ، A2 ފޯމް އާއްމުކުރާ ދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ ބ. ފުޅަދޫ ޞިއްޙީ މަރުކަޒުގެ 6600070 ނަންބަރު ފޯނާއެވެ. އީމެއިލް ކުރާނީ [email protected] އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުރުމުގެ އުޞޫލާގުޅޭ"(http://www.csc.gov.mv/dv/recruitment-usoolu)އިން ލިބެން ހުންނާނެއެވެ.\nސުންގަޑި: 03 ޑިސެންބަރު 2020 1300


SunOnline: Alifaan roavee current short akun kamah belevey, fihaara ah7lakka rufiyaa ge gellumeh\nއަލިފާން ރޯވީ ކަރަންޓް ޝޯޓަކުން ކަމަށް ބެލެވޭ، ފިހާރައަށް ހަތް ލައްކަ ރުފިޔާގެ ގެއްލުމެއް\nމުހައްމަދު މުޒައްޔިން ނާޒިމް 30 Aug 2020, 14:45\nވެސްޓަޔާގައި އަލިފާން ރޯވުން: ރޯވީ ކަރަންޓް ޝޯޯޓަކުން ކަމަށް ވެރިފަރާތުން ބުނޭ --- ސަން ފޮޓޯ/ ފަޔާޒު މޫސާ\nއަލިފާން ރޯވީ ކަރަންޓް ޝޯޓަކުން ކަމަށާއި ފިހާރައަށް ހަތް ލައްކަ ރުފިޔާގެ ގެއްލުމެއް ލިބިފައިވާ ކަމަށް ލަފާ ކުރެވޭ ކަމަށް މިއަދު މެންދުރު މާލޭގައި އަލިފާނުގެ ހާދިސާއެއް ހިނގި ފިހާރާގެ ވެރިފަރާތުން ބުނެފިއެވެ.\nމިއަދު މެންދުރު 1:30 ހާއިރު މަޖީދީ މަގާއި ޖަނަވަރީ މަގު ގުޅޭ ކަންމަތިގައި ހުންނަ "ވެސްޓަޔާ" ފިހާރައިގައި ރޯވެ އެ ފިހާރައިގެ މުދާތައް ވަނީ އެއްކޮށް އަނދާފައެވެ.\nއެ ސަރަހައްދުގައި ހުރެ، ފިހާރައިގެ ވެރިފަރާތް ހަސަން ޒުބައިރު "ސަން"އަށް ބުނީ ބެލެވޭ ގޮތުގައި ފިހާރައިގައި ރޯވީ، ކަރަންޓް ޝޯޓެއް ވެގެން އެތަނުގެ އެއާކޮންޑިޝަނުގައި ކަމަށެވެ.\n"މަގުން ދިޔަ ބަކު ބުނޭ، ފިހާރައިގެން ޖިންސްތަކެއްގައި ރޯވެފައި ހުއްޓާ ފެނުނު ކަމަށް. ބޮޑަށް ބެލެވެނީ ފިހާރައިގައި ރޯވީ، ކަރަންޓް ޝޯޓަކުން ކަމަށް،" އުމުރުން 52 އަހަރު ޒުބައިރު ބުންޏެވެ.\nއޭނާ ބުނީ ފިހާރާގައި ހުރި މުދާލާއެކު ޖުމްލަ ހަތްލައްކަ ރުފިޔާގެ ގެއްލުމެއް ފިހާރައަށް ލިބިފައިވާ ކަމަށެވެ.\nއެހެން ނަމަވެސް މި ހާދިސާގައި އެއްވެސް މީހަކަށް ގެއްލުމެއް ލިބިފައެއް ނުވެއެވެ.\nއެ ފިހާރައިގައި މަސައްކަތް ކުރާ މުވައްޒަފަކު ބުނީ އަލިފާން ރޯވީ ނަމާދު ވަގުތައް ފިހާރަ ބަންދުކޮށްފައި ވަނިކޮށް ކަމަށެވެ. އަދި އެވަގުތު ފިހާރައިގައި އެއްވެސް މީހަކު ނެތްކަމަށް އޭނާ ބުންޏެވެ.\n"އެންމެ ފުރަތަމަ ރޯވީ އޭސީގައި ކަމަށް ބެލެވެނީ. ކޮންމެ ދުވަހަކުވެސް ބަންދު ކުރާ އިރު އޭސީ ނުނިއްވާ. މިއަދުވެސް އެސީ ނުނިއްވާ ހުރީ،" އޭނާ ބުންޏެވެ.\nވެސްޓަޔާގައި އަލިފާން ރޯވުން: ހަތް ލައްކަ ރުފިޔާގެ ގެއްލުމެއް ލިބިފައިވާ ކަމަށް ލަފާ ކުރެވޭ ކަމަށް ވެރިފަރާތުން ބުނޭ --- ސަން ފޮޓޯ/ ފަޔާޒު މޫސާ\nއަލިފާން ނިއްވާލި އިރު، ޖެހިގެން ހުރި އިމާރާތްތަކަށް މާ ބޮޑު އަސަރެއް ކޮށްފައި ނުވެއެވެ. އެހެން ނަމަވެސް ފިހާރަ ހުރި އިމާރާތައް ކޮންމެވެސް ވަރަކަށް އަސަރުކޮށްފައިވެއެވެ.\nއަލިފާން ނިއްވާލަން މަސައްކަތްކުރި އިރު، ޖަނަވަރީމަގު އޮތީ ވަރަށް ދުމުން ފުރިފައެވެ. އޭރު އެ ސަރައްދަށް ކުޅިބަލަން ވަރަށް ގިނަ އާންމުންވެސް އެއްވި އިރު، ކޮވިޑް-19ގެ ނުރައްކާ ބޮޑުވެފައިވާ އިރު ތަންތަނަށް އެއްނުވުމަށް އެޗްޕީއޭއިން ދަނީ ތަކުރާރުކޮށް އިލްތިމާސްކުރަމުންނެވެ.\nޖަނަވަރީމަގާއި މަޖީދީމަގު ގުޅޭ ކަންމަތީގައި ހުންނަ ފިހާރައެއްގައި ރޯވި އަލިފާނުގެ ދުމުން މުޅި މަގު ފުރާލާފައި -- ސަން ފޮޓޯ\nމިދިޔަ ހުކުރު ދުވަހުގެ ރޭވެސް މާލޭގައި ވަނީ ނުރައްކާތެރި އަލިފާނުގެ ހާދިސާއެއް ހިނގައިފައެވެ. ބޮޑުތަކުރުފާނު މަގުގައި ހުންނަ ކެފޭ ޓިއޯލޯއާއި އެ ކެފޭއާ ޖެހިގެން ހުންނަ ހ. ސަންލީޓު (ގަދަގޭ މުހައްމަދުފުޅު ބިލްޑިންގް)ގައި އަލިފާން ރޯވެ ހިނގި ހާދިސާގައި ބޮޑެތި ގެއްލުންތަކެއްވި އެވެ.\nމީގެ އިތުރުން ކެފޭ ޓިއޯލޯއާ ޖެހިގެން ހުރި މަނީ އެކްސްޖޭންވެސް ވަނީ އަލިފާނުގެ އަސަރުކޮށް، އެތަނުގައި ހުރި ފަސް ލައްކަ ރުފިޔާވެސް އަނދާފައެވެ. ކެފޭ ޓިއޯލޯއާއި މަނީ އެކްސްޖޭންޖަށް ލިބުނު ގެއްލުން ހަތަރު މިލިއަނަށް އަރައެވެ. އަދި އެސްބީއައި މިލިއަނުން ގެއްލުން ލިބިފައިވާ ކަމަށް އެތަނުން ބުންޏެވެ.\nކެފޭ ޓިއޯލޯގެ ވެރިފާތުން ބުނާގޮތުގައި އެތަނުގައި އަލިފާނުގެ ހާދިސާއެއް ހިނގަން މެދުވެރިވާންޖެހޭ ސަބަބެއް ނެތެވެ. މިހާތަނަށް އެތަނުގައި ރޯވި ސަބަބެއް ކަމާ ބެހޭ އިދާރާތަކުންވެސް ހާމަކޮށްފައެއް ނުވެއެވެ.\nކުރީގެ މެމްބަރު ހަލީލްގެ ލޮރީއެއްގައި ރޯކޮށްލައިފި


Fathuhulla ge story: Ahunaa\n"އަމްރާ ގާތު ކިތައް ފަހަރު ބުނާނީ އަހުނާ ސިޓިން ރޫމަށް ނުނެރޭށޭ. ކީއްވެތަ އަމްރާއަށް ވެސް ނުވިސްނެނީ؟" ނަޒީރު ހިތްހަމަ ނުޖެހިގެން އަމްރާއާ ދިމާއަށް ބުނެލިއެވެ.\n"ކީއްތަވީ؟ އަހުނާއަކީ ވެސް އަހަރުމެންގެ ދަރިއެކޭ. އޭނާއެކޭ ދެން ތިބި ދެކުދިންނެކޭ އަހަންނަކަށް ތަފާތެއް ނެތް." އަމްރާ ހިތްހަމަ ނުޖެހުނެވެ.\n"ސިޓިން ރޫމަކީ ގެއަށް އަންނަ މެހުމާނުން ވެސް އިށީނދެލަން ހުންނަ ތަނަކީ. އަމްރާ އަކަށް ނުފެނޭތަ އަހުނާގެ އަނގައިން ފައިބާ ސޮނިތައް ސޯފާއަށް އެޅޭ މަންޒަރެއް،" ނަޒީރު ގަމީހުން ގޮށްތައް ނައްޓަމުން އަލަމާރީގެ ދޮރު ހުޅުވާލިއެވެ. "އަހުނާއަކީ ބަލައިލަން ރީތި ލޫލާފަތި ކުއްޖަކަސް އޭނާއަކީ ނުކުޅެދޭ ކުއްޖެއްކަން އަމްރާއަށް ރަނގަޅަށް ވެސް އެނގޭނެ."\n"ނަޒީރޫ. ދެން އަހަރެން އަމްރާ ގެންގުޅޭނީ ކޮންތަނެއްގައިތަ؟ މި ބޮޑު ހަވޭއްޔެއް ވަރު ގެއެއްތަ؟ މީ ގަނޑުވަރެއް ނޫނެއްނު. ދެ ކޮޓަރިއަކާ ސިޓިންރޫމަކީ ފަސް މީހުންގެ އާއިލާއަކަށް ބޮޑުތަނެއްތަ؟ އެހެން ނޫނަސް އަބަދާއި އަބަދު ކޮޓަރީގެ ތެރޭގައި ކިހިނެއްތަ އެ ކުދިން ތިބޭނީ؟" އަމްރާ ބޮލުގައި ފުނާ އަޅަމުން ނަޒީރާ ދިމާއަށް ބަލައިލިއެވެ.\nއެއީ އަބަދުވެސް އެދެމަފިރިންގެ ދެމެދުގައި ކުނި ޖެހޭ މައްސަލައެވެ. ޝަކުވާ ގިނަވާ ސަބަބެވެ. އެ ދެމީހުންގެ ދޮށީ ދަރިފުޅު އަހުނާއެވެ. އޭނާއަކީ އުމުރަށް ވުރެ ސިކުނޑި ޅަ ކުއްޖެކެވެ. އުމުރުން އަށާރަ އަހަރު ފުރުނަސް އޭނާގެ ސިކުނޑިއަކީ އަށް އަހަރުގެ ކުއްޖެއްގެ ސިކުނޑިއެކެވެ. ބައެއް ފަހަރު އަނގައިން ސޮނި ނުހިފެހެއްޓެއެވެ. ދަތްދޮޅިން ތިކިޖަހާ ސޮނިތަކުން މޭމަތި ފުރެއެވެ. އިހުތިޔާރުން ބޭރުގައި ބައެއް ކަންކަން ކުރެއެވެ. އަނެއްބައި ފަހަރު އެއީ ވަރަށް ބޮޑު މީހެކެވެ. ހަމަޖެހޭ މީހެކެވެ. ބަލައިބެލުމަށް ފުރިހަމަ މީހެކެވެ. ބަލައިލަން ރީތި ޝާހުޒާދާއެކެވެ. ހެދިލާ މޭކަޕް ކޮށްލައިފައި ހުންނައިރު ހީވަނީ ބޭރުގެ މޮޑެލެއް ހެންނެވެ. އެހައި ވެސް ރީއްޗެވެ. ޗާލެވެ.\nއެ ދެމަފިރިންގެ އިތުރު ދެކުދިން ތިބެއެވެ. އެއީ އުމަރާއި އާމިރެވެ. އުމަރަށް ފަނަރަ އަހަރެވެ. އާމިރަށް ބާރަ އަހަރެވެ. އުމަރާއި އާމިރުގެ އިތުރުން އަހުނާ އުޅެނީ ދިހަ ފޫޓޫ އަށްފޫޓުގެ ކުޑަ ކޮޓަރިއެއް ގައެވެ. ދެ ފިރިހެން ކުދިން ނިދަނީ ބަންކުބެޑެއް ގައެވެ. އުމަރު އޮންނަނީ އެންމެ ތިރީގައެވެ. އާމިރު އޮންނަނީ މަތީގައެވެ. އަހުނާ އޮންނަނީ މުށިގަނޑު މަތީގައި ގޮދަޑިއެއް އަޅައިގެންނެވެ. ރަށުން މީހަކު އަތުވެއްޖެ ނަމަ އެ ކޮޓަރީގައި ކަނދު އަޅައިލަން ޖެހެއެވެ.\nދެ ކޮޓަރީގެ އެޕާޓުމަންޓަކަސް ސިޓީންރޫމު ބޮޑެއް ނޫނެވެ. ކައްކާ ކައިބޮއި ހަދާން ޖެހެނީ ވެސް އެތަނު ގައެވެ. ކާމޭޒު ކައިރީން ފަސް މީހުންނަށް އިށީނދެވެނީ ގަދަކަމުންނެވެ. ދެން ހުންނަނީ ތިން ގޮނޑީގެ ސޯފާއެކެވެ. ސޯފާ ހުންނަނީ އެޕާޓްމަންޓަށް ވަންނަ މައިދޮރު ކައިރީގައެވެ. ސޯފާގެ ކުރިމަތިން ފާރުގައި ހަރުކޮށްފައި ޓީވީއެއް ހުރެއެވެ. ޓީވީ ހުންނަ ފާރާ ދިމާ ދެފޫޓެއްހާ ދުރުގައި ހުންނަނީ އައިސް އަލަމާރިއެވެ. އައިސް އަލަމާރިއާ އިންވެގެން ކައްކާ އުނދުންތަކެވެ. ތެލިތަށިތައް ބަހައްޓާ ހަރުގަނޑުތަކެވެ.\nތަންކޮޅު ކިތައްމެ ދައްޗަސް ގޭތެރެ ތަރުތީބެވެ. ފާރުތަކުގައި މަކުނުވަލެއް ނުހުރެއެވެ. ހިރަފުހެއް ނެތެވެ. ކާމޭޒުމަތީގައި އޮތް ރަބަރު ސާފުވެފައި ރީއްޗެވެ. ސޯފާގައި ބަހައްޓާފައި ހުރި ކުޝަންތައް ތަރުތީބެވެ. ސޯފާ ކުރިމަތީގައި ހުރި ކުޑަ މޭޒުމަތީ ފޮތްތައް ހުރީ ބަރިއަށް ބެހެއްޓި ގޮތަށެވެ. ކުރީ ދުވަހުގެ ނޫސް ވެސް އޮޅައިލި ގޮތަށް މޭޒުމަތީގައި އޮތެވެ. ސިޓީން ރޫމުގައި ކައްކާ ކައިބޮއި ހެދިޔަސް އެއްވެސް ވަހެއް ނެތެވެ. މަގުމައްޗަށް ހުޅުވާލެވިފައިވާ ކުޑަ ދޮރުން ވަންނަ ވައިރޯޅިއާ އެކު ދުވަމުން ދިޔައީ ކޮރިޑޯގައި ހައްދާފައިވާ މާ ގަސްތަކުން ފަރިވެފައިވާ މާތަކުގެ މީރު ވަހެވެ. އިރުދޭ މަލުގެ ތާޒާ ވަހެވެ.\nކޮޓަރީގައި ހުޅުވާފައިވާ ކުޑަ ދޮރު ކައިރިކޮށްލާ ތަންޑުއަޅާލަމުން ނަޒީރު އެނބުރިލިއެވެ.\n"ނަޒީރު ތި ބުނަނީ އަހަރެން ސާފު ނުކުރެއޭތަ؟" އަމްރާ ޓީޝާޓުގެ ކަރު ރަނގަޅު ކޮށްލަމުން އެނދާ ދިމާއަށް ހިނގައިގަތެވެ.\n"އަހަރެން ތިހެން ނުބުނަންދޯ؟ އަހަރެން މި ބުނަނީ ބޭރުން މީހުން އަންނަ އިރު އަހުނާ ބޭރުގައި އިނީމަ އެމީހުން ކިހާ ފަކުރެއް ގަންނާނެހޭ. އަހުނާގެ އަނގައިން ފައިބާ ސޮނި ފެނުނީމާ އެމީހުން ކިހާ ޖެހިލުމެއް ވާނެ ނޫންހޭ؟" ނަޒީރު ސޯޓު ރަނގަޅުކޮށްލަމުން އެނދުގައި އޮށޯވެ ދެފައި ދަމައިލަމުން ބާލީސް މޭމަތީގައި ބާއްވާލިއެވެ.\n"ނަޒީރޫ! އެއީ ވެސް ހަމަ އަހަރުމެންގެ ދަރިއެއް ނޫންތަ؟ އެއީ ވެސް އަހަރުމެން ކަހަލަ އިންސާނެކޭ. އަހަރުމެން ބޭނުންވާ ހުރިހާ އުފަލެއް، ހުރިހާ މިނިވަންކަމެއް އޭނާ ވެސް ބޭނުންވާނެއް ނޫންތަ؟ އޭނާއަކީ ނުކުޅެދުންތެރިކަން ހުންނަ ކުއްޖަކަށް ވުން އެއީ އޭނާގެ މައްސަލައެއްތަ؟ ނޫނީ އަހަރުމެން ދެމީހުންގެ މައްސަލައެއްތަ؟" އަމްރާ ހިތްހަމަ ނުޖެހުނެވެ. "އަހަންނަށް ހީވަނީ އެއީ ދަރިއެކޭ ބުނަން ވެސް ނަޒީރު ލަދު ގަންނަނީހެން. ޖެހިލުންވަނީހެން."\n"އަހަރެން އެހެންނެއް ނުބުނަމެއްނު." ނަޒީރުގެ ރާގު ބަދަލުވިއެވެ.\n"ދެން ތި ބުނެވެނީ ކީކޭ؟" އަމްރާ ފުން ނޭވާއެއް ދޫކޮށްލިއެވެ.\n"މި ބުނަނީ ބޭރުން މީހުން އަންނަ ވަގުތުގެ ވާހަކަ ދޯ!"\n"އުމަރާއި އާމިރަށް ހުރެވޭ ކޮންމެ ތަނެއްގައި އަހުނާއަށް ވެސް ހުރެވެންވާނެ. އެއީ މައްސަލައެއް ނޫން. އެކަން ބޮޑުވާކަށް ނުޖެހޭނެ." އަމްރާ ހިތްހަމަ ނުޖެހުނެވެ.\n"އެމީހުންނާ އަހުނާ ތަފާތެއްނު." ނަޒީރު ވެސް އޮތީ ދޫކުރާ ގޮތަކަށް ނޫނެވެ.\n"އާނ! ތަފާތު. އެކަމަކު އެއީ އަހަރުމެން އޭނާއާ މެދު ތަފާތުކުރުން ގެންގުޅެން ޖެހޭ ސަބެބެއް ނޫންދޯ! އަހުނާއަކީ ނުކުޅެދުންތެރިކަން ހުންނަ ކުއްޖަކަށް ވީތީއޭ ކިޔައިފަ އެއްވެސް ހައްގަކުން އުނިކަން ލިބޭކަށް ނުޖެހޭނެ. އޭނާއަށް އިހާނެތިކޮށް ހަދާކަން ނުޖެހޭނެ. ދެރަކޮށް ރޮއްވާކަން ނުޖެހޭނެ،" އަމްރާ ވާހަކަދެއްކީ ނަޒީރަށް ވިސްނައިދޭ ރާގުގައެވެ. "އަހުނާއަކީ ދަރިއެއް ކަމަށްވީތީއެއް ނޫންތަ މި ވަރުގެ ތަންކޮޅަކަށް ވެސް މި ބަދަލުވެވުނީ؟ އޭނާއަށް ސަރުކާރުން އެދޭ އެލަވަންސްގެ ސަބަބުން ފައިދާ ލިބުނީ އަހަރުމެންނަކަށް ނޫންތަ؟ އަހުނާއޭ ކިޔައިގެން ވާހަކަދެއްކުމުގެ ކުރީން ނަޒީރު މިކަމަށް ވެސް ވިސްނައިލިނަމަ."\n"އަމްރާ އަދި ތިވަރަށް ކަންތައް ގެންދާކަށް ނުވެއެއްނު." ނަޒީރު ލަދުގަންނަ ގޮތްވިއެވެ.\n"އަހަރެން ނަޒީރަށް ކަމެއް ވިސްނައިދެވޭތޯ މިއުޅެނީ،" އަމްރާ ފުން ނޭވާއެއް ދޫކޮށްލަމުން ބާލީސް ނަގައި މޭމަތީގައި ބާއްވާލިއެވެ. "ނަޒީރު ރައްޓެހިންނަށް ވެސް އެނގޭ ދޯ އަހުނާއަކީ ނުކުޅެދުންތެރިކަން ހުންނަ ކުއްޖެއްކަން. ދެން އެމީހުންނަށް ވެސް ވިސްނޭނެދޯ އަހުނާގެ ޠަބީއަތާ އާއްމު މީހުންގެ ޠަބީއަތާ ތަފާތު ވާނެކަން. އެމީހުންނަށް އެކަން ވިސްނޭނެ. މަށަށް ހީވަނީ ނަޒީރު މާ ޖެހިލުން ވަނީހެން. ލަދުގަންނަނީހެން."\nނަޒީރުގެ ނިތްކުރިއަށް އަތް ހިއްލައިލިއެވެ. އޭނާ ފުން ވިސްނުމެއްގެ ތެރެއަށް ގެނބިގެން ދިޔައެވެ. އަމްރާ ވެސް އޮތީ ފާޑަކަށް ހިތްހަމަ ނުޖެހިފައެވެ. ނަޒީރުގެ ވިސްނުން އެހެން ހުރީތީއެވެ. އެއީ ކުރިން ނަޒީރުގެ ކިބައިން ފެނުނު ސިފައަކަށް ނުވާތީއެވެ. އިނދެގެން އުޅޭތާ ވިހި އަހަރު ވީއިރު އެ މީހުންގެ މެދުގައި މައްސަލައެއް ނުޖެހެއެވެ. ދެބަސްވާކަށް ނުޖެހެއެވެ. ޒުވާބުކޮށް ރުޅި މޫނު ހަދައިގެން ތިބޭކަށް ނުޖެހެއެވެ. ނަމަވެސް މިރޭ އެ ހުރިހާ ކަމެއް ބަދަލުވާން އުޅޭހެން އަމްރާއަށް ހީވާން ފެށިއެވެ. އޭނާގެ ފިކުރަކަށްވީ އެކަމެވެ. އެއީ ނަޒީރު ވެސް އަމްރާ ވެސް ބޭނުންވާ ގޮތެއް ނޫނެވެ.\n"ނަޒީރޫ!" އަމްރާ އެނބުރިލައި ނަޒީރުގެ މޭމަތީ އިނގިލިތައް ޖައްސާލިއެވެ.\nއަމްރާ ބޭނުންވީ ވާހަކަދައްކައިގެން އެ މައްސަލަ ފިނިކުރާށެވެ. ހިޔާލު އެއްގޮތް ކުރާށެވެ. އެކަމުން ސިންގާއެއް އުފަންވެ އެމީހުންގެ ކާވެނި ހަފައިނުލަނީސް އެ ސޮރު މަރައިލާށެވެ.\n"ސޮރީ! ތޭންކްސް،" ނަޒީރު ފުން ނޭވާއެއް ދޫކޮށްލިއެވެ. (ނުނިމޭ)


Boarder hulhuvaalaane yageen thaareeheh nethi, Agency thah kanboduvefai! | Mihaaru\nބޯޑަރު ހުޅުވާލާނެ ޔަގީންކަން ނެތި، އެޖެންސީތައް ކަންބޮޑުވެފައި!\n18 ޖޫން 2020 - 13:51 13 comments\nރާއްޖޭގެ ބޯޑަރު ބަންދު ކޮށްފައި އޮންނަތާ ތިން މަސް ވުމަށް ފަހު އަންނަ މަހުގެ ތެރޭގައި ބޯޑަރު އަލުން ހުޅުވާލާ ވާހަކަތައް ވަނީ ދެކެވެން ފަށައިފަ އެވެ. ރައީސް އިބްރާހިމް މުހަންމަދު ސޯލިހު ވެސް އެކަން ވަނީ އިއުލާންކުރައްވައިފަ އެވެ. އެކަމަކު ޓޫރިސްޓުން ގެންނަ އެޖެންސީތަކުގެ ޝައްކުތަކެއް އެބަހުއްޓެވެ. އެ މީހުން ބުނާ ގޮތުން އެއީ ޔަގީންވާން ޖެހޭ ތާރީހެކެވެ. އަދި އެކަން ޓޫރިޒަމް މިނިސްޓްރީން ރަސްމީކޮށް ސީދާ ތާރީހެއް އިއުލާން ކުރަން ޖެހޭ ކަމަށް އެ މީހުން ދެކެ އެވެ. އެހެން ނޫން ނަމަ، ދިމާވާ މައްސަލަތައް އެ ފަރާތްތަކުން ފާހަގަކުރެ އެވެ.\nސްރީލަންކަންގެ ރާއްޖޭގެ އެޖެންޓް އޭސް އޭވިއޭޝަންގެ މެނޭޖިން ޑިރެކްޓަރު މުހައްމަދު ފިރާގު ވިދާޅުވީ، ޖުލައިގައި ބޮޑަރު އިއުލާނު ކުރި ނަމަވެސް، އެއާލައިންތަކުން ބުކިންއަށް ހުޅުވާލުމަށްޓަކައި އެއާޕޯޓުންނާއި އޭވިއޭޝަނުން ހުއްދަތައް ބޭނުންވާ ކަމަށެވެ. އެހެން ނަމަވެސް އަދިވެސް އެ ހުއްދަތައް ނުލިބޭތީ، އެއާލައިންތަކުގެ ބުކިންނަށް ހުޅުވައި ނުލެވޭ ކަމަށެވެ.\nއޭނާ ވިދާޅުވީ، ރާއްޖެ އަށް ފަހު ފަހުން ހުޅުވަން ނިންމާފައިވާ ލަންކާ ފަދަ ގައުމުތަކުން ވެސް އޭވިއޭޝަންގެ ހުއްދަތައް ލިބި، އޮގަސްޓަަށް ބުކިންތައް ހެއްދުމުގެ ފުރުސަތު އެބަ އޮތް ކަަމަށެވެ.\nފިރާގަކީ ޓްރެވެލް އޭޖެންސީއެއް ކަމަށްވާ އިނަ މޯލްޑިވްސްގެ ވެސް ވެރިޔާ އެވެ. އޭނާ ވިދާޅުވީ، މިިހާރު ވެސް ކެނޑިނޭޅި ބޭރުގެ ޓްރެވެލް އޭޖެންސީތަކުން ރާއްޖޭގެ ތާރީހުތައް އޮޅުން ފިލުވަން ބޭނުންވެގެން ގުޅަމުން އަންނަ ކަމަށެވެ. އެހެން ނަމަވެސް ތާރީހުތައް ފައިނަލްކޮށް ޔަގީން ނުކުރެވޭތީ ބުކިންތައް ނުފެށޭ ކަމަށް ވިދާޅުވި އެވެ.\nއެއާޕޯޓުގެ އެރައިވަލް ޓާމިނަލް-- ފޮޓޯ: ނިޝާން އަލީ/ މިހާރު\n"އަވަހަށް ޑޭޓްތައް އެބަ އެނގެންޖެހޭ. ޖުލައި އެކެއްގައި ހުޅުވާލާ އިރު އޭގެ މާކުރިން އަސްލު ތާރީހު އެނގުނީމަ ތައްޔާރު ވެވޭނީ،" އޭނާ ވިދާޅުވި އެވެ.\nފިރާގު ވިދާޅުވީ، މިއީ ފިހާރައެއް ހުޅުވުން ކަހަލަ ކަމެއް ނޫން ކަމަށާއި ބުކިން ހެއްދުމަށާއި މުޅި އޮޕަރޭޝަން ފެށުމަށް ވެސް ވަގުތު ބޭނުންވާ ކަމަށެވެ. މިހާރު އޮތް ގޮތުން ބޯޑަރު ހުޅުވައިގެން ޓޫރިސްޓުން އައުމަށް ރާއްޖެ އަށް ހަ މަހެއް ނުލިބޭނެ އެވެ. ސަބަބަކީ ޖުލައި މަހު ރާއްޖެ ހުޅުވާލައިގެން ބުކިންތައް ލިބި ފްލައިޓްތަކުގެ އޮޕަރޭޝަން ފެށޭ ވަރު ވާނީ އޮގަސްޓް ހިސާބުގައި ކަމަށް ވާތީ އެވެ.\nޖުލައި މަހު ހުޅުވާ ނަމަ، މިއަށް ވުރެ އަވަހަށް ސަރުކާރުގެ ޕްލޭންތައް ވަރަށް އަވަހަށް ފެންނަން ޖެހޭ ކަން ވެސް އޭނާ ފާހަގަކުރެއްވި އެވެ. އޭނާ ވިދާޅުވާ ގޮތުގައި މިހާރުގެ ހާލަތަށް ބަލައި އިރު ރާއްޖެ އަންނާނެ ކަމަށް ބެލެވެނީ ހަތަރު ލައްކަ ވަރަކަށް ޓޫރިސްޓުން ކަަމަށެވެ. އެ އަދަދު ވެސް ގެނެވޭނީ އެކަމަށްޓަކައި ވަރަށް ބޮޑަށް މަސައްކަތް ކޮށްގެންނެވެ.\nސަރުކާރުގެ އަމާޒަކީ ޖުލައި މަހު ބޯޑަރުތައް ހުޅުވާލައި އަހަރު ނިމޭ އިރު 980،000 ޓޫރިސްޓުން ގެނައުމެވެ. މި އަހަރުގެ ފުރަތަމަ ތިން މަހު ރާއްޖެ އަށް 380،000 ޓޫރިސްޓުން އައިސްފައިވެ އެވެ. އެހެން ކަމުން ބާކީ އޮތް މުއްދަތުގައި ގެންނަން ޖެހޭނީ 600،000 ޓޫރިސްޓުންނެވެ.\nލަކްސް ރިިސޯޓުގެ ރީޖަނަލް ޑައިރެކްޓަރު ޓްރެއިނިން އެންޑް ޑިވެލޮޕްމަންޓް ހުސެއިން އަފީފު ވިދާޅުވީ، ކުރިން މަސައްކަތް ކުރީ ޖުލައި 1 އަށް ބުކިންތަކަށް ހުޅުވާލުމަށް ކަމަށެވެ. ތާރީހުތައް ސާފު ނުވާތީ ރާއްޖޭގެ 80 ޕަސެންޓް ރިސޯޓުތައް މިހާރު ހުޅުވާނެ ކަމަށް ބެލެވެނީ ސެޕްޓެމްބަރު ނުވަތަ އޮކްޓޫބަރުގައި ކަމަށް އޭނާ ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓުގައި ގިނަ އަދަދެއްގެ ޓޫރިސްޓުންތަކެއް ޗެކިން ކައުންޓަރުތަކުގައި-- ފޮޓޯ: ނިޝާން އަލީ/މިހާރު\n"ބުކިންނަށް ވެސް ވަގުތު ބޭނުންވާނެ. މި ހާލަތުގައި ގިނަ ރިސޯޓުތަކުގެ މުވައްޒަފުން އަދި ތިބީ ރިސޯޓާ ދުރުގައި. ރިސޯޓުތައް ހުޅުވައިލުމަށްޓަކައި ވާންޖެހޭ ތައްޔާރީތައް ވެސް ވަރަށް ގިނަވާނެ،" އޭނާ ވިދާޅުވި އެވެ.\nއަފީފު ވިދާޅުވީ، ޖުލައި ގައި ހުޅުވާލައިފި ނަމަ، ބައި މިލިއަނެއްހާ ޓޫރިސްޓުން ރާއްޖެ އަށް އައުމުގެ ފުރުސަތު ބޮޑު ކަމަށެވެ. އަދި މަސައްކަތް ކޮށްފި ނަމަ އެކަން ކާމިޔާބު ވާނެ ކަމަށެވެ. އެހެން ނަމަވެސް އެކަން ކުރުމަށްޓަކައި، ސަރުކާރުގެ ޕްލޭންތައް އަވަހަށް އިއުލާނުކޮށް، ޔަގީން ތާރީހުތަކެއް ދިނުން ވަރަށް މުހިއްމު ކަމަށް އޭނާ ވިދާޅުވި އެވެ.\nރާއްޖޭގެ ޓްރެވަލް އޭޖެންސީއެއްގެ ވެރިއަކު ވިދާޅުވި ގޮތުގައި، ބޭރުގެ އޭޖެންސީތަކުން ތާރީހުތައް ކޮންފާމް ނުވެގެން އުޅޭ ކަމަށެވެ. އެހެން ނަމަވެސް މިވަގުތު ހެލްތް ޕްރޮޓެކްޝަން އޭޖެންސީ (އެޗްޕީއޭ) އާއި ސަރުކާރުގެ އިދާރާތަކަށް ޕްރެޝާ ކުރުމުގެ ބޭނުމެއް ވެސް ނެތް ކަމަށާއި ސަބަބަކީ މި ވަގުތު އެންމެ ބޮޑު އިސްކަމެއް ދޭން ޖެހޭނީ އާންމުންގެ ސިއްހަތަށް ކަމަށް އޭނާ ވިދާޅުވި އެވެ.\nމާލޭގެ ބަނދަރު ސަރަހައްދުގައި ބައެއް ޓޫރިސްޓުން މަޑުކޮށްލައިގެން-- ފޮޓޯ: މިހާރު\nރާއްޖޭގައި ގިނަ ރިސޯޓުތަކެއް ހިންގާ ކުންފުންޏެއްގެ އިސްވެރިއަކު ވިދާޅުވި ގޮތުގައި ރިސޯޓުތައް ހުޅުވަން ތައްޔާރުވުމަށް އެންމެ މަދުވެގެން އެއް މަސް ދުވަސް ބޭނުންވާ ކަމަށެވެ. ބުކިންތައް ހެއްދުމަށްޓަކައި ދުވަސް ޔަގީން ނުވާތީ އޮޕަރޭޓަރުންގެ ޝަކުވާ ބޮޑު ކަމަށް އޭނާ ވިދާޅުވި އެވެ.\n"ބައެއް ތަންތަން ހުޅުވަން ނިންމާފައި ވަނީ އޮކްޓޫބަރުގައި. އަޅުގަނޑުމެން ހުޅުވާނެ ދުވަހެއް އަދި ނޭންގޭ. އަދި ނުލިބޭ އެޗްޕީއޭގެ ފައިނަލް ގައިޑްލައިނެއް ވެސް. މިހާރު އޮތް ގޮތުން އެންމެ އަވަހަށް ވިއަސް ހުޅުވޭނީ ޖުލައި ފަހުކޮޅު،" އޭނާ ވިދާޅުވި އެވެ.\nއޭނާ ވިދާޅުވީ، ސީރިއަސްކޮށް އޮޕަރޭޓަރުންނާ އެކު ބުކިންތަކުގެ މަސައްކަތްތައް ކުރިއަށް ގެންދެވެން އޮތީ ދުވަސްތައް ޔަގީން ކުރެވިގެން ކަމަށެވެ.\nއިތުރު ލިޔުންތައް ޓޫރިސްޓުން ޓޫރިޒަމް ޓްރެވަލް އެޖެންސީ


Male' Maguthah Tharahgeekuran Raees Ninmavaifi - Vaguthu\nމާލޭ މަގުތަކަށް ދިމާވެފައިވާ މައްސަލަތައް ހައްލު ކުރުމަށް މަޝްރޫއެއް ފަށަން ރައީސް އިބްރާހިމް މުހައްމަދު ސާލިހް ނިންމަވައިފިއެވެ.\nރައީސް އޮފީހުން ވިިދާޅުވީ މާލޭގެ މަގުތައް ޒަމާނީ ފެންވަރަކަށް ތަރައްޤީކޮށް މާލޭގެ މަގުތަކަށް ދިމާވެފައިވާ ޓްރެފިކުގެ މައްސަލަތަކާއި ފެންބޮޑުވުމުވުގެ މައްސަލަތައް ހައްލުކޮށް މާލޭގެ މަގުތަކަކީ ހިނގާބިގާވެ އުޅޭ ފަރާތްތަކަށާއި ދުއްވާ އުޅަނދުތަކަށް ފަހިވާގޮތަށް ތަރުތީބުކުރެވިފައިވާ ހިތްފަސޭހަ ތަނަކަށް ހެދުމުގެ މަޝްރޫޢެއް ކުރިޔަށްގެންދެވުމަށް ވަޒީރުންގެ މަޖިލީހުގެ ލަފަޔާ އެކު ރައީސް ސާލިހް ނިންމަވައިފިއެވެ.\nރައީސް މިގޮތަށް ނިންމަވާފައި ވަނީ މިކަމާބެހޭގޮތުން މާލޭ ސިޓީ ކައުންސިލުގެ އިސްނެންގެވުމާއެކު އެކުލަވާލައްވާފައިވާ "ސްޓްރީޓް ސްކޭޕިންގ ޑިވެލޮޕްމަންޓް ޕްލޭން" އާއި ގުޅޭގޮތުން ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ މިނިސްޓްރީން ހުށަހަޅުއްވާފައިވާ ކަރުދާހަށް މިއަދު ވަޒީރުންގެ މަޖިލީހުގައި މަޝްވަރާކުރެއްވުމަށް ފަހުގައި ކަމަށް ރައީސް އޮފީހުން ވަނީ ވިދާޅުވެފައެވެ.\nމާލޭގެ ސްޓްރީޓް ސްކޭޕިންގ ޑިވެލޮޕްމަންޓް ޕްލޭނަކީ މާލޭގައި ދިރިއުޅޭ ފަރާތްތަކަށް ފަހި މާހައުލެއް ގާއިމުކުރެވިފައިވާ ތަނަކަށް ހެދުމަށްޓަކައި މާލެއަށް މިހާރު ދިމާވެފައިވާ ތޮއްޖެހުމުގެ މައްސަލަތަކަށް ބަލައި މާލޭގެ މަގުތަކަކީ ވަކިގޮތަކަށް ތަރުތީބު ކުރެވިފައިވާ މަގުތަކަކަށް ހެދުމުގެ ބޭނުމުގައި އެކުލަވާލެވިފައިވާ ޕްލޭނެއް ކަމަށް ރައީސް އޮފީހުން މައުލޫމާތު ދެއްވައެވެ. ރައީސް އޮފީހުން ވިދާޅުވީ މި މަޝްރޫއުގެ ޕްލޭނާ އެއްގޮތަށް މަގުތައް ހެދިގެންދާއިރު މާލޭގެ މަގުތައް ގިންތި ކުރެވި ދުއްވާ އުޅަނދުފަހަރާއި ހިނގާބިނގާވެ ހަދާ ފަރާތްތަކަށް ފަހި މަގުތަކަކަށް ހެދިގެންދާނެ ކަމަށެވެ.\nމީގެ އިތުރުން މިމަޝްރުއޫ ނިމުމާއި އެކު މާލެއަށް ދިމާވެފައިވާ ޕާކިން މައްސަލަ އަށް ހައްލެއް ލިބި، ފެންހިނދުމުގެ ނިޒާމާއި ޑީވޯޓަރިންނާއި އަދި މުވާސަލާތީ ޚިދުމަތްތައް ފޯރުކޮށްދިނުމަށް ބޭނުންކުރާ ނަރުތަކާއި، ކަރަންޓް، ނަރުދަމާ ނިޒާމާއި ފެނުގެ ނިޒާމުފަދަ ޔޫޓިލިޓީގެ ޚިދުމަތްތަކުގެ ނިޒާމު ވެސް އިތުރަށް ރަނގަޅު ކުރެވިގެންދާނެ ކަމަށް ރައީސް އޮފީހުން މައުލޫމާތު ދެއެވެ.\nމި ޕްލޭނާ އެއްގޮތަށް މަގުތައް ގިންތި ކުރެވޭއިރު ޢާންމު ދަތުރުފަތުގެ ޚިދުމަތް އަލުން ތަޢާރަފުކުރެވި މަގުތައް ފެހިކުރުމަށް ރައީސްގެ ބައްދަލުވުމުގެ ތެެރެއިން، ހިނގާބިގާވެ އުޅުމަށް ފަހި މާހައުލެއް ޤާއިމުކުރެވި، ފައިމަގުގައި އުޅުމަށް ހިތްވަރު ލިބި މަގުތައް ބޭނުން ކުރުމަށް ވެސް އިތުރަށް ފަސޭހަތަކެއް ލިބިގެންދާނެ ކަމަށް ރައީސް އޮފީހުން މައުލޫމާތު ދެއެވެ.\nނޮވެމްބަރު 19, 2019 23:56\nޜ މަނިކުފަަނސަބަހެ ތިހަމަ ރަޔަތުނގެލޮބުވެތިރަިޔސ\nނޮވެމްބަރު 20, 2019 05:50\nމަވެސް ޕީޕީ.އެކަމް އެމްޑީޕީ ސަރުކާރުންވެސް ރަންގަޅުކަމެއްކުރަންޏާ މަވެސް ބައިވެރިވެ ތަރުހީބުދޭނަން. ކަޑަވަނީ އެމްޑީއެންގެނުބައިނުލަ ފާފާ ލާދީނީ ބައިގަނޑާމެދުގަ އަދިވެސް އެއްވެސްފިޔަވަޅެއްނޭޅުނީމަ. މީތިކަޑައޭ އިއްޒަތްތެރި ރައީސް. އެބައިގަނޑު ހިފާހައްޔަރުކުރާށޭ. ފަޓަސްބަރިއެއްހެން ޖޫޑިޝަރީ އަށް ފިޔަވަޅުއަޅަމުންދިޔަހާ ބާރުމިނުގަ އެއާލާތުން ހައްޔަރު ނުކުރެވިގެން ތިއުޅެނީ ކާކުދެކެބިރުންހެއްޔޭ؟؟؟؟ ރަައްޔިތުންރުއްސާލަންވެސް އބައިގަނޑު އަންދަގޮޑިޖައްސަންވެޖެނޫންތަ. ؟\nނޮވެމްބަރު 20, 2019 07:40\nމި ގައުމު ސެކިއުލަރ ކުރުމުގެ މަސައްކަތް ކޮއްފަ އެހެންކަމެއް ކުރާނެ ވަރެއް ނެތް ލާދީނީ ސަރުކާރުގަ. ކަމަކަށް އޮތީ ދީނަށް އުޅޭމީހުން ހައްޔަރުކުރުން. ދީނުގެ ދިފާއުގަ ތެދުވަންވީ ވަގުތު އަދިވެސް ނުޖެހޭހެއްޔެވެ؟ ގައުމު ވެއްޓެމުން މިދަނީ ވަރަށް ފުން ވަޅުގަނޑަކަށް. ﷲ ސުބުޙާނަހޫ ބަތަޢާލާ ލާދީނީ ފިކުރުގެ ނުބައި ކަމުން މިބިން ރައްކާތެރި ކުރައްވާށި. ޢާމީން\nނޮވެމްބަރު 20, 2019 08:39\nއަޅޭ މާލޭގަތަ ހުރިހާ ދިވެހިން އުޅެނީ އަހަރުމެންމީ ބައެއްނޫންތަ. ހެޔޮނުވާނެ މި ރައްތަކުގެ މަގުތައް ހަދާދީބަލަ. އޯ ހަނދާން ނެތުނީ ޖަޒީރާ ދޯ. މާލެވެސް ޖަޒީރާ ކުރަންވީނު. ނުރަބޯ ރައީސް.\nތިއޮތީ ތިކަންވެފަ. ލޯކަލް މާރުކޭޓް ހުސްކޮށްފަ އެތަން ތަޅާލަފަ އަޅާލާ ބިޔަ އިމާރާތްއެހެރީ ފެންނަން! ހުޅުމާލޭގަ އަޅާފަހުރި 7000 ކޮތަރުކޮށިވެސް އެހެރީ އަލުން ބަދަލުގެނެސް އިންސާނުންނާ ގުޅޭނެހެން ބަދަލުކޮށްލާފަ. މާލޭގަ ތާރުއަޅައިގެން ޒަމާނީފެންވަރަށް ހަދާނެކަމަށް ސިޓީކައުންސިލުންބުނި ހުރިހާމަގެއް ބާރު ސްޕީޑްގަ އެއޮށްގެން ހަދާނިމެނީ. ޓްރެފިކް ސްޓިކާޖަހައިގެން ލާރިހޯދައިގެން މީގެކުރީސަރުކާރުތަކުން ރައްޔިތުން ފެލަމުން އައި އައުން މިސަރުކާރުން ރައްޔިތުންނަށްޓަކާ އެއޮތީ ހުއްޓުވާފަ. މިވަރު ސަރުކާރެއް އެބައޮތް؟؟؟؟\nރަށްރަށު މީހުންނަށް އޮތީ ޓެކްސް ދެއްކުން. އެއީ ހައްގުވާ މިންވަރު. ނަޖިސް ފެން ބޮއެ ނަޖިސް ފެނުން ފެންވަރައިގެން އުޅުން. ރަށްތައް ގިރައި އުމުރު ދުވަހު އަތްފައި ކޮށައިގެން ހޯދި އާމްދަނީން އެޅި ޖިފުޓިގަނޑު ވެއްޓި ދަނީ. އަދާކުރާނެ ވަޒީފާއެއް ނެތް. ބައްޔެއް ވެއްޖިއްޔާ އަޅު މާލެއަށް. ރަށް ރަށުގައި އުޅޭ ރައްޔިތުންނާއި މެދު ކޮންމެ ސަރުކާރަކުން ވެސް ގެންގުޅެނީ ދެ ވަނަ ދަރަޖައިގެ އުސޫލު. ޢަތޮޅުތަކުގެ ރައްޔިތުން ހޭލަން ވެއްޖެ.\nނޮވެމްބަރު 20, 2019 10:42\nނޭގޭނެ ތިކަމެއް ކުރާކަށް


SAARC artist camp mifaharu raajjeygai, baiverivumuge furusathu hulhuvaalaifi - One Online\nރާއްޖޭގައި ބޭއްވި އާޓް އެގްޒެބިޝަނެއްގެ ބައެއް ކުރެހުންތައް --- ވަން ފޮޓޯ: މުހައްމަދު އައުޒަމް\nސާކް އާޓިސްޓް ކޭމްޕު މިފަހަރު ރާއްޖޭގައި، ބައިވެރިވުމުގެ ފުރުސަތު ހުޅުވައިލައިފި\nސައުތު އޭޝިއަން އެސޯސިއޭޝަން ފޮ ރީޖަނަލް ކޯޕަރޭޝަން (ސާކް) އާޓިސްޓް ކެމްޕް އެންޑް އެގްޒިބިޝަން އޮފް ޕެއިންޓިންސްގައި ބައިވެރިވުމުގެ ފުރުސަތު ހުޅުވާލައިފިއެވެ.\nސާކްގެ ފަރާތުން ސާކް ގައުމުތަކުގެ މެދުގައި ބާއްވަމުންގެންދާ "ސާކް އާޓިސްޓް ކޭމްޕް އެންޑް އެގްޒިބިޝަން އޮފް ޕެއިންޓިންގްސް" ކުރިއަށްދާނީ އަންނަ މަހުގެ 22 އިން 27 އަށް ދިވެހިރާއްޖޭގައެވެ. ރާއްޖޭގެ ފަރާތުން މި އާޓް ކޭމްޕުގައި ބައިވެރިވާން ބޭނުންވާ ދިވެހި ކުރެހުންތެރީންނަށް ނޭޝަނަލް ސެންޓަރ ފޮރ ދި އާޓްސް (އެންސީއޭ) އިން ވަނީ ފުރުސަތު ހުޅުވާލައިފައެވެ.\nއެންސީއޭ އިން ބުނެފައިވަނީ ބައިވެރިވެރިވުމަށް ޝައުގުވެރިވާ ދިވެހި ކުރެހުންތެރީން މި ކޭމްޕުގައި ބައިވެރިވެރިވުމަށް އެންސީއޭއަށް ލިޔުމުން އެންގުމަށެވެ. އެގޮތުން ބައިވެރިވާން ބޭނުންވާ ފަރާތުގެ ވަނަވަރާއެކު ޕާސްޕޯޓް ސައިޒް ފޮޓޯ އަދި ހަތަރު ކުރެހުމެއްގެ ސޮފްޓް ކޮޕީ [email protected] އަށް މެއިލް ކުރުމަށް އެދިފައިވެއެވެ.\nކޭމްޕުގައި ރާއްޖެއަށް ލިބިފައިވާ 10 ޖާގައަށް ކުރެހުންތެރީން ހޮވުމަށް ހަމަޖެހިފައިވަނީ ހުށަހަޅާ ވަނަވަރަށް އިންސާފުކުރުމަށްފަހު ކަމަށާއި ނަން ހުށަހެޅުމުގެ ސުންގަޑިއަކީ އަންނަ ހޯމަ ދުވަހުގެ 12:00 ކަމަށްވެސް އެންސީއޭއިން ވަނީ ބުނެފައެވެ.\nމިއީ ރާއްޖޭގައި މި ކޭމްޕް ބޭއްވިގެންދާ ދެވަނަ ފަހަރެވެ. އެގޮތުން ރާއްޖޭގައި އެންމެ ފުރަތަމަ މި ކޭމްޕް ބާއްވާފައިވަނީ 2013 ވަނަ އަހަރުގެ ތެރޭގައި ކުޑަ ބަނޑޮހުގައެވެ. އަދި ކުރެހުންތެރިންގެ މަސައްކަތް ދައްކާލާފައިވަނީ ނެޝަނަލް އަރޓް ގެލަރީގައެވެ. އެންމެ ފަހުން މި ކޭމްޕް ބާއްވާފައިވަނީ ލަންކާގައެވެ.\nގުޅޭ ޓެގު މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ސާކް\nނޭކުރެންދޫ މެޖިސްޓްރޭޓް ކޯޓުގެ ވޮޗަރަށް ހަމަލާދިން މައްސަލައިގައި ދެ މީހަކު ހައްޔަރުކޮށްފި\nއިންތިހާބަކާ ނުލައި ކުޑަފަރީ ކައުންސިލުގެ ތިން ގޮނޑިއެއް އެމްޑީޕީއަށް ކަށަވަރުވެއްޖެ\nދިވެހި ބަހުގެ އެކި ބަހުރުވަތައް ބޭނުންކުރުމަކީ ދިވެހި ބަސް އިތުރަށް މުއްސަނދިވާނެ ކަމެއް: ރައީސް\nކުޑަކުއްޖަކަށް ޖިންސީ ގޯނާކޮށްގެން ސިފައިންގެ މީހަކު ހައްޔަރުކުރި ކަމަށް ދެކެވޭ ވާހަކަ ދޮގުކޮށްފި\nދީނުގެ ނަމުގައި މީހުންނަށް ބިރު ދައްކައި، އިންސާނީ ހައްގުތަކަށް އަރައިގަންނަނީ ދީން ނޭނގޭ މީހުން: ހުތުބާ